কম্পিউটাৰত ভাইৰাছ আক্ৰমণ আৰু ইয়াৰ সুৰক্ষা: — Vikaspedia\nএটা মাত্ৰ বাৰ্তা:\nভাইৰাছৰ পৰা সুৰক্ষা:\nমানুহ প্ৰযুক্তিনিৰ্ভৰ বিশেষকৈ কম্পিউটাৰনিৰ্ভৰ হৈ উঠাৰে পৰা দৈনন্দিন জীৱনৰ যিমান কাম কম্পিউটাৰৰ দ্বাৰা কৰাব পাৰি সিমানেই কৰাবলৈ ল’লে। বহুক্ষেত্ৰত আনকি চিন্তা-চৰ্চা কৰাৰ দায়িত্বও কম্পিউটাৰকে অৰ্পণ কৰিলে। কেতিয়াও অলপো জিৰণি নোলোৱাকৈ আৰু দৰমহা নিবিচৰাকৈ কম্পিউটাৰে নিজৰ দায়িত্ব যিমান নিয়াৰীকৈ আৰু নিখুঁটভাৱেত পালন কৰিব পাৰে সেয়া মানুহৰ পক্ষে সম্ভৱ নহয়। সেয়ে কম্পিউটাৰক গতাই থকা হ’ল এটাৰ পিছত এটাকৈ অন্তহীন কামৰ বোজা। কম্পিউটাৰেও ‘আপোনাৰ বিশ্বাসী’ বা ‘আপোনাৰ একান্ত বাধ্য ছাত্ৰ’ৰ দৰে কামখিনি কোনো ওজৰ-আপত্তি নোহোৱাকৈ কৰিবলৈ ল’লে। আৰু বিনিময়ত? বিনিময়ত আমি কম্পিউটাৰটোক কিবা দিলোনে? সপ্তাহটো বা মাহেকৰ মূৰতো তাৰ ধূলি-বালিকণ নিয়মীয়াকৈ চাফা কৰিবলৈ আমাৰ সময়-সুবিধা নোলায়। আমি কিমানজনে ধন খৰছ কৰি অপাৰেটিং ছিষ্টেম ‘কিনি’ কম্পিউটাৰত ভৰাওঁ? কিমানজনে এন্টি ভাইৰাছৰ শেহতীয়া সংস্কৰণ আপডেট কৰি ৰাখোঁ বাৰু?\nকম্পিউটাৰত কৰি থকা কামখিনিৰ উপৰি ইয়াক ভালে ৰখাৰ সাধাৰণ কথাখিনি আমি কিমানে জানিবলৈ যত্ন কৰোঁ? কাম কৰি থকা কম্পিউটাৰটোৰ স্বাস্থ্য সম্পৰ্কে আমি কিমান সচেতন?\nহয়, কম্পিউটাৰ এটা নিৰ্বোধ যন্ত্ৰ। কিন্তু ওযন্ত্ৰ হ’লেও, নিজৰ বাইকখন বা গাড়ীখনত দেখোন সপ্তাহৰ মূৰত বা মাহেকৰ মূৰত হ’লেও আমি পানী এচলু মাৰোঁ, চকাত হাৱা কমিছে নেকি চাওঁ, তেল-ম’বিল ভৰাওঁ। কম্পিউটাৰ যিদৰে জেওৰা নোহোৱা বাৰীত গৰু সোমায়, ঢাকন নোহোৱা চৰুত যিদৰে মাখি পৰে, ঠিক সেইদৰে ভালদৰে প্ৰতিপাল নকৰা কম্পিউটাৰতো ভাইৰাছ সোমায়।\nআপোনাৰ কম্পিউটাৰৰ সমস্ত তথ্যৰাজি সাংকেতিকৰণ(Encrypt)কৰি লক কৰা হৈছে। সেইখিনি পুনৰোদ্ধাৰ কৰিবলৈ চেষ্টা কৰি আপুনি নিজৰ সময় নষ্ট নকৰাই ভাল। কাৰণ সেয়া আমাৰ নিজস্ব অ-সাংকেতিকৰণ(Decrypt) ছফটৱে’ৰৰ দ্বাৰাহে কৰাটো সম্ভৱ। কথাটোৰ প্ৰমাণ চাবলৈ আপুনি তলৰ লিংকত ক্লিক কৰি একাংশ তথ্য বিনামূলীয়াকৈ পুনৰোদ্ধাৰ কৰিব পাৰে। যদিহে আপুনি আপোনাৰ সকলোখিনি তথ্য পুনৰোদ্ধাৰ কৰিব খোজে তেনেহ’লে অনুগ্ৰহ কৰি তিনি দিনৰ ভিতৰত তলত দিয়া নিয়ম অনুসৰি মাত্ৰ তিনিশ ডলাৰ মূল্যৰ বিটকইন(BitCoin) পৰিশোধ কৰক। মনত ৰাখিব, তিনিদিনৰ ভিতৰত পৰিশোধ নকৰিলে আপুনি ইয়াৰ দুগুণ ধন ভৰিব লাগিব আৰু যদি এসপ্তাহৰ ভিতৰত সেইখিনিও পৰিশোধ নকৰে তেনেহ’লে আপোনাৰ সমস্ত তথ্যৰাজি ডিলিট কৰা হ’ব।\n২০১৭ বৰ্ষৰ ১২ মে’ৰ দিনা কাম কৰি থকা কম্পিউটাৰত হঠাৎ এনে বাৰ্তা দেখি বিশ্বৰ বিভিন্ন দেশৰ লোকসকলৰ মাজত হাঁহাকাৰ লাগিল। হাঁহাকাৰ নালাগিবই বা কিয়? ৱান্নাক্ৰাই ৰেনছমৱে’ৰ নামৰ এবিধ ভাইৰাছ অসুৰক্ষিত কম্পিউটাৰত ই-মেইলৰ যোগে প্ৰৱেশ কৰি তাৰ সমস্ত তথ্যৰাজি কোনেও ব্যৱহাৰ কৰিব নোৱৰাকৈ লক কৰি উল্লিখিত ধৰণৰ বাৰ্তা এটা প্ৰদৰ্শন কৰে। ইয়াৰ ফলত বিশ্বৰ লাখ লাখ কম্পিউটাৰ আক্ৰান্ত হয়। কোনো এখন চিকিৎসালয়ৰ মূল কম্পিউটাৰটোত যদি কেনেবাকৈ এই ভাইৰাছটো প্ৰৱেশ কৰিছে তেনেহ’লে তৎমূহূৰ্ততে ই চিকিৎসালয় খনৰ সমগ্ৰ ব্যৱস্থাটোকে অচল কৰি পেলাইছে। ফলত নতুন ৰোগী পঞ্জীয়নৰ পৰা আৰম্ভ কৰি চিকিৎসা চলি থকা ৰোগীসকলৰ স্বাস্থ্য সম্পৰ্কীয় তথ্যসমূহো বিচাৰি উলিয়াব পৰা হোৱা নাই। বিশ্বমানৰ চিকিৎসালয়সমূহত সম্প্ৰতি সাধাৰণতে কাগজ ব্যৱহাৰ কৰা নহয়। তাৰ পৰিৱৰ্তে সকলো তথ্য পোনপটীয়াকৈ কম্পিউটাৰত ভৰাই যোৱা হয় আৰু চিকিৎসালয়খনৰ অন্তৰ্গত যিকোনো এটা কম্পিউটাৰৰ পৰা সেই তথ্যসমূহ আহৰণ কৰিব পৰা যায়। সেইখিনি তথ্যকে যদি ভাইৰাছটোৱে কোনেও চাব নোৱৰাকৈ আবদ্ধ কৰি পেলায় তেনেহ’লে কি হ’ব পাৰে সেয়া সহজেই অনুমেয়। ৱান্নাক্ৰাই ৰেনছমৱে’ৰ নামৰ ভাইৰাছবিধে সেইটোকে কৰিছে। আৰু সেয়া কেৱল মাত্ৰ এখন-দুখন চিকিৎসালয়তে নহয়, বিশ্বৰ বিভিন্ন স্থানৰ শ-শ চিকিৎসালয়ৰ সেৱা সাময়িকভাৱে বাতিল কৰিব লগা হৈছে কেৱল এই ভাইৰাছবিধৰ বাবে।\nআকৌ ধৰা, কোনো দেশৰ ৰে’ল যোগাযোগ ব্যৱস্থাটো কম্পিউটাৰৰ দ্বাৰা নিয়ন্ত্ৰণ কৰা হয়। কোনখন ট্ৰেইন কেতিয়া কোনফালেদি যাব, কোনখন ট্ৰেইনে কিমান সময়ত কোনখনক ক’ত ট্ৰেক সলনি কৰি বাট এৰি দিব, কোনটো ষ্টেচনত কিমান সময় ৰ’ব, সেই সকলোবিলাক তথ্য পূৰ্ব নিৰ্ধাৰিত ধৰণে কম্পিউটাৰে নিয়ন্ত্ৰণ কৰে। এই ব্যৱস্থাত ব্যৱহাৰ হোৱা কম্পিউটাৰৰ সংখ্যা এটা-দুটা নহয়, বহু হাজাৰ হ’ব পাৰে। এতিয়া কল্পনা কৰা, ৱান্নাক্ৰাই ৰেনছমৱে’ৰৰ দ্বাৰা ইয়াৰ মাত্ৰ এটা বা দুটা কম্পিউটাৰ আক্ৰান্ত হ’ল। ফলত কি হ’ব অনুমান কৰিব পাৰিছানে? এই ঘটনাটোৱেই সংঘটিত হ’ল জাৰ্মানীত। অৱশ্যে, কৰ্তৃপক্ষই ততালিকে দিশখনৰ ৰে’লসেৱা সাময়িকভাৱে স্থগিত ৰখাত এক ভয়ংকৰ দুৰ্ঘটনাৰ পৰা ৰক্ষা পৰিল।\nআমেৰিকা, চীন, জাপান, ব্ৰিটেইন, ৰাছিয়া, জাৰ্মানী, ফ্ৰান্স আদিৰ দৰে প্ৰযুক্তিৰ ক্ষেত্ৰত অতিকে উন্নত বুলি নাম থকা দেশসমূহৰ সৰু-বৰ বিভিন্ন বাণিজ্যিক প্ৰতিষ্ঠানতো একেই অৱস্থা। ভাৰতবৰ্ষৰ অন্ধ্ৰপ্ৰদেশৰ পুলিচ প্ৰশাসনৰ কম্পিউটাৰ নেটৱৰ্কো ৱান্নাক্ৰাই ৰেনছমৱে’ৰৰ দ্বাৰা আক্ৰান্ত হৈ সমগ্ৰ ব্যৱস্থাটোকে অচল কৰি পেলাইছিল।\nকিন্তু কোনে আৰম্ভ কৰিছে এই ছাইবাৰ সন্ত্ৰাস? এখন দেশৰ বল-শক্তি নিৰ্ভৰ কৰে ঘাইকৈ দেশখনৰ সৈন্য-বাহিনীৰ ওপৰত। আৰ্মি, নেভী আৰু এয়াৰ ফ’ৰ্চৰ উপৰি উন্নত দেশসমূহত আজিকালি আন এক বাহিনী আছে, সেয়া হৈছে ছাইবাৰ বাহিনী। এই বাহিনীটোৰ মূল কাম হৈছে সংশ্লিষ্ট দেশখনৰ ছাইবাৰ জগতখনক সুৰক্ষিত কৰি ৰখা আৰু প্ৰয়োজন সাপেক্ষে শত্ৰু দেশক ছাইবাৰ ইআক্ৰমনেৰে ধৰাশায়ী কৰা। ইয়াৰ বাবে এই বাহিনীটোৰ হাতত থাকে কিছুমান অতিকৈ ভয়ংকৰ ছাইবাৰ অস্ত্ৰ। সাধাৰণ দৃষ্টিত অদৃশ্য এই অস্ত্ৰসমূহৰ মোক্ষম আঘাতে একো একোখন দেশৰ কম্পিউটাৰ-ইন্টাৰনেট নিয়ন্ত্ৰিত সমগ্ৰ ব্যৱস্থাটোকে নিমিশতে ধ্বংস কৰি পেলাব পাৰে। আমেৰিকাৰ ৰাষ্ট্ৰীয় নিৰাপত্তা এজেন্সী অধীনত থকা তেনে কেইপদমান অস্ত্ৰ ২০১৬ বৰ্ষত কোনো সুচতুৰ হেকাৰৰ এটা দলে চুৰ কৰি নিয়ে আৰু তাকে ব্যৱহাৰ কৰি তেওঁলোকে ইতিমধ্যে ভালেকেইটা ইছাইবাৰ আক্ৰমণ সংঘটিত কৰিছে। দা শ্বেড’ ব্ৰ’কাৰ্ছ চমুকৈ টি এছ বি বুলি চিনাকী দিয়া এই দলটোৱেই ৱান্নাক্ৰাই ৰেনছ্মৱে’ৰ নামৰ ভাইৰাছবিধ উল্লিখিত ছাইবাৰ আহিলাসমূহৰ দ্বাৰা সৃষ্টি কৰিছে বুলি জানিব পৰা গৈছে। হেকাৰৰ দলটোৱে ইয়াক বুজাবলৈ ‘I Want to Cry’ বাক্যটো ব্যৱহাৰ কৰিছে। সেয়েহে ইয়াক চমুকৈ ৱান্নাক্ৰাই বুলি নামকৰণ কৰা হৈছে। আনহাতে,ক ভাইৰাছটোৰ কবলৰ পৰা মুক্তি লাভ কৰাৰ বিনিময়ত মুক্তিপন দাবী কৰাৰ বাবে ইয়াক ‘ৰেনমছৱে’ৰ’ বুলি কোৱা হৈছে। সি যি নহওঁক, ৱান্নাক্ৰাই আৰু ৰেনছমৱে’ৰ এই দুয়োটা নামেৰে সৰ্বসাধাৰণৰ মাজত ত্ৰাসৰ সৃষ্টি কৰা ভাইৰাছবিধক বিশেষজ্ঞসকলে বিশ্বৰ আটাইতকৈ ভয়াবহ কম্পিউটাৰ ভাইৰাছ আখ্যা দিছে।\nআমেৰিকাৰ প্ৰতিৰক্ষা বাহিনীৰ পৰা চুৰ কৰা ভয়ংকৰ ছাইবাৰ অস্ত্ৰকেইপদৰ দ্বাৰা দা শ্বেড’ ব্ৰ’কাৰ্ছ নামৰ গোটটোৱে যেতিয়া কুটঘাত সংঘটিত কৰিবলৈ আৰম্ভ কৰিছিল, তেতিয়াই মাইক্ৰ’ছফট ক’ৰপ’ৰেছনে এই সম্পৰ্কে ৰাইজৰ সতৰ্ক কৰি দিছিল আৰু ইয়াৰ পৰা হাত সাৰিবলৈ কম্পিউটাৰত ব্যৱহৃত অপাৰেটিং ছিষ্টেমৰ শেহতীয়া সংস্কৰণহে ব্যৱহাৰ কৰিবলৈ আহ্বান জনাইছিল। নতুন অপাৰেটিং ছিষ্টেম কিনিবলৈ অনিহা প্ৰকাশ কৰা চৰকাৰী-বেচৰকাৰী প্ৰশাসন ব্যৱস্থাৰ কাম চলি আছে যেতিয়া ৮চলি থাকক মনোভাৱৰ বাবেই ৱান্নাক্ৰাই ৰেনমছৱে’ৰ নামৰ ভাইৰাছবিধৰ দ্বাৰা আক্ৰান্ত হ’ল।\nপ্ৰসংসক্ৰমে উল্লেখযোগ্য যে, ৱান্নাক্ৰাই ৰেনছমৱে’ৰ ভাইৰাছবিধে আক্ৰমণৰ বাবে বাছি লৈছে ঘাইকৈ পুৰণা অপাৰেটিং ছিষ্টেম যেনে উইণ্ড’জ এক্স পি থকা কম্পিউটাৰসমূহ। এসময়ত অতিকে জনপ্ৰিয় উইণ্ড’জ এক্স পি নামৰ অপাৰেটিং ছিষ্টেমবিধক মাইক্ৰ’ছফটে ৮২০১৪ চনতে বিদায় জনালে যদিও এতিয়াও বিশ্বৰ লাখ লাখ কম্পিউটাৰ এইবিধ অপাৰেটিং ছিষ্টেমকে ব্যৱহাৰ কৰা হৈ আহিছে। কাৰণ নতুন অপাৰেটিং ছিষ্টেম ল’বলৈ গ’লে তাৰ বাবে এক বুজন পৰিমাণৰ ধন পৰিশোধ কৰিব লাগিব আৰু কম্পিউটাৰৰ পৰা পুৰণাটো আঁতৰাই নতুনটো ভৰাবৰ বাবেও প্ৰয়োজন হ’ব ভালেখিনি সময় আৰু ধনৰ। সেয়ে, আওপুৰণি উইণ্ড’জ এক্স পি আজিও বিভিন্ন ক্ষেত্ৰত চলাই থকা হৈছে। আনহে নালাগে আমাৰ ভাৰতবৰ্ষৰ অধিকাংশ এ’ টি এম মেছিন আজিৰ তাৰিখতো উইণ্ড’জ এক্স পিৰ দ্বাৰাই পৰিচালিত হয়। ভাৰতবৰ্ষৰ বেংক ব্যৱস্থা, শ্বেয়াৰ বজাৰ, দূৰ সংযোগ ব্যৱস্থা, প্ৰতিৰক্ষা, প্ৰশাসন আদিকে ধৰি বিভিন্ন ক্ষেত্ৰত বহুলভাৱে উইণ্ড’জ এক্স পি ব্যৱহাৰ কৰা হয়। কেৱল ভাৰতবৰ্ষই নহয়, বিশ্বৰ আগশাৰীৰ বিভিন্ন দেশতো। সেয়েহে সতৰ্কতামূলক ব্যৱস্থাৰূপে ভাৰতীয় ৰিজাৰ্ভ বেংকে উইণ্ড’জ এক্স পি বা তেনেধৰণৰ পুৰণা অপাৰেটিং ছিষ্টেমসমূহ আঁতৰাই নতুন অপাৰেটিং ছিষ্টেম আৰু শেহতীয়া সুৰক্ষামূলক ব্যৱস্থাসমূহ গ্ৰহণ কৰিবলৈ নিৰ্দেশ দিছে।\nসুখৰ কথা, বিশ্বৰ আগশাৰীৰ কম্পিউটাৰ বিশেষজ্ঞসকলে ৱানাক্ৰাই ৰেনছমৱে’ৰ ভাইৰাছক প্ৰতিহত কৰিব পৰাকৈ ইতিমধ্যে এটা ‘কিল ছুইটছ’ উদ্ভাৱন কৰিছে। অৱশ্যে এই ব্যৱস্থাটোৱে আক্ৰান্ত হোৱা কম্পিউটাৰকহে সুৰক্ষা প্প্ৰদান কৰিব পাৰে। ইতিমধ্যে আক্ৰান্ত হোৱা কম্পিউটাৰৰ পৰা ৱান্নাক্ৰাই ৰেনছমৱে’ৰ ভইৰাছবিধ আঁতৰাব নোৱাৰে। কেৱল এই ভাইৰাছেই নহয়, বিশ্বৰ ঠায়ে ঠায়ে বিভিন্ন ধৰণৰ ভাইৰাছ নিতৌ সৃষ্টি হৈছে আৰু সুবিধা পালেই তোমাৰ কম্পিউটাৰটোও ই আক্ৰমণ কৰিব। এনে ধৰণৰ এবিধ ভাইৰাছেই নিচেই কম দিনৰ ভিতৰত সমগ্ৰ বিশ্বত কল্পনাতীত ত্ৰাসৰ সৃষ্টি কৰিব পাৰে। শেহতীয়াকৈ জানিব পৰা মতে ৱান্নাক্ৰাই মেনছম’ৱেৰ ভাইৰাছবিধৰো এটা নতুন সংস্কৰণ ওলাইছে। এইটো সংস্কৰণে উইণ্ড’জ এক্স পিৰ উপৰি নতুন অপাৰেটিং ছিষ্টেমসমূহো আক্ৰান্ত কৰিব পাৰিব বুলি আশংকা কৰা হৈছে।\nএতিয়া কথা হ’ল, কেনেকৈ হাত সাৰিব পাৰি এই ভয়াবহ ভাইৰাছবিধৰ পৰা? তুমি ব্যৱহাৰ কৰা কম্পিউটাৰত যদি উইণ্ড’জ এক্স পি আছে আৰু সেইটো কম্পিউটাৰ যদি ইন্টাৰনেট বা কোনো এক নেটৱৰ্কৰ দ্বাৰা সংযুক্ত হৈ আছে তেনেহ’লে সেইটো নিচেই সহজে ৱান্নাক্ৰাই ৰেনছমৱে’ৰ নামৰ ভাইৰাছৰ দ্বাৰা যিকোনো সময়তে আক্ৰান্ত হ’ব পাৰে। নতুন অপাৰেটিং ছিষ্টেম থকাসকলেও বৰ নিশ্চিত হ’ব নালাগে। কাৰণ ভাইৰাছবিধৰ দ্বিতীয় সংস্কৰণটোৱে আন আন অপাৰেটিং ছিষ্টেমকো ৰেহাই নিদিয়ে। গতিকে, অচিনাকী লোকৰ পৰা অহা ই-মেইলত যদিহে কিবা ফাইল সংলগ্ন হৈ আহে পৰাপক্ষত সেইটো ততালিকে ডিলিট কৰিবা অথবা সংলগ্ন ফাইলটোৰ শেষত .exe বুলি লিখা আছে নেকি চোৱা।\nকেৱল এয়াই নহয়, .exe-ৰ উপৰি .ecc, .ezz, .exx, .zzz, .xyz, .aaa, .abc, .ccc, .vvv, .xxx, .ttt, .micro, .crypto, .crypt, .crinf, .r5a, .XRNT, .XTBL, .R16M01D05, .pzdc, .good, .LOL!, .OMG!, .RDM, .RRK, .LeChiffre, .keybtc@inbox.com, .OxO, .bleep, .1999, .vault, .HA3, .toxcrypt, .magic, .SUPERCRYPT, .CTBL, >CTB2, .locky ইত্যাদি ধৰণৰ ফাইল এক্সটেনছন থাকিলেও সাৱধান হ’বা। ই-মেইলৰ সৈতে সংযুক্ত হৈ অহা কোনো এটা ফাইলত এই ধৰণৰ এক্সটেনছন যদিহে আছে তেন্তে কোনো কাৰণতে সেই ফাইলটোত ক্লিক নকৰিবা। কেৱল ফাইলেই নহয়, কোনো কোনো ক্ষেত্ৰত দেখা গৈছে, অচিনাকী ই-মেইলৰ সৈতে আহিছে কোনো ৱে’বপে’জৰ এটা লিংক। এই লিংকটোত বা ফাইলটোত ক্লিক কৰাৰ লগে লগে সি এটা মাৰাত্মক প্ৰগ্ৰেম ডাউনলোড কৰিব আৰু একে সময়তে কম্পিউটাৰত ইনষ্টল হৈ নিজৰ কাম আৰম্ভ কৰি দিব। গতিকে সাৱধান। দ্বিতীয়তে, কম্পিউটাৰটো কেৱল প্ৰয়োজন থকা সময়তহে ইন্টাৰনেটৰ দ্বাৰা সংযুক্ত কৰা, সকলো সময়তে অপ্ৰয়োজনীয়ভাৱে ইন্টাৰনেটৰ সৈতে সংযোগ কৰি নথ’বা। তৃতীয়তে, নিজৰ প্ৰয়োজনীয় সমস্ত তথ্যৰাজী বেকআপ লোৱা। চতুৰ্থতে, এটা ভাল এন্টিভাইৰাছ ছফটৱে’ৰ কম্পিউটাৰত ভৰোৱা আৰু সেইটো প্ৰতিদিনেই আপডেট কৰি ৰাখা। এইখিনি সাধাৰণ সাৱধানতা অৱলম্বন কৰিব পাৰিলেই ৱান্নাক্ৰাই ৰেমছনৱে’ৰৰ দৰে আন আন কম্পিউটাৰ ভাইৰাছৰ পৰা বাছি থাকিব পাৰিবা।


দি দিম বুলি নক'ব... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅপদাৰ্থ ! ঘৰত কাম বন নকৰি ডাঙৰ ডাঙৰ লেকছাৰ মাৰি সময় অতিবাহিত কৰা ডেকা ল’ৰাবোৰক গাঁৱত দেউতাকে প্ৰায়ে গালি পাৰে- অপদাৰ্থ ক’ৰবাৰ! লেকছাৰ মাৰিয়েই দিনবোৰ পাৰ কৰিছ’। কিবা প্ৰসংগক্ৰমে কথাবোৰ মনলৈ আহিছে। এই শব্দটোৰ সৈতে কোনো ৰাজনীতিৰ সম্পৰ্ক নাই। ই এটা অৰাজনৈতিক পাৰিবাৰিক শব্দ।\nএনেদৰে গালি পাৰিলেও পিতৃৰ মুখে মুখে কোনো উত্তৰ নিদি সেই ডেকা ল’ৰাবোৰে সুযোগ বুজি ঘৰ এৰে। সুবিধা পালেই পুনৰ ভাষণৰ ফুলজাৰি মাৰে। তিনিআলি-চাৰিআলিত লগৰ বোৰৰ সৈতে দেশ উদ্ধাৰৰ কথা পাতে। আড্ডাত সামৰি লোৱা বিষয়বোৰৰ সন্দৰ্ভত বিশেষজ্ঞ মন্তব্যৰে আড্ডা জমাই তোলে। বাস্তৱত তেওঁলোক কৰ্মবিমুখ, দেউতাকৰ উপাৰ্জনেৰে খোৱা সুঠাম ডেকা ল’ৰা।\nতেওঁলোকৰ কথা কোনোবা এদিনীয়া মানুহে শুনিলে ভাবিব- কি উচ্চ চিন্তা-চৰ্চা। এনেবোৰ ডেকা ল’ৰা অৰ্থাৎ নতুন প্ৰজন্মই দেশখন, সমাজখন সলাই পেলাব। সেই ধাৰণা সলনি হ’বলৈ বৰ বেছি সময় অপেক্ষা কৰিব নালাগে। অসমীয়াত এষাৰ কথা আছে- যি মানুহে কথা বেছি কয়, সেই মানুহে কাম কৰিব নোৱাৰে। কথাৰেই তেওঁলোকে জগত জিনে।\nসকলো ক্ষেত্ৰতেই এনে মানুহ আছে। দেশ, জাতি বা ৰাজ্যৰ সন্মুখত কিবা সমস্যা হ’লেই তেনে এচাম লোক জঁপিয়াই পৰে। প্ৰকৃতাৰ্থত এই সকলো সেই পিতৃয়ে ভবাৰ দৰেই সমাজৰ বাবে একো একোজন অপদাৰ্থ। আজিৰ পৰা কেইটামান দশকৰ পিছলৈ ঘূৰি যাব লাগিব। ১৯৭২চনৰ ২৮ জুন। অসমৰ বিশিষ্ট বুদ্ধিজীৱি , সাংবাদিক হোমেন বৰগোহাঞি তেতিয়া নীলাচল কাকতৰ সম্পাদক। সাপ্তাহিক নীলাচল কাকতত ২৮জুন সংখ্যাত হোমেন বৰগোহাঞিয়ে এটা সম্পাদকীয় লিখিছিল।\nসম্পাদকীয়টোৰ শিৰোনাম আছিল- প্ৰথম ১০০টা দিন। এই সম্পাদকীয়ত বৰগোহাঞিয়ে লিখিছিল- বাস্তৱতাক অস্বীকাৰ কৰি একো লাভ নহয়। সত্যৰ খাটিৰত এই কথা স্বীকাৰ কৰিবই লাগিব যে আজিৰ পৰা ১০০ দিনৰ আগতে শৰৎ চন্দ্ৰ সিংহৰ নেতৃত্বত নতুন মন্ত্ৰী সভাই কাৰ্যভাৰ গ্ৰহণ কৰোতে অসমৰ জনসাধাৰণৰ মনত যি নতুন আশা আৰু উৎসাহ-উদ্দীপনাৰ সঞ্চাৰ হৈছিল, এতিয়া আৰু নামমাত্ৰহে অৱশিষ্ট ৰৈছেগৈ। বহুতো মানুহৰ মনত আনকি আশাৰ ঠাই দখল কৰিছে মোহভংগজনীত বেদনাবোৰে। ইয়াৰ সাম্ভাব্য কাৰণবোৰ নিৰপেক্ষ আৰু বস্তনিষ্ট দৃষ্টিভংগীৰে বিশ্লেষণ কৰি চোৱা দৰকাৰ।\nসম্পাদকীয়টোৰ এই লেখাখিনিয়ে মনলৈ আহি আছে। নাম সলনি কৰি এই কথাবোৰ নিৰপেক্ষ আৰু বস্তুনিষ্ট দৃষ্টিভংগীৰে বিশ্লেষণ কৰাৰ যেন প্ৰয়োজন আহিছে। হয়তো আশাভংগ বুলি নক’লেও আশাহত হোৱা কাৰণ হ’ব পাৰে বৰ্তমান অৱস্থাত যিখিনি সম্ভৱ ৰাইজে তাতোকৈ বহু বেছি আশা কৰিছিল। যি কাৰণতেই নহওঁক কথা দিয়া মতে কাৰ্যত সেইখিনি কৰিব পৰা নাই।\nএই মোহভংগতাৰ কাৰণ ভিন্ন হ’ব পাৰে। কিন্তু দুয়োটা কাৰণেই এৰিব পৰা বিধৰ নহয়। মৌখিক প্ৰতিশ্ৰুতিৰ তালিকা দিবলৈ সহজ। কিন্তু কামবোৰ কৰিবলৈ যি পটভূমি ৰচনা কৰিব লাগে সেই পটভূমি ৰচনা কৰাত যেন তেওঁ ব্যৰ্থ হৈছে। সেই ব্যৰ্থতাৰ হিচাপ আজি নল’লেও সময়ে এদিন ল’ব। এইটো নহয় যে এই কামখিনি কৰাৰ দক্ষতা তেওঁৰ নাই। কিন্তু সেই দক্ষতা অনুসৰি তেওঁ ক’ৰবাত বিফলতাৰ বোজা বহন কৰিবলৈ আৰম্ভ কৰিছে।\nএক প্ৰত্যাহ্বানৰ মাজেৰে ৰাজ্যখনৰ দায়িত্ব গ্ৰহণ কৰাৰ সময়ত আৰু আন এগৰাকী মুখ্যমন্ত্ৰী থকা সময়ত তেওঁ ট্ৰাব’ল শ্বুটাৰ ৰূপত পালন কৰা ভূমিকাৰ মাজত পাৰ্থক্য আছে। শেহতীয়াকৈ অসম-মিজোৰাম সীমান্ত অশান্ত হৈ পৰাৰ পাছত তেওঁ অসহায় আৰু চিন্তিত মুখখনে কিছু কথা যেন ক’বলৈ চেষ্টা কৰিছে। ভবাৰ দৰেই সকলো নহয়।\nচুবুৰীয়া ৰাজ্যৰ সৈতে সীমা বিবাদ আজিৰ নহয়। এই সীমা কেন্দ্ৰিক বিবাদ কেৱল এখন ৰাজ্যক বাদ দি সমাধান কৰা হ’ব বুলি তেওঁ কৰা ঘোষণা আৰু বাস্তৱৰ পৰিঘটনাৰ মাজত আকাশ-পাতাল পৃথকতা । যি কাৰণতেই নহওঁক, সফলতাবোৰৰ দাবী তেওঁ যেনেকৈ কৰে, বিফলতাৰ বাবেও সমালোচনাৰ সন্মুখীন তেওঁ হ’বই লাগিব।\nপ্ৰশ্ন উঠিছে- কাৰ প্ৰৰোচনাত এই পৰিৱেশ ৰচনা হ’ল? উত্তৰ-পূৰ্বাঞ্চলৰ ৰাজ্যসমূহৰ মাজত গঠন কৰা বিজেপিৰ ৰাজনৈতিক উমৈহতীয়া মঞ্চৰ নেতা হিচাপে তেওঁৰ প্ৰভূত্ব সীমাবদ্ধতাও ইয়াত পৰিস্ফূত হ’ল। ইয়াৰ দুৰ্ভাগ্যজনক পৰিস্থিতিৰ সমাধান সূত্ৰ কোনো ব্যক্তি বিশেষৰ ৰাজনৈতিক সফলতাৰ নিৰ্ণয়ৰ আধাৰ হ’ব নোৱাৰে।\nদিল্লীৰ প্ৰতি তেওঁৰ অনুগত্য হৃদয়তে থাকক। সেয়া এজন ব্যক্তিৰ ব্যক্তিগত ধাৰণা বা চেতনা। যদি ইয়াৰ উৰ্ধলৈ গৈ কোনোবা ৰাজ্যই বিচাৰিলে গুৱাহাটী-নলবাৰী তেওঁলোকক দি দিম বুলি কোনোবাই ক’ব পাৰে তেনেহ’লে সেয়া ধৃতালি। দিল্লীয়ে নিৰ্দেশ দিলেই অসম নামৰ এই ৰাজ্যৰ অস্তিত্ব কোনোবা অগ্ৰাসী ৰাজ্যক গতাই দিম বুলি ক’ব পৰা জনেই নিজৰ দিল্লীৰ প্ৰতি থকা অনুগত্য প্ৰকাশ কৰাৰ বিপৰীতে ৰাজ্য আৰু ৰাজ্যবাসীৰ প্ৰতি থকা দায়িত্ববোধক ক’ৰবাত যেন পাহৰি পেলালে।\nএয়া সংকটৰ সময়। মিজো লোকৰ পৰা আমি শিকিব লগা বহুত আছে বুলি কোৱা সময় নহয়। অৱশ্যে কঠিন বাস্তৱৰ মুখামুখি হ’বলৈ সহযোগিতাৰ প্ৰয়োজন। অসমৰ সীমা বিবাদ কিমান গুৰুতৰ সেয়া শাসনাধিষ্ট চৰকাৰে নজনা কাৰণ নাই। ২০১৬চনৰ পৰা বৰ্তমানলৈকে অসমৰ ভূমি চুবুৰীয়া ৰাজ্যই কিমান দখল কৰিলে? কেইটা অগ্ৰাসনৰ ঘটনা ঘটিল?\nনিজেই দিয়া উত্তৰ তেওঁকেই মনত পেলাই দিব বিচাৰিছো। ২০১৬চনৰ পৰা বৰ্তমানলৈকে অসমৰ ভূমিত অগ্ৰাসন কৰা বা বেদখল কৰা ২০৯টা ঘটনা সংঘটিত হৈছে। অৰুণাচলপ্ৰদেশে লখিমপুৰত ৮টা, ধেমাজিত ৯টা, বিশ্বনাথ চাৰিআলিত ৭টা, শদিয়াত ১টা, তিনিচুকীয়াত ১টা, চৰাইদেউত ২টা বেদখল বা অগ্ৰাসনৰ ঘটনা সংঘটিত কৰিছে।\nনগালেণ্ডে চৰাইদেউৰ ৫ স্থানত, শিৱসাগৰত ৩৪স্থানত, যোৰহাটত ৯স্থানত, কাৰ্বি আংলঙত ৪৯ স্থানত বেদখল বা অগ্ৰাসন কৰিছে। মিজোৰামে কাছাৰত ২৫ স্থানত, হাইলাকান্দিত ১৬ স্থানত, কৰিমগঞ্জত ১টা স্থানত অগ্ৰাসনৰ ঘটনা এই সময়চোৱাত অগ্ৰাসন কৰা বুলি চৰকাৰী তথ্যতে প্ৰকাশ। মেঘালয়ে পশ্চিম কাৰ্বিআংলঙত ২৭টা, কামৰূপত ১৩টা অগ্ৰাসন বা বেদখলৰ ঘটনা সংঘটিত কৰিছে।\nএই সময়চোৱাত অগ্ৰাসন বা অসমৰ মাটি বেদখল কৰা সন্দৰ্ভত কিমান গোচৰ ৰুজু কৰাহৈছে? কিমানজন লোকক কৰায়ত্ত কৰা হৈছে? সেয়াও এক গুৰুত্বপূৰ্ণ প্ৰশ্ন। পৰিতাপৰ কথা যে ২০১৬চনৰ পৰা এনেদৰে অসমৰ মাটি বেদখল কৰাৰ বিৰুদ্ধে ১২৭টা গোচৰ উক্ত সময়ত ৰুজু কৰা হৈছে। ইয়াৰ ভিতৰত মাত্ৰ ৩জন বেদখলকাৰীকহে গ্ৰেপ্তাৰ কৰা হ’ল।\nগোচৰ ৰুজু হোৱা জিলাসমূহ হ’ল- লখিমপুৰত ৫টা, ধেমাজিত ৯টা, বিশ্বনাথত ৭টা, শদিয়াত ১টা, তিনিচুকীয়াত ১টা, চৰাইদেউত ১টা গোচৰ অৰুণাচলৰ বিৰুদ্ধে। চৰাইদেউত ৫টা, শিৱসাগৰত ১৭টা, যোৰহাটত ৯টা, কাৰ্বি আংলঙত ২১টা নগালেণ্ডৰ বিৰুদ্ধে গোচৰ। কাছাৰত ২৫টা, হাইলাকান্দিত ১৬টা, কৰিমগঞ্জত ১টা গোচৰ মিজোৰামৰ বিৰুদ্ধে। কামৰূপত ৬টা মেঘালয়ৰ বিৰুদ্ধে গোচৰ ৰুজু কৰা হৈছে। এই গোচৰৰ বিপৰীতে চৰাইদেউত দুজন বেদখলকাৰীক আৰু মেঘালয়ত এজন বেদখলকাৰীক গ্ৰেপ্তাৰ কৰা হৈছিল।\nঅৰুণাচলে শোণিতপুৰত ১.০৮৪৯ হেক্টৰ মাটি বেদখল কৰিছে। আন জিলাত এইখন ৰাজ্যৰ বেদখল কৰা অসমৰ ভূমিৰ পৰিমান হ’ল- বিশ্বনাথত ৪৭৬১.০০ হেক্টৰ, লখিমপুৰত ১৯৭৫.৪১ হেক্টৰ, ধেমাজিত ১০৫৫.৭৪ হেক্টৰ, ডিব্ৰুগড়ত ১০ হেক্টৰ, চৰাইদেউত ৬০২.০১ হেক্টৰ। অৰ্থাৎ অৰুণাচলে অসমৰ ৮৩৯৫.২৫৪৫ হেক্টৰ ভূমি বেদখল কৰিছে।\nনগালেণ্ডে যোৰহাটত ১৮৮০৭.৮২ হেক্টৰ, শিৱসাগৰত ২৩.৯০ হেক্টৰ, গোলাঘাটত ৩৬২৯৪.০৭ হেক্টৰ, চৰাইদেউত ২৭০.৪৩ হেক্টৰ মাটি বেদখল কৰিছে। নগালেণ্ডে বেদখল কৰা অসমৰ ভূমিৰ পৰিমান হ’ল ৫৫৩৯৬.১২ হেক্টৰ। মেঘালয়ে গোৱালপাৰাত ৩৩.৮১ হেক্টৰ, কাছাৰত ৬০২.০১ হেক্টৰ, কামৰূপত ৮০২.৬ হেক্টৰ, দক্ষিণ শালমাৰা-মানকাচৰত ৩.৩৫০ হেক্টৰ, পশ্চিম কাৰ্বিআংলঙত ২০ বৰ্গ কিলোমিটাৰ মাটি বেদখল কৰা বুলি অসম চৰকাৰৰ তথ্যত প্ৰকাশ। মেঘালয়ে বেদখল কৰা ভূমিৰ পৰিমান ৩৪৪১.৮৬ হেক্টৰ।\nইফালে, মিজোৰামে হাইলাকান্দিত ১০০০ হেক্টৰ, কৰিমগঞ্জত ৩৭৭.৫৮ হেক্টৰ, কাছাৰত৪০০ হেক্টৰকে ধৰি মুঠ ১৭৭৭.৫ হেক্টৰ ভূমি বেদখল কৰি থৈছে। চৰকাৰী নথিপত্ৰ অনুসৰিয়েই ২০১৬চনৰ পৰা চুবুৰীয়া ৰাজ্যই বেদখল কৰা অসমৰ মাটিৰ পৰিমান ৬৯০১০.৮২ হেক্টৰ। আন্তঃৰাজ্যিক এই সীমা সমস্যা সমাধানৰ বাবে দুটা গোচৰ উচ্চতম ন্যায়ালয়ত চলি আছে।\nএটা নগালেণ্ড আৰু আনটো অৰুণাচলপ্ৰদেশৰ মাজত। নগালেণ্ডৰ বিৰুদ্ধে ২/১৯৮৮ নম্বৰৰ গোচৰৰ গোচৰীয়া পক্ষৰ শেষৰটো শুনানি শেষ পাছত পদকীয়া নগালেণ্ডৰ ৰাজ্যৰ সাক্ষী শুনানি আৰম্ভ হ’ব। অৰুণাচলপ্ৰদেশৰ বিৰুদ্ধে চলি থকা গোচৰৰ সকলো শুনানি সম্পূৰ্ণ হৈছে। এয়া হৈছে সীমা কেন্দ্ৰিক বিবাদৰ বাস্তৱ ছবি।\nনগালেণ্ডৰ অগ্ৰাসনৰ বাবেই অসমে দুখনকৈ তৈলক্ষেত্ৰ এৰি দিব লগা হৈছে। দিছৈ ভেলী সংৰক্ষিত বনাঞ্চল বেদখলকাৰীৰ কৱলৰ পৰা মুক্ত কৰিবলৈ বন সুৰক্ষা শিবিৰ স্থাপন কৰা হৈছিল। কিন্তু ইয়াৰ পাছতো উক্ত স্থানত অগ্ৰাসন বা বেদখল হৈয়েই আছে। অৱশ্যে সীমান্ত উন্নয়ন মন্ত্ৰী আৰু গৃহমন্ত্ৰীৰ তথ্যৰ মাজত পাৰ্থক্য আছে। এখন চৰকাৰৰ দুটা বিভাগৰ মুৰব্বীয়ে দাখিল কৰা তথ্যত এই পাৰ্থক্য থাকিলেও অসমৰ সীমান্তৱৰ্তী অঞ্চলত বাস কৰা লোকসকলৰ বাবে সীমা সমস্যা সমাধান অন্য এক গুৰুত্বপূৰ্ণ বিষয় হৈ পৰিছে।\nকেন্দ্ৰীয় গৃহ মন্ত্ৰীৰ অধ্যক্ষতাত শ্বিলঙত এই সীমা কেন্দ্ৰিক সমস্যাক লৈ আলোচনা চলাৰ কেইঘন্টামানৰ পাছতেই মিজোৰামৰ লাইলাপুৰত সংঘটিত ঘটনাই ৰাজ্যবাসীক আতংকিত কৰি তুলিছে। নিজ দেশৰ ভিতৰতেই শত্ৰু আচৰণ কৰা এখন ৰাজ্যৰ বৰ্বৰতাৰ বলি হোৱা অসম আৰক্ষীৰ শ্বহীদ জোৱানসকলৰ এই ত্যাগেই প্রথম নহয়। ইয়াৰ পূৰ্বেও মেৰাপানীত যথেষ্ট সংখ্যক আৰক্ষীৰ এনেধৰণৰ সীমা কেন্দ্ৰিক বিবাদৰ পৰিণতিত মৃত্যু হ’ব লগা হৈছিল।\nবিৰোধীয়ে প্ৰশ্ন তুলিছে- চৰকাৰৰ প্ৰতি আঙুলি তুলি কৈছে যে এই চৰকাৰে কেৱল ঘৰৰ ভিতৰতহে উচ্চ বাক্য কৰে। চৰকাৰৰ বৰমূৰীয়া গৰাকীক সমালোচনাৰে থকা সৰকা কৰিছে। বিৰোধীকো শাসকীয় পক্ষই উভতি ধৰিছে। এই ৰাজনৈতিক বাদবিবাদৰ সুযোগ চুবুৰীয়া ৰাজ্যখনে বাৰুকৈয়ে লৈছে। গৃহমন্ত্ৰী অমিত শ্বাহে সমস্যা সমাধানৰ বাবে দিল্লীলৈ দুই ৰাজ্যৰ মুখ্য সচিব আৰু আৰক্ষী অধীক্ষক সকলক তাৎক্ষণিকভাৱে তলব কৰি দিছিল।\nতাৰপাছত চিআৰপিএফক এই বিবাদমান অঞ্চলৰ দায়িত্ব অৰ্পণ কৰিছে। সীমান্তৰ যি স্থানত মিজোৰামে অসমৰ ভূমি অগ্ৰাসন কৰি বেদখলৰ অভিযোগ উত্থাপন হৈছিল, সেই ভূমিৰ পৰা অসম আৰক্ষীকো আঁতৰাই পঠিওৱা হৈছে। এনে সংঘাত কেতিয়াও কোনো চুবুৰীয়া ৰাজ্যৰ সৈতে অসমে নিবিচাৰে। কিন্তু তাৰ মানে এইটো নহয় যে ইচ্ছানুসৰি কোনো চুবুৰীয়া ৰাজ্যই অসমৰ ভূমি বেদখল কৰি থাকিব আৰু অসমে ইয়াৰ যোগ্যপ্ৰত্যুত্তৰ সঠিক আৰু সংবিধানিক ভাৱে দিয়াৰ সলনি কেৱল বুকুত গুলী পাতি ল’ব লাগিব।\nমিজোৰামৰ এজন জনপ্ৰতিনিধিয়ে কৰা মন্তব্য অতি তাৎপৰ্যপূৰ্ণ। এখন গণতান্ত্ৰিক দেশৰ ভিতৰত অসম আৰক্ষীৰ প্ৰতি তেওঁৰ এই বিদ্বেষপূৰ্ণ মন্তব্য শোভা নাপায়। ৰাজ্য চৰকাৰে কেন্দ্ৰীয় চৰকাৰৰ সহযোগত প্ৰয়োজনত আদালতৰ সহায় লৈ আলাপ-আলোচনাৰ মাজেৰে এই সমস্যাবোৰ স্থায়ী সমাধানৰ পথ উলিয়াব লাগিব। কেৱল আৱেগিক কথাৰে দৰকাৰ হ’লে দিল্লীয়ে ক’লে মই গুৱাহাটী-নলবাৰী এৰি দিম বুলি কোৱা চলাহী কথাৰে ৰাজ্য নচলিব।\nসংঘাতময় আৰু ৰাজ্যৰ বাবে চিন্তিত এই সময়ত সংযমতাৰে সকলো এক হৈ থিয় নিদিলে বিপদ আমাৰেই। সমালোচনাৰ বোকা ছটিয়াই সমস্যাক সমস্যা কৰি ৰাখি বিৰোধী পক্ষক দুৰ্বল বুলি সুযোগ দিলে সেই পিতৃ-পুত্ৰজনৰ দৰে তেওঁলোকে তেওঁক-আমাক সকলোকে হাঁহিব অপদাৰ্থ বুলি।\nঅখিল গগৈৰে অসমীয়া প্ৰতিদিনৰ এক্সক্লুছিভ সাক্ষাৎকাৰঃ কিয় বেয়া পাইছে অখিলক পৰেশ বৰুৱাই?


পশুৰ চবকা ৰোগ — Vikaspedia\nচবকা বা খুৰাফটা ৰোগ (Foot and Mouth Disease) পশুৰ এবিধ ভয়াবহ সংক্রামক ৰোগ। বৰ্ত্তমান বিশ্বৰ প্ৰায় ২০ খন মান দেশ এই ৰোগৰ পৰা মুক্ত, কিন্তু আমাৰ দেশত এই ৰোগৰ প্ৰাদূৰ্ভাৱ এতিয়াও উল্লেখনীয়। ভাৰতত এই ৰোগৰ ফলত বছৰি আনুমানিক প্রায় ৫০০ কৌটি টকা লোকচান হয়।\nচবকা এবিধ ভাইৰাছৰ দ্বাৰা হোৱা বেমাৰ। ভাইৰাছবোৰ খালি চকুৰে মনিব নোৱাৰি, অতি শক্তিশালী অনুবীক্ষণ যন্ত্ৰৰ সহায়তহে ইহঁতক দেখা যায়। চবকা ভাইৰাছৰ কেবাটাও প্রকাৰ আৰু উপপ্রকাৰ (Sub type) আছে। বৰ্ত্তমান সাতটা প্রকাৰ যেনে – ‘ও’, ‘এ’, ‘চি, এচিয়া১, এছ. এ. টি১. এছ এ.টি২. এছ.এ.টি৩. আৰু আশীৰ ওপৰত উপ-প্ৰকাৰ আছে। ভাৰতবৰ্ষত হোৱা চবকা ৰোগৰ প্ৰথম চাৰিটা প্রকাৰ আৰু এ২২ নামৰ এবিধ উপ-প্ৰকাৰ পোৱা গৈছে।\nসাধাৰণতে সকলো ধৰণৰ ঘৰচীয়া আৰু বণৰীয়া প্রাণী এই ৰোগত আক্রান্ত হ’ব পাৰে। উন্নত আৰু বৰ্ণসংকৰ জাতৰ গৰুৰ ক্ষেত্ৰত ই মাৰাত্মক ধৰণেৰে হোৱা দেখা যায়। মানুহো কেতিয়াবা চবকা জীৱাণুৰ দ্বাৰা আক্রান্ত হ’ব পাৰে। সাধাৰণতে, এই ৰোগৰ প্ৰাদুৰ্ভাৱ জুনৰ পৰা চেপ্তেম্বৰ মাহত বেছি হোৱা দেখা যায় যদিও বছৰৰ যিকোনো সময়তেই ই হ’ব পাৰে।\n(ক) দূষিত বায়ুৰ দ্বাৰা: আক্রান্ত জন্তুৰ লালটিৰ লগত এই ভাইৰাছ বহু পৰিমানে নিঃসৰিত হয়। পাছত ই ধূলিকণাৰ লগত মিহলি হৈ বতাহত উৰি ফুৰে আৰু আনকি ৬০ মাইল পর্যন্ত যাব পাৰে। বতাহৰ লগত মিহলি হোৱা চবকা ভাইৰাছৰ জীৱনী শক্তি অৱশ্যে তাপ, আৰ্দ্ৰতা, বৰষুণ আদিৰ ওপৰত নিৰ্ভৰ কৰে।\n(খ) আক্রান্ত জন্তু: নিৰোগী প্রাণী আক্রান্ত প্ৰাণীৰ লগত প্রত্যক্ষ সংস্পৰ্শলৈ আহিলে ৰোগৰ দ্বাৰা আক্রান্ত হ’ব পাৰে। আক্রান্ত প্ৰাণী এঠাইৰ পৰা আন ঠাইলৈ যোৱাৰ ফলত নতুন ঠাইতো এই বেমাৰ বিয়পিব পাৰে।\nবেমাৰী গাই গৰুৰ গাখীৰতো ভাইৰাছবোৰ আহে আৰু সেই গাখীৰ খোৱাৰ ফলত পোৱালি বেমাৰৰ দ্বাৰা আক্রান্ত হ’ব পাৰে।\nৰোগত মৃত্যু হোৱা জন্তুৰ হাড়, মজ্জা, চাল আদিত ভাইৰাছবোৰ কিছুদিনলৈ জীয়াই থাকে আৰু ‘শ’ ভালদৰে সৎকাৰ নকৰিলে সুস্থ জন্তু তাৰ সংস্পৰ্শলৈ আহি ৰোগৰ দ্বাৰা আক্রান্ত হ’ব পাৰে।\nবেমাৰী প্ৰাণীৰ আলপৈচান ধৰা বা চিকিৎসা কৰা মানুহৰ কাপোৰ-কানি, জোতা আদিত এই ভাইৰাছবোৰ লাগি থাকিব পাৰে আৰু তেনে মানুহ আন ঠাইলৈ গৈ নিৰোগী প্রাণীক ৰোগাক্রান্ত কৰি তুলিব পাৰে।\nচবকা হৈ থকা ঠাইৰ ঘাঁহ, খেৰ আদিতো জীৱানু বহুদিন জীয়াই থাকিব পাৰে আৰু তাৰ দ্বাৰা আন ঠাইতো বেমাৰ বিয়পি পৰিব পাৰে।\nবেমাৰ হৈ যোৱাৰ পাছতো গৰুৰ টনছিল, অন্ত্র আদিত ভাইৰাছ প্রায় ২ বছৰ তিনি মাহ পর্যন্ত থাকিব পাৰে। এনে জন্তুৱে ৰোগৰ লক্ষণ নেদেখুৱায়। কিন্তু ভাইৰাছ বহন কৰি ফুৰে। তেনেকৈ ছাগলীৰ ক্ষেত্ৰত বেমাৰ হৈ যোৱাৰ ৯ মাহ পাচলৈকে এই ভাইৰাছ বহন কৰি বেমাৰ বিয়পায়।\nআক্রান্ত জন্তুৰ বীৰ্য্য\nআক্রান্ত ষাঁড় গৰু প্ৰজনন কাৰ্য্যত ব্যৱহাৰ কৰিলে বা বেমাৰী ষাঁড়ৰ বীৰ্য্যৰ দ্বাৰা কৃত্রিম প্রজনন কৰালেও বেমাৰ সুস্থ প্ৰাণীৰ গালৈ বিয়পিব পাৰে।\nকেতিয়াবা চবকা ভাইৰাছ অন্য ৰোগৰ ছিটাৰ লগত মিহলি হোৱাৰ ফলত এই ৰোগ বিয়পি পৰিব পাৰে।\nভাইৰাছ সুস্থ প্ৰাণীৰ দেহত সোমোৱাৰ দুইৰ পৰা আঠ দিন মানৰ ভিতৰত ৰোগৰ লক্ষণ দেখা যায়। চবকাত আত্রান্ত জন্তুৰ সাধাৰণতে জ্বৰ উঠে, লাহে লাহে অৱশ হৈ আহে, আভোক হয়। খীৰতী গাইৰ গাখীৰ কমে। কেইঘন্টামানৰ ভিতৰত জিভা, ওঁঠ, দাঁতৰ আলু, খুৰাৰ মাজ আদি ৰঙা পৰে আৰু পানী জোলা বান্ধে। মুখেৰে ফেন আৰু লালতি ওলাব ধৰে। খোজ কাঢ়িব নোৱাৰা হয়। ওহাৰ আৰু বাটত কেতিয়াবা পানী জোলা বান্ধে। কেতিয়াবা গৰ্ভৱতী গাইৰ পোৱালি অকালতে নষ্ট হ’ব পাৰে। বৰ্ণসংকৰ গৰুৰ কেতিয়াবা মৃত্যুও হোৱা দেখা যায়। পোৱালিয়ে আন কোনো বাহ্যিক লক্ষণ নেদেখুৱাকৈয়ে মৃত্যু মুখত পৰে।\nগাহৰিৰ ক্ষেত্ৰত বাকীবোৰ লক্ষণ প্রায় একে যদিও মুখেৰে লালটি নোলায়। গাভিনী গাহৰিৰ গর্ভপাত হয়। ওহাৰ আৰু বাটত পানীজোলা বেছিকৈ হোৱা দেখা যায়।\nচবকা ৰোগৰ চিকিৎসা\nচবকা ৰোগৰ কোনো নির্দিষ্ট চিকিৎসা নাই। তথাপিও বেমাৰৰ উপশম ঘটাবলৈ আৰু আৰোগ্য প্রক্রিয়াক তড়িত কৰিবলৈ কিছু চিকিৎসা দিয়া প্রয়োজন যেনে-\n(১) ১৫ গ্রাম (৩ চামুচ) বাৰিক পাউদাৰ ১ লিঃ পানীত মিহলাই মুখ জিভা আদি ভালকৈ প্রতিদিনে ধুই দিব লাগে।\n(২) ১ গ্রাম পটাছিয়াম পাৰমাঙ্গনেট তিনি লিটাৰ পানীত মিহলাই মুখ ভৰিৰ ঘা আদি দিনে তিনিবাৰকৈ ধুই দিব লাগে।\n(৩) ১ চামুচ ফিট্‌কিৰি ১ লিটাৰ পানীত মিহলাই মুখ/ ঠেঙৰ ঘা দিনত দুই/তিনিবাৰ ধুব লাগে।\n(৪) ধুওৱাৰ পাছত ১গ্রাম বৰিক পাউদাৰ ১০০ মিঃ লিঃ গ্লিচাৰিনত মিহলাই মুখৰ ঘাত লগাব লাগে।\nখুৰাৰ ঘাত ৪০ মিঃ লিঃ ফিনাইল ১ লিটাৰ পানীত মিহলাই সদায় ধুব লাগে। নাইবা ৪০ গ্রাম জিঙ্ক অক্সাইড ১ লিঃ পানীত মিহলাই ধুব লাগে। খুৰাৰ ঘাত যদি পোক লাগে পোকবোৰ উলিয়াই দি তাৰপিন তেল কপাহত লগাই ঘাত লগাব লাগে। তাৰোপৰি ঘাত দিয়া বিভিন্ন মলমো লগাব পাৰি। ওহাৰ আৰু বাটৰ ঘাঁত এণ্টিছেপ্তিক ক্রীম দিনত তিনিবাৰকৈ লগাব পাৰি।\nইয়াৰ উপৰিও আক্রান্ত জন্তু আন জীৱাণুৰ দ্বাৰা আক্রান্ত নোহোৱাকৈ ৰাখিবলৈ হ’লে চিকিৎসকৰ পৰামৰ্শ মর্মে এন্টিবায়টিক আদি দৰৱৰ প্ৰয়োগ কৰিব লাগে। আক্রান্ত প্ৰাণীক দুর্বল নহ’বৰ বাবে খনিজ পদার্থৰ মিশ্রণ, ভাতৰ মাৰ, জুলীয়া দানা, কোমল গছ-পাত আদিৰ যোগান ধৰিব লাগে। অতি দুর্বল হ’লে চেলাইন আদি দিয়াৰ ব্যৱস্থা কৰিব লাগে।\nউপযুক্ত ছিটা প্রদানেৰে এই বেমাৰ প্ৰতিৰোধ কৰিব পৰা যায়। বজাৰত এই ৰোগৰ বিভিন্ন ছিটা পোৱা যায়। ছিটা সদায় চিকিৎসকৰ পৰামৰ্শ মতেহে দিয়াব লাগে। সঘনে চবকা আক্রান্ত অঞ্চলত প্রতিষেধক ছিটা প্রতি চাৰিমাহৰ অন্তৰত দিয়াব লাগে। ছিটাৰ উপৰিও আৰু কিছুমান সাৱধানতা অৱলম্বনৰ প্রয়োজন আছে। যেনে –\n(ক) ওচৰত চবকা হোৱাৰ খবৰ পালে সেই ঠাইৰ জন্তু, মানুহ, জন্তুৰ খোৱা খাদ্য আদি গোহালিত সোমাব দিব নালাগে। গোহালিৰ মজিয়া মাজে-সময়ে আধা কেজি কাপোৰ ধোৱা চৌডা ১০ লিটাৰ পানীত মিহলাই ধুই দিব লাগে।\n(খ) ঘাঁহ-খেৰ আদি আক্রান্ত অঞ্চলৰ পৰা আনিব নালাগে।\n(গ) আক্রান্ত অঞ্চলৰ পৰা জীৱ-জন্তু কিনি আনিব নালাগে।\n(ঘ) নিৰোগী প্ৰাণীক আক্রান্ত অঞ্চলৰ প্ৰাণীৰ লগত একে লগে চৰি ফুৰিব দিব নালাগে।\n(ঙ) আক্রান্ত খিৰতী গাইৰ গাখীৰ গৰম নকৰাকৈ পোৱালীক খাবলৈ দিব নালাগে।\n(চ) চবকা লক্ষণ এবাৰ দেখা দিয়াৰ পাচত ছিটা দিয়াটো নিৰৰ্থক। গোহালিত কোনো জন্তুৰ গাত বেমাৰৰ লক্ষণ দেখা দিলে সুস্থ হৈ থকা জন্তুবোৰকো ছিটা দিব নালাগে।\n(ছ) ৰোগাক্রান্ত প্রাণীক নদী বা আন বোৱতী পানীত বান্ধি ৰাখিব নালাগে।\n(জ) আক্রান্ত প্ৰাণীৰ মৃত্যু হ’লে য’তে-ত’তে নেপেলাই দ’ গাঁত কৰি পুতি পেলাব লাগে।\nউৎস: অসম কৃষি বিশ্ববিদ্যালয়।


টুইটাৰক কেন্দ্ৰৰ কঠোৰ সকীয়নি : নিৰ্দেশ নেমানিলে গ্ৰেপ্তাৰ কৰা হ’ব শীৰ্ষ বিষয়াক!\nগুৱাহাটী , February 11, 2021 12:58 pm\nটুইটাৰক কঠোৰ সকীয়নি প্ৰদান কৰিছে কেন্দ্ৰীয় চৰকাৰে।\nউল্লেখ্য যে প্ৰথমাৱস্থাত কৃষক আন্দোলন সংক্ৰান্তত য়ুজাৰে টুইটাৰ যোগেদি ভুৱা তথ্য বিয়পোৱাৰ অভিযোগ উত্থাপন কৰি কেন্দ্ৰই ২৫৭ টা একাউন্ট বন্ধ কৰাৰ নিৰ্দেশ দিছিল। ইয়াৰ পিছতে টুইটাৰ আৰু কেন্দ্ৰীয় চৰকাৰৰ মাজত শীতল বিবাদ আৰম্ভ হয়।\nকিন্তু টুইটাৰ কৰ্তৃপক্ষই ব্যক্তিৰ বাক স্বাধীনতা হস্তক্ষেপ কৰিবলৈ অনিচ্ছুক বুলি যুক্তি দি কেন্দ্ৰৰ সেই নিৰ্দেশ পালন কৰিবলৈ অস্বীকাৰ কৰিছিল।\nইফালে কেন্দ্ৰ চৰকাৰো নাচোৰবান্দা। বুধবাৰে কেন্দ্ৰই স্পষ্ট কৰি দিছে এই ক্ষেত্ৰত কোনো কাৰণতে বুজাবুজি সম্ভৱ নহয়।\nবুধবাৰে কেন্দ্ৰীয় তথ্যপ্ৰযুক্তি মন্ত্ৰণালয়ৰ সৈতে টুইটাৰ ইণ্ডিয়াৰ এক বৈঠকো অনুষ্ঠিত হয়।\nইফালে ৰাষ্ট্ৰীয় এক সংবাদ মাধ্যমত প্ৰকাশিত বাতৰি মতে টুইটাৰে কেন্দ্ৰৰ এই নিৰ্দেশ অমান্য কৰিলে মাইক্ৰব্ল’গ চাইটোৰ শীৰ্ষ বিষয়াক গ্ৰেপ্তাৰ পৰ্যন্ত কৰা হ’ব পাৰে!\nইতিমধ্যে টুইটাৰৰ নিয়ম ভংগ কৰাৰ বাবে ৫০০ টা একাউণ্ট ভাৰতত বন্ধ কৰা হৈছে বুলি বুধবাৰে পুৱাই টুইটাৰ কৰ্তৃপক্ষই প্ৰকাশ কৰিছিল।\nইয়াৰ মাজৰে কিছুমান একাউণ্ট সম্পূৰ্ণৰূপে নিষিদ্ধ কৰা হ’ব বুলিও জনাইছে টুইটাৰে। অৱশ্যে ভাৰতত নিষিদ্ধ হ’লেও বিদেশত এই একাউণ্টসমূহ উপলব্ধ হ’ব বুলিও প্ৰকাশ কৰিছে টুইটাৰে।\nইফালে কোনো সাংবাদিক আৰু আন্দোলনকাৰীৰ টুইটাৰ একাউন্ট বন্ধ নকৰে বুলিও টুইটাৰে স্পষ্ট কৰি দিছে।


Luk 15 | AsmULB | STEP | সেই সময়ত কৰ সংগ্রহকৰী আৰু পাপী লোক সকলে যীচুৰ কথা শুনিবৰ বাবে আহিছিল ।\nমন পালটোৱা পাপী মানুহৰ পৰিত্ৰাণত ঈশ্বৰৰ যে আনন্দ হয়, সেই বিষয়ৰ তিনিটা দৃষ্টান্ত\n1সেই সময়ত কৰ সংগ্রহকৰী আৰু পাপী লোক সকলে যীচুৰ কথা শুনিবৰ বাবে আহিছিল । 2তেতিয়া ফৰীচী আৰু অধ্যাপক সকলে গৰিহণা কৰি কলে, “এই লোক জনে পাপী লোক সকলক গ্ৰহণ কৰিলে আৰু তেওঁলোকৰ সৈতে ভোজন-পানো কৰে।”\nতেতিয়া তেখেত সকলক এই দৃষ্টান্ত দি তেওঁ কলে, “এশ মেৰ থকা কোনো মানুহৰ যদি এটা হেৰায়, 4তেনেহলে তেওঁ সেই নিৰানব্বৈটা মেৰক হাবিৰ মাজতে এৰি হেৰুৱাটোক বিচাৰি নাযাব নে? 5আৰু যেতিয়া হেৰুৱাটোক বিচাৰি পায়, তেতিয়া আনন্দিত হয় আৰু নিজৰ কান্ধত তুলি ঘৰলৈ আনে।\nএইদৰে যেতিয়া তেওঁ ঘৰ আহি পায়, তেতিয়া বন্ধু আৰু চুবুৰীয়া সকলক মাতি একত্ৰিত কৰি তেওঁলোকক কয়, “মোৰ সৈতে আনন্দ কৰা; কিয়নো মই হেৰোৱা মেৰ-পোৱালিটো পালোঁ”। 7মই আপোনালোকক কওঁ, সেইদৰে মন পালটন নকৰা নিৰানব্বই জন ধার্মিক লোকৰ অর্থে যিমান আনন্দ, মন পালটোৱা এজন পাপীৰ অর্থে, স্বর্গত তাতকৈ অধিক আনন্দ হব।\nঅথবা কোনো এজনী মহিলাৰ দহোটা আধলিৰ যদি এটা হেৰাই,তেওঁ চাকি জ্বলাই ঘৰ সাৰি তাক নোপোৱালৈকে নিবিচাৰিব নে? 9আৰু হেৰুৱাতো বিচাৰি পালে, তেওঁ নিজৰ বন্ধু আৰু চুবুৰীয়া সকলক একলগে গোটায় কয়, “মোৰ সৈতে আনন্দ কৰা; কিয়নো যি আধলিটো হেৰুৱাইছিলো সেইটো পালোঁ”। 10সেইদৰে মই আপোনালোকক কওঁ, মন পালটোৱা এজন পাপীৰ অর্থে, ঈশ্বৰৰ দূতবোৰৰ সাক্ষাতে আনন্দ হয়।”\nতেওঁ পুনৰ কলে, “কোনো এজন মানুহৰ দুজন পুতেক আছিল ; 12সৰুটোৱে বাপেকক কলে, “দেউতা সম্পত্তিৰ যি ভাগ মই পাওঁ, সেই ভাগ মোক দিয়ক।” তেতিয়া তেওঁ নিজৰ সম্পত্তি সিহঁতক ভগাই দিলে।\nঅলপ দিনৰ পাছত, সেই জন সৰু পুতেকে সকলো গোটাই দূৰ দেশলৈ যাত্ৰা কৰি তাত লম্পট আচৰণ কৰি সকলো সম্পত্তি অপব্যয় কৰিলে। 14তাতে সকলো ব্যয় হোৱাত, সেই দেশত তেওঁৰ বৰ আকাল হল, আৰু তাতে সৰু পুতেক জনে কষ্ট পাবলৈ ধৰিলে।\nতেতিয়া তেওঁ গৈ সেই দেশৰ এজন মানুহৰ আশ্ৰয় ললে। তাতে সেই মানুহ জনে তেওঁক গাহৰি চৰাবলৈ নিজৰ পথাৰলৈ পঠাই দিলে। 16তেওঁ গাহৰিয়ে খোৱা দানাৰে তৃপ্ত হবলৈ বৰ হেপাঁহ কৰিলে, কাৰণ তাতে তেওঁক কোনেও একো খাবলৈ দিয়া নাছিল।\nশেষত, এদিন তেওঁ চেতনা পাই কলে, “মোৰ পিতৃৰ ওচৰত বহুত চাকৰে পেত ভৰাই খাবলৈ পাই কিন্তু ইয়াত মই ভোকৰ জ্বালাত মৰিছো। 18মই এতিয়া দেউতাৰ ঘৰলৈ গৈ এই কথা কম, ‘স্বর্গৰ অহিতে আৰু আপোনাৰ দেখাত পাপ কৰিলো; 19আপোনাৰ পুত্ৰ বুলি মতাৰ যোগ্য নহওঁ; মোক আপোনাৰ এটা চাকৰৰ নিচিনাকৈ হলেও ৰাখক’।\nপাছত তেওঁ তেনে ভাবেৰেই দেউতাকৰ ওচৰলৈ আহিল। কিন্তু তেওঁ ঘৰৰ পৰা দূৰৈত থাকোতেই, দেউতাকে দেখিলে আৰু তেওঁক চাই মৰম লগাত চুমা খালে। 21তেতিয়া পুতেকে কলে, “দেউতা স্বর্গৰ অহিতে আৰু আপোনাৰ দেখাত, মই পাপ কৰিলোঁ। আপোনাৰ পুত্ৰ বুলি মোক মাতিবলৈও মই এতিয়া যোগ্য নহওঁ” ।\nকিন্তু বাপেকে দাসবোৰক কলে, আটাইতকৈ উত্তম বস্ত্ৰ বেগাই আনি এওঁক পিন্ধাই দে; এওঁৰ হাতত আঙঠি, ভৰিত জোতা দে; 23পোহনীয়া দামুৰিতো আনি মাৰ৷ আহা, আমি ভোজন কৰি, ৰং কৰোঁহক; 24কিয়নো মোৰ এই লৰা মৰি গৈছিল আৰু এতিয়া এওঁ জীৱন পাইছে। এওঁ হেৰাই গৈছিল কিন্তু এতিয়া বিচাৰি পাইছো।” এনেদৰে কৈ তেওঁ আনন্দ কৰিবলৈ ধৰিলে।\nসেই সময়ত বৰ পুতেক পথাৰত আছিল। পাছত তেওঁ আহি ওচৰ পাই, বাজনা আৰু নচাৰ শব্দ শুনিলে। 26তেতিয়া দাসবোৰৰ এটাক মাতি সুধিলে, “এইবোৰ নো কি হৈছে”? 27তেতিয়া দাস জনে কলে “তোমাৰ ভায়েৰা আহিল; আৰু তোমাৰ পিতৃয়ে তেওঁক সুস্থ শৰীৰে পোৱা হেতুকে,পোহনীয়া দামুৰিটো মাৰিব দিলে।”\nতেতিয়া তেওঁৰ খং উঠিল আৰু ভিতৰলৈ যাবলৈ ইচ্ছা নকৰিলে; পাছত দেউতাক ওলাই আহিল আৰু তেওঁক বিনয়েৰে বুজালে, 29তেতিয়া বৰ পুত্ৰই বাপেকক উত্তৰ দি কলে, “চাওঁক, ইমান বছৰে মই আপোনাৰ সেৱা কৰিলো, কেতিয়াও মই আপোনাৰ আজ্ঞা উলঙ্ঘন কৰা নাই; তথাপি মোৰ বন্ধুসকলৰ লগত প্ৰীতি ভোজ কৰিবলৈ এটি ছাগলী পোৱালিও আপুনি মোক দিয়া নাই। 30কিন্তু আপোনাৰ সৰু লৰা বেশ্যাৰ লগত সকলো ধন খৰছ এতিয়া ঘূৰি আহিছে আৰু আপুনি সি ঘুৰি অাহোতেই তাৰ কাৰণে পোহনীয়া দামুৰীটো মাৰিলে”।\nতেতিয়া বাপেকে সেই ল’ৰাক কলে, “বোপা তুমি সদায় মোৰ লগত আছা আৰু মোৰ যি যি আছে, সকলো তোমাৰেই। 32কিন্তু তোমাৰ এই ভায়েৰা মৰা হৈয়ো আকৌ জীয়াই উঠিল; হেৰোৱা হৈয়ো পালো; এই কাৰণে আমি প্ৰীতি ভোজ পাতি আনন্দ কৰিব লাগে৷”


এই দিপাৱলীত আপোনাৰ জীয়ৰীক বনাওক লাখপতি, মাত্ৰ ১টকা জমা কৰি পাওক ১৫ লাখ টকা...– News18 assam\nHome » photogallery » business »এই দিপাৱলীত আপোনাৰ জীয়ৰীক বনাওক লাখপতি, মাত্ৰ ১ টকা জমা কৰি পাওক ১৫ লাখ টকা...\nএই দিপাৱলীত আপোনাৰ জীয়ৰীক বনাওক লাখপতি, মাত্ৰ ১ টকা জমা কৰি পাওক ১৫ লাখ টকা...\n| November 01, 2021, 12:05 IST\nযদি আপুনি বিনিয়োগ (Investment Planning) কৰাৰ পৰিকল্পনা কৰি আছে তেন্তে আপোনাৰ বাবে বিনিয়োগৰ ক্ষেত্ৰত আছে এক অতি লাভজনক যোজনা বা আঁচনি। যিখন চৰকাৰী আঁচনিৰ জৰিয়তে আপুনি অতি কম পৰিমাণৰ ধন বিনিয়োগ কৰি ম্যাদপূৰ্তি সময়ত লাভ কৰিব পাৰে বৃহৎ পৰিমাণৰ ধন। এই চৰকাৰী আঁচনিখনৰ নাম হৈছে সুকন্যা সমৃদ্ধি যোজনা (Sukanya Samriddhi Yojana) অৰ্থাৎ এছ.এছ.ৱাই।\nএইখন বিশেষ আঁচনিয়ে কেৱল আপোনাৰ কন্যাৰ ভৱিষ্যতেই সুৰক্ষিত নকৰে লগতে এই বিনিয়োগ আঁচনিত ধন বিনিয়োগ কৰি আয়কৰ ৰাহিৰ ক্ষেত্ৰতো সহায়ক হিচাপে কাম কৰে। প্ৰতিদিনে ১ টকা ৰাহি কৰিও আপুনি এই আঁচনিৰ লাভালাভ অৰ্জন কৰিব পাৰিব। গতিকে এই আঁচনিখনৰ বিষয়ে এই প্ৰতিবেদনৰ জৰিয়তে সবিশেষ জানো আহক।\nসুকন্যা সমৃদ্ধি যোজনা কি ? সুকন্যা সমৃদ্ধি যোজনা (SSY) হৈছে কন্যাসকলৰ বাবে কেন্দ্ৰীয় চৰকাৰৰ এক সৰু সঞ্চয় আঁচনি যিখন আঁচনি বেটি বচাও বেটি পঢ়াওৰ অধীনত আৰম্ভ কৰা হৈছে। ক্ষুদ্ৰ সঞ্চয় আঁচনিৰ সৰ্বশ্ৰেষ্ঠ সুতৰ হাৰ প্ৰদান কৰা আঁচনিয়ে হৈছে সুকন্যা সমৃদ্ধি যোজনা।\nইমান টকাৰে আৰম্ভ কৰিব পাৰিব বিনিয়োগ- সুকন্যা সমৃদ্ধি যোজনাত মাত্ৰ ২৫০ টকাৰে একাউণ্ট খুলিব পাৰি। অৰ্থাৎ, আপুনি প্ৰতিদিনে ১ টকা ৰাহি কৰিলেও, আপুনি এই আঁচনিখন লাভ কৰিব পাৰে। এটা বিত্তীয় বৰ্ষত কমেও ২৫০ টকা জমা কৰিব লাগিব। এটা বিত্তীয় বৰ্ষত এবাৰতে বা বহুবাৰ এছএছৱাই একাউণ্টত ১.৫ লাখ টকাতকৈ অধিক জমা কৰিব নোৱাৰি।\nকিমান টকা সুত লাভ কৰিব ? বৰ্তমান আয়কৰ ৰেহাইৰ সৈতে থকা এছএছৱাইত (Sukanya Samriddhi Account) ৭.৬ শতাংশ হাৰত সুত পৰিশোধ কৰা হয়। পূৰ্বে ৯.২ শতাংশলৈকে সুত প্ৰদান কৰা হৈছিল। ৮ বছৰ বয়সৰ পিছত কন্যাৰ উচ্চ শিক্ষাৰ ব্যয়ৰ বাবে এই আঁচনিৰ অধীনত ৫০ শতাংশলৈকে ধন উলিয়াব পাৰি।\nমেচিউৰিটিত লাভ কৰিব ১৫ লাখতকৈ অধিক- ধৰি লওক আপুনি এই আঁচনিখনত প্ৰতি মাহে ৩০০০ টকা বিনিয়োগ কৰে অৰ্থাৎ এবছৰত ৩৬,০০০ টকা। আপুনি ১৪ বছৰৰ পিছত ৭.৬ শতাংশ বাৰ্ষিক কম্পাউণ্ডিঙত ৯,১১,৫৭৪ টকা লাভ কৰিব। পৰিমাণটো ২১ বছৰৰ বাবে অৰ্থাৎ মেচিউৰিটিৰ সময়ত প্ৰায় ১৫,২২,২২১ টকা হ'ব। উল্লেখ্য যে, একে সময়তে সুকন্যা সমৃদ্ধি যোজনাত ৭.৬ শতাংশ হাৰত সুত পৰিশোধ কৰা হৈছিল, যি আয়কৰ ৰেহাইৰ সৈতে আছে।\nএকাউণ্ট এটা কেনেদৰে খুলিব? সুকন্যা সমৃদ্ধি যোজনাৰ অধীনত একাউণ্টটো কোনো ডাকঘৰ বা বাণিজ্যিক শাখাৰ এটা কৰ্তৃত্বপ্ৰাপ্ত শাখাত খুলিব পাৰি। এই আঁচনিৰ অধীনত কন্যা সন্তানৰ জন্মৰ ১০ বছৰ পূৰ্বে কমেও ২৫০ টকা জমা ৰাখি একাউণ্টটো খুলিব পাৰি। চলিত বিত্তীয় বৰ্ষত সুকন্যা সমৃদ্ধি যোজনাৰ অধীনত সৰ্বাধিক ১.৫ লাখ টকা জমা কৰিব পাৰি। উল্লেখ্য যে, সুকন্যা সমৃদ্ধি যোজনাৰ একাউণ্ট খোলাৰ পিছত ইয়াক ২১ বছৰ বয়সলৈকে বা ১৮ বছৰ বয়সৰ পিছত বিয়া নোহোৱালৈকে চলাব পাৰি।


গল্প – Page5– ফটাঢোল\nজীৱন অনুপম-মৌচুমী গগৈ\nৰজত দত্তই চিন্তাক্লিষ্ট মনেৰে ঘৰৰ আগফালৰ চোতালত পায়চাৰি কৰি আছিল। যোৱা কেইমাহমানৰ পৰা তেওঁ অলপ বেছিকৈয়ে সমস্যাত পৰিছে। দত্ত এটা চৰকাৰী বিভাগৰ চতুৰ্থ বৰ্গৰ কৰ্মচাৰী। দুটা সন্তান, পত্নী আৰু মাতৃৰ সৈতে তেওঁৰ এখন সুন্দৰ সংসাৰ আছে। ডাঙৰ ল’ৰা বিপুল পঢ়া শুনাৰ লগতে খেলা ধুলাতো ভাল। স্কুলৰ শিক্ষকসকলেও বিপুলক বৰ ভাল পায়। তাৰ ভৱিষ্যতৰ কথা চিন্তা কৰিয়েই দত্ত অলপ শংকাত ভূগিছে। আজি কেইমাহমানৰ পৰা তেওঁৰ দৰমহা নিয়মীয়া কৈ হৈ থকা নাই। খেতিৰ মাটি বুলিবলৈ যিকণ আছিল, সেইখিনি বিক্ৰী কৰিয়েই সৰুকৈ নিজৰ\nJune 1, 2021 গল্প\t20 Comments\nবিক্ৰমাদিত্য আৰু বেতাল – দিগন্ত কুমাৰ ভট্টাচাৰ্য\n: হেইয়া, আপুনি ইয়াত বেতাল দা! গোটেই ভৰলুখন বিচাৰি ফুৰিছোঁ আপোনাক। ভৰলুমুখৰ চ’কত মনোহৰে দিয়া এক ছ’ বিছখন মুখত সোমোৱাৰ লগে লগে পিছফালৰ পৰা বিক্ৰমাদিত্যই মাত দিলে মোক। : কোৱা কি হ’ল? : বেতাল দা, উঠক বাইকত। আদাবাৰীলৈ গৈ আছোঁ। ৰাস্তাতে কথা পাতিম। মই বিক্ৰমাদিত্যৰ বাইকৰ পিছত বহিলোঁ। : ক’বা নে আদিত্য? বিক্ৰমাদিত্যক আমি ‘আদিত্য’ বুলিয়ে মাতোঁ। ইমান দীঘল নাম! পাণ চোবাই থাকিলে ‘আদিত্য’ বুলি মাতিবলৈও টান হয়। : আমাৰ শহুৰহঁতৰ ঘৰত পূজা পাতে নহয়। দুৰ্গাপূজা। কিবা স্মৰণিকা নে কি\nআজিকালি এমাজ’নত আমি সকলোৱে অনলাইন শ্বপিং কৰোঁ৷ মোৰ আকৌ এমাজ’নৰ শ্বপিং কৰাৰ কোবটো অলপ বেছিয়েই৷ ব্যৱসায়ত নমাৰ পিচত কেতিয়াবা সঠিক দামত পালে কিছুমান স্পেচিয়েল বস্তু গ্ৰাহকৰ মোৰ প্ৰতি বিশ্বাসযোগ্যতা আৰু ভৰষা ৰখাবলৈও আনি দিওঁ৷ যিহেতু একাউণ্টটো “প্ৰাইম” গতিকে ফ্ৰী ডেলিভাৰী পাওঁ৷ গতিকে প্ৰায় প্ৰতি দুই এদিনৰ মূৰে মূৰে মোৰ তাত কিবা নহয় কিবা পাৰ্চেল এটা আহেই৷ বাৰু, সেইটো ‘মেইন’ কথা নহয়৷ মেইন কথাটো হ’ল সিদিনা হঠাৎ ফোন এটা আহিল৷ নম্বৰটো আছিল, +918274061975 (চেইভ কৰি থ’ব পাৰে) সিটো মূৰত ছোৱালী এজনীয়ে\nপিকনিকৰ পৰা আহি বেলতলা পোৱালৈ সাতমানেই বাজিল। গলিৰ মুখতে সঞ্জীৱে অভিজিতক নমাই দিলে। সামান্য থৰক-বৰক খোজেৰে অভিজিত নিজৰ ভাড়াঘৰলৈ আগবাঢ়িল। এক গোলাপী আভাৰে অভিজিত সামান্য ৰোমাণ্টিক হৈ আছে। মাজতে দুয়োখন পকেটেৰে হাত সুমুৱাই কণী দুটা চুই চালে। আছে ঠিকেই আছে। গাড়ীত সঞ্জীৱে যি ঠেলা-হেঁচাকৈ আনিছে। তাৰ সন্দেহেই হৈছিল আজি কণী বাছেনে নাই। আচলতে এই কণী দুটা অভিজিতৰ লগত থাকিলেও দুয়োৰে মালিক বিজয়হে। পিকনিকত স্ফূৰ্তি পানী খোৱাৰ পাছত ৰাতি যে অভিজিতৰ ভাত খাবলৈ মন নাযাব সেয়া অনুভৱ কৰিয়েই জোৰকৈ দুটা হাঁহৰ\n(১) : নাই মিছেচ শইকীয়া, আমি দুঃখিত, আপোনালোক বায়’লজিকেল পেৰেণ্টছ হ’ব নোৱাৰে কেতিয়াও। নিজৰ সন্তান এটা জন্ম দিবলৈ আপোনালোকৰ দৈহিক সমস্যা কিছুমান আছে যাৰ চিকিৎসা এতিয়াও উপলব্ধ নহয়। নিৰ্মালি ডাক্টৰৰ চেম্বাৰৰ পৰা ওলাই আহিল। এই মূহূৰ্তত ঠিক কি কৰিব লাগে, কি ক’ব লাগে তাই একো বুজি পোৱা নাই। অভিক ফোন এটা কৰিব নেকি তাই? নাই নালাগে। কি সুখবৰটো দিবলৈনো ফোন কৰিব? দীঘলীয়া চিকিৎসাৰ অন্তত এইকেইষাৰ শুনিবলৈ তেওঁলোক প্ৰস্তুত নাছিল মুঠেও। অন্ততঃ তাই। দৰৱৰ\nJune 1, 2021 গল্প\t4 Comments\nপ্ৰাণহৰিৰ লকডাউন-উচ্চজিৎ দশগিৰি\nপ্ৰাণহৰিয়ে ৰিক্সাৰপৰা নামি শাক-পাচলি, আলু-পিয়াঁজ আদি ভৰি থকা মোনা দুখন নমাই জপনাখনতে আঁউজাই থৈ ৰিক্সাৱালাজনক জেপৰপৰা বিশ টকা উলিয়াই দিলে। : দাদা, আৰু দহ টকা দিয়ক। : উৱা, সদায় বিশ টকা দিওঁ, আজি তোমাক দহ টকা বেছিকৈ কিয় লাগেহে? : দাদা, এক বাজিলেই; আৰু এতিয়া ৰিক্সা সামৰি দিনটো ঘৰত সোমাই থকাহে হ’ব। উপাৰ্জন দেখোন নায়েই। সেয়ে কৈছিলোঁ। প্ৰাণহৰিয়ে ৰিক্সাৱালাজনক যোৱা তিনি বছৰ ধৰি চিনি পায়; তেওঁ কোৱাটো নোহোৱা নহয়; উপাৰ্জন দেখোন নায়েই। প্ৰাণহৰিয়ে কিবা এটা ভাবি দুশটকীয়া এখন উলিয়াই ৰিক্সাৱালাজনক\nচকুলো- নাজিফ হাজৰিকা\n২০১৪ চন। : তই যে জয়শ্ৰীৰ লগত লেকচাৰ মাৰি থাক, প্ৰপ’জ কৰি নিদিয় কিয়? ৰমেনে সুধিলে প্রশান্তক। : ধেই, লাজ লাগে। : কিহৰ লাজ, মাৰি দে প্ৰপ’জ। পিছত পস্তাবি। : বাৰু চাওঁচোন! সন্ধিয়া প্ৰশান্তই জয়শ্ৰীক লগ কৰিলে। নতুনকৈ খোলা ৰেষ্টুৰেণ্টখনত বহি বেবীকৰ্ণ খাই থকা মাজতে সি তাইক ক’লে, : শুনাচোন জয়শ্ৰী, কথা এটা। : কোৱা। : মই তোমাক হয়তো ভাল পাই পেলাইছোঁ। তুমি আমাৰ সম্পৰ্কটোক আৰু অলপ ওপৰলৈ নিব পাৰিবানে? : কি? কি কৈছা তুমি এইবোৰ? : অঁ, মই\nJune 1, 2021 গল্প\t18 Comments\nহৰি হৰি-ঈশান জ্যোতি বৰা\nহৰি এটা গভাইত চোৰ৷ আজিৰ পৰা মোটামুটি ত্ৰিশ বছৰৰ আগতেই চৌৰ্য-বৃত্তিলৈ তাৰ আগমন ঘটে৷ ক’বলৈ গ’লে ওঁঠ টিপিলে গাখীৰ ওলোৱাৰ দিনতেই তাৰ কেৰিয়াৰে পাতনি মেলিছিল৷ অৱশ্যে দুটা সন্তানৰ বাপেকী হৰি মাজতে দুবছৰমানৰ কাৰণে নাপাত্তা হৈছিল৷ মানুহে কোৱাকুই কৰিলে৷ বোলোঁ- “ক’লৈ গ’ল এই পাষণ্ডটো! চোৰক মোৰে পোৱা নাইতো!” পিচে, দুবছৰৰ পাছত হৰি আহি পুনৰ হাজিৰ৷ পুনৰাগমনৰ প্ৰথমটো উপস্থিতি সি প্ৰদৰ্শণ কৰিলে পঞ্চায়তৰ সভাপতিৰ ঘৰত সাতটাকৈ পানীৰ মটৰ চুৰ কৰি৷ সভাপতিয়ে আৰক্ষী থানালৈ যাবলৈ তৎপৰতা দেখুৱাইছিল, পিচে হ’লে কি হ’ব! আৰক্ষীয়ে যদি\n: কেনেকৈ যে খাওঁ অ’ এইসোপা? নাকত ধৰি মিথিগুটি তিওৱা পানীখিনি গিলাছত দেখি টিনাই ‘খাব লাগিব’ ‘খাব লাগিব’ বুলি নিজকে পতিয়ন নিয়াইছে। মুঠতে ক্ষীণাব‌ই তাই। এইবাৰ নেৰিছে আৰু! শকত ছোৱালীক ৰিজেক্ট কৰা, অতি ক্ষীণ ছোৱালীক ৰিজেক্ট কৰা মানুহসোপাও তাইৰ দৰে দুঠেঙীয়াহে কিন্তু পচন্দৰ তালিকাখন যে, উফ্! “বেছি বগা একেবাৰে চালানী মাছ,” “ইম্মান ক’লা, দিনতে আন্ধাৰ।” “ইহ, গোটেইজনী খুতুৰা শাকৰ তলত মেল মৰা টাইপৰ ইমানেই চাপৰ মানে,” “বাপৰে পাণ পৰা জখলা অ’ এইডাল। ইমান ওখ ছোৱালীৰ জোখত ল’ৰা ওলাবনে?” “ঔ আই,\nJune 1, 2021 গল্প\t8 Comments\n“ধেই, পুৰুষ হ’লোঁ বুলি কিমান ধৈৰ্য্য ধৰিম আৰু। নাই আৰু নহ’ব। কিবা এটা হেস্তনেস্ত কৰিব লাগিব। এনেকৈ সদায় সদায় ইম’চনেল ড্ৰামাৰ ওচৰত হাৰ মানি সৰু হৈ থাকিব নোৱাৰি। লগৰকেইটাৰ লগত আড্ডা অকণমান মাৰিবলৈ স্বাধীনতা বুলি এটা বস্তু লাগে। হাৰে, সপ্তাহত দুদিনহে সিহঁতৰ লগত সুখ দুখৰ কথা পাতি ডিঙিটো অকণমান তিয়াও। কোনোমতে এঘণ্টা বহিম, তাতো পোন্ধৰটা ফোনকল। ক’ৰ’ণাৰ সময়, নিজকে চেনিটাইজ কৰি ৰখাটো কিমান দৰকাৰী সেইয়া ৰুণুমীয়ে কি বুজিব।” কথাবোৰ মনৰ ভিতৰতে আগুলি-পাগুলি ৰঞ্জনে বাৰাণ্ডাখনত পাইচাৰি কৰি থাকিল। মৃদু পচোৱা এছাটিয়ে


Home ARTICLE ASHISH-MAJUMDAR আশীষ-মজুমদাৰ প্ৰৱন্ধ প্ৰৱন্ধ\nxukhdukh.com June 25, 2015 ARTICLE, ASHISH-MAJUMDAR, আশীষ-মজুমদাৰ, প্ৰৱন্ধ,\nসাম্প্ৰতিক সময়ৰ সমস্যাঃ সমাধানৰ উপায়\nসাম্প্ৰতিক সময়ৰ যিটো সমস্যাই আমাৰ সামাজিক জীৱন কলুষিত কৰি তুলিছে সেইটো হৈছে কালৰুপ ধাৰণ কৰা অবাধ দুৰ্নীতি৷ দুৰ্নীতিত অসমে বিহাৰক চেৰ পেলাই দেশৰ ভিতৰত শীৰ্ষস্থান দখল কৰা বুলি শেহতীয়া সমীক্ষাত প্ৰকাশ পাইছে৷ ১৯৮৫ত অগপৰ চৰকাৰ হওতে তদানীন্তন গৃহমন্ত্ৰী ভৃগু ফুকনে কৈছিল― কোনো চৰকাৰী কৰ্মচাৰীয়ে ১০ টকা ঘোচ খালেও চাকৰিৰ পৰা বৰ্খাস্ত কৰা হ'ব৷ কিন্তু পৰৱৰ্তী পৰ্যয্যায়ত সেইখন চৰকাৰৰে প্ৰায়বোৰ মন্ত্ৰী দুৰ্নীতিৰে ধন চপোৱাৰ যি অসৎ পৰম্পৰাৰ জন্ম দিলে তাৰ পৰাই এই ব্যাধিয়ে আমাৰ সমাজৰ সৰ্বস্তৰত বাহ ল'লে বুলি ক'ব পাৰি৷\nআজিকালি ৰাইজৰ সেৱা কৰিবলৈ কোনেও ৰাজনীতি নকৰে৷ শাসকবৰ্গই যেতিয়া কোৰোণাৰে ধন চপোৱাত লিপ্ত হৈ থাকে তেতিয়া ৰাজ্য চৰকাৰৰ কৰ্মচাৰীসকল ৰজা হৰিশ্চন্দ্ৰ হৈ থাকিব এই আশা কৰা বাতুলতা মাথোন৷ ৰাজনীতিৰ সূত্ৰ অনুসৰি চৰকাৰ হ'ল সমাজৰেই প্ৰতিফলন৷ আমি স্বীকাৰ কৰিবলৈ লাজ পালে নহ'ব যে অসমীয়া জাতি আজি দেশৰ ভিতৰতেই আটাইতকৈ দুৰ্নীতিপৰায়ণ জাতিৰুপে প্ৰতিষ্ঠা লাভ কৰিছে৷ সেয়েহে উত্তৰ কাছাৰৰ এহেজাৰ কোটিটকীয়া কেলেংকাৰিত অসমৰ কেতবোৰ মন্ত্ৰী জড়িত বুলি জানিও ৰাইজৰ মাজত বৰ এটা প্ৰতিক্ৰিয়াৰ সৃষ্টি হোৱা নাই৷ মন্ত্ৰী টকা খাবই, গতিকে ই এটা বাতৰি হ'ব পাৰে নেকি? ত্ৰিপুৰাৰ মুখ্যমন্ত্ৰীৰ ঘৈণীয়েকে ৰিক্সাৰে চাকৰি কৰিবলৈ যায় ― এইটোহে বাতৰি৷\nঅন্ততঃ অসমত বিত্তীয় কেলেংকাৰিৰ বাবে কোনো চৰকাৰৰ পতন নহয় ই ধুৰুপ৷ এতিয়া অসমৰ সমাজ জীৱনৰ কোঁহে কোঁহে বিয়পি পৰা এই দুৰ্নীতিৰুপী মহাব্যাধিৰ পৰা মুক্তি লভাৰ কোনো উপায় নাই নেকি? মোৰ দৃষ্টিত ইয়াৰ দুটা উপায় আছে৷ প্ৰথমটো হ'ল― আমাক এনে এজন ৰাজনেতা লাগে যাৰ দুৰ্নীতিৰ বিৰুদ্ধে জনজাগৰণ সৃষ্টি কৰাৰ ক্ষমতা আছে৷ কিন্তু আমাৰ দুৰ্ভাগ্য অসমত গোপীনাথ বৰদলৈৰ পাছত তেনে কোনো ৰাজনেতাৰ জন্ম হোৱা নাই ৷ অসমত ৰাজনীতিবিদহে আছে, যিসকলৰ দেশৰ প্ৰতি,জাতিৰ প্ৰতি কোনো দায়বদ্ধতা নাই৷\nদুৰ্নীতি প্ৰতিৰোধ কৰা দ্বিতীয় পন্থাটো হ'ল―ইয়াৰ বিৰুদ্ধেভুক্তভোগীজনে নিজেই আগবাঢ়ি আহিব লাগিব ৷ দুৰ্বলচিত্তৰ মানুহে দুৰ্নীতি পৰায়ণ ব্যক্তিৰ ৰোষাগ্নিত পৰাৰ ভয়ত উৰ্দ্ধতম কৰ্তৃপক্ষক অভিযোগ দিবলৈ কুণ্ঠাবোধ কৰিব পাৰে৷ ইয়াৰো সমাধান আছে৷ যিকোনো দুৰ্নীতিপৰায়ণ বিষয়া-কৰ্মচাৰীৰ বিৰুদ্ধে পুলিচ অধীক্ষক,চিবি আই,দিছপুৰ, গুৱাহাটী-৬ এই ঠিকনাত অভিযোগ দাখিল কৰিব পাৰে৷ বিচাৰিলে অভিযোগ দিওঁতাৰ নাম ঠিকনা গোপনে ৰখা হ'ব৷ নাইবা তথ্য জনাৰ অধিকাৰ আইনৰ আশ্ৰয় ল'ব পাৰে৷ ধৰি লোৱা হওক কোনো এটা বেচৰকাৰী বিভাগত আপোনাৰ কামটো সাতদিনৰ ভিতৰত হ'ব লাগে ৷ কিন্তু ভেটি নিদিয়া বাবে বিষয়া কৰ্মচাৰীৰ হেমাহিৰ ফলত আপোনাৰ কামটো হোৱা নাই৷ আপুনি কাৰো বিৰুদ্ধে একো অভিযোগ দিয়াৰ প্ৰয়োজন নাই ৷ কেৱল সংশ্লিষ্ট তথ্য বিষয়াক আৰ টি আইৰ অধীনত নিম্নোক্ত প্ৰশ্নকেইটা কৰক ৷\n১| বিভাগীয় আইনমতে অমুক কামটো কিমান দিনৰ ভিতৰত হ'ব লাগে?\n২| যোৱা বছৰৰ অমুক মাহৰ পৰা যোৱা মাহৰ ৩০ তাৰিখলৈকে কিমানজনে এই কামটোৰ বাবে আবেদন কৰিছিল?\n৩| কিমানজন আবেদনকাৰীৰ কাম নিৰ্দ্ধাৰিত সময়সীমাত সম্পন্ন হৈছিল?\n৪| নিৰ্দ্ধাৰিত সময়ত কাম সম্পন্ন নোহোৱা আবেদনকাৰী সকলৰ নাম আৰু কাম সম্পন্ন নোহোৱাৰ কাৰণ\nএই নিৰীহ যেন লগা আৰ টি আই আবেদনখনে মেজিকৰ দৰে কাম কৰিব৷ অলপ দিনৰ ভিতৰতেই বিভাগটোৰ বিষয়া-কৰ্মচাৰীৰ মনোবৃত্তিৰ পৰিৱ্ৰতন অহা পৰিলক্ষিত হব৷ দুৰ্নীতিৰ বিৰুদ্ধে ধৰ্ণা, সমদল, অনশন, শ্লোগান আদি শ্ৰমসাধ্য কোনো পদক্ষেপ লোৱাৰো প্ৰয়োজন নাই৷ কেৱল ১০ মিনিট সময় আৰু ১০ টকা খৰচ কৰি তথ্য জনাৰ অধিকাৰ আইনৰ অধীনত নিজৰ অধিকাৰ সাব্যস্ত কৰক৷ আপোনাৰ এটা ক্ষুদ্ৰ পদক্ষেপ আমাৰ দেশ, আমাৰ জাতিটোক দুৰ্নীতিৰুপী কালব্যাধিৰপৰা মুক্ত কৰিবলৈ কিঞ্চিৎ হ'লেও সহায় কৰিব ৷\n(লেখাটি দৈনিক অগ্ৰদূত কাকতত পূৰ্বতে প্ৰকাশ পাইছিল আৰু লেখকৰ "মন দাপোণৰ ছাঁ" নামৰ গ্ৰন্থখনিত সংকলিত হৈছে। ইউনিকোড ৰূপান্তৰণ কৰি দিলে গুৱাহাটীৰ পৰা মৌচুমী দাসে)\nTags # ARTICLE # ASHISH-MAJUMDAR # আশীষ-মজুমদাৰ # প্ৰৱন্ধ\nLabels: ARTICLE, ASHISH-MAJUMDAR, আশীষ-মজুমদাৰ, প্ৰৱন্ধ\nভাল চিন্তা ,,,,,,ভাল পৰামৰ্শ ,,,,,\nদীপক November 26, 2015 at 10:46 PM\nভাল পৰামৰ্শ...কিন্তু ইহঁতসোপা বৰ "সাত ঘাতৰ সৈয়া কণী"....অমুক কাগজ নাই তমুক কাগজ নাই আদি নানা বাহানা উলিয়াই ইমান ব্যতিবস্ত কৰি তোলে যে মানুহে compromise কৰিবলৈ বাধ্য হৈ যায়..


Pakistan MLA Sania Ashiq Video Viral: প্ৰেমিকৰ সৈতে পাকিস্তানৰ বিধায়িকাৰ অন্তৰংগ ভিডিও লিক! চৌদিশে প্ৰতিক্ৰিয়া|alleged-porn-video-of-pakistani-mla-goes-viral-know-the-matter-td– News18 assam\nPakistan MLA Sania Ashiq Video Viral: প্ৰেমিকৰ সৈতে পাকিস্তানৰ বিধায়িকাৰ অন্তৰংগ ভিডিও লিক! চৌদিশে প্ৰতিক্ৰিয়া\nLast Updated : November 19, 2021, 10:30 IST\nইছলামাবাদঃ পাকিস্তানত চাইবাৰ ক্ৰাইমৰ বলি ৰাজনীতিবিদ! পঞ্জাৱ প্ৰদেশৰ এগৰাকী মহিলা বিধায়িকাৰ সৈতে তেওঁৰ তথাকথিত প্ৰেমিকৰ সৈতে এটা অশ্লীল ভিডিও শেহতীয়াকৈ ভাইৰেল হয়। এই গৰাকী মহিলা নেত্ৰীৰ নাম ছানিয়া আশিক।\nগোটেই বিষয়টো কি?\nঅক্টোবৰৰ 26 তাৰিখে, ছানিয়া আশিকে ফেডাৰেল ইনভেষ্টিগেচন এজেন্সিৰ (এফআইএ) ওচৰত এটা অভিযোগ দাখিল কৰিছিল। প্ৰতিলিপিটো পিছত তেওঁৰ সামাজিক মাধ্যমএকাউণ্টতো শ্বেয়াৰ কৰা হৈছিল। ছানিয়াই অভিযোগ কৰিছে যে কেইবাদিনো ধৰি ছচিয়েল মিডিয়াত এটা ভিডিও ভাইৰেল হৈ আছে। ইয়াত থকা মহিলাগৰাকীক তেওঁৰ দৰে দেখা গৈছে। ছ'চিয়েল মিডিয়াই দাবী কৰিছে যে ভিডিওটোত দেখা মহিলাগৰাকী ছানিয়া আশিক। বিধায়িকাগৰাকীয়ে ইমৰান খানৰ কেন্দ্ৰীয় চৰকাৰৰ ওচৰতো অভিযোগ কৰিছিল।\nছানিয়া আশিক (Sania Ashiq) পাকিস্তান মুছলিম লীগ নৱাজ (PML-N)ৰ সদস্য আৰু পঞ্জাৱ প্ৰদেশৰ তক্ষচিলা বিধানসভা সমষ্টিৰ প্ৰাদেশিক (MPA)ৰ সদস্য। ছানিয়া আশিকে ভিডিওটোৰ বিষয়ে ২৬ অক্টোবৰত চৰকাৰ আৰু কেন্দ্ৰীয় অনুসন্ধানকাৰী সংস্থাৰ ওচৰত অভিযোগ দাখিল কৰিছিল। দীঘলীয়া তদন্তৰ পিছত আৰক্ষীয়ে ভিডিও লিক কৰাৰ বাবে এজন লোকক গ্ৰেপ্তাৰ কৰিছে৷ অৱশ্যে, সংস্থাটোৱে এতিয়ালৈকে গোচৰটোত কোনো বিবৃতি জাৰি কৰা নাই৷ ছানিয়াক নৱাজ শ্বৰীফৰ জীয়ৰী মৰিয়াম নাৱাজৰ অতি ঘনিষ্ঠ বুলি গণ্য কৰা হয়৷ তেওঁ বিভিন্ন বিষয়ত পাকিস্তান (পাকিস্তান)ৰ প্ৰধানমন্ত্ৰী ইমৰান খান (ইমৰান খান)ক সমালোচনা কৰি আহিছে৷\nছানিয়াই কি কৈছিল?\nপাকিস্তান টুডে বাতৰি কাকতৰ সৈতে বাৰ্তালাপ কৰি ছানিয়াই কয়, 'কিছুমান লোকে মোৰ ভিডিও ছ'চিয়েল মিডিয়াত ভাইৰেল কৰি তুলিছে। লগতে মোৰ কিছুমান ফটো ছচিয়েল মিডিয়া প্লেটফৰ্মত ভাইৰেল হৈ পৰিছে। ছানিয়াই লগতে কয় যে তেওঁ ভাবুকিভৰা কল কিছুমানো পাইছে। এই সন্দৰ্ভত এখন নতুন এজাহাৰ দাখিল কৰাৰ প্ৰক্ৰিয়া লোৱা হৈছে।\nউল্লেখ্য যে, আৰক্ষীয়ে এইপৰ্যন্ত ভিডিওটোত থকা মহিলাগৰাকী ছানিয়া আশিক হয় নে নহয় সেয়া প্ৰকাশ কৰা নাই।\nFirst published: November 19, 2021, 10:30 IST\nCyber CrimeLeaked videomla sania ashiqpakistan mms


মানসিক স্বাস্থ্য আৰু স্বাস্থ্যবিজ্ঞান (প্রশ্নোত্তৰ) শিক্ষা দ্বাদশ শ্ৰেণী\nমানসিক স্বাস্থ্য আৰু স্বাস্থ্যবিজ্ঞান (প্রশ্নোত্তৰ) Class 12 Education Chapter 7\nপাঠৰ নাম মানসিক স্বাস্থ্য আৰু স্বাস্থ্যবিজ্ঞান\nমানসিক স্বাস্থ্য আৰু স্বাস্থ্যবিজ্ঞান Class XII\nপ্রঃ মানসিক স্বাস্থ্যৰ দুটা গুৰুত্বপূর্ণ বৈশিষ্ট্য উল্লেখ কৰা ।\nউ : মানসিক স্বাস্থ্যৰ দুটা গুৰুত্বপূর্ণ বৈশিষ্ট্য হৈছে\n(১) এওঁলোক শক্তিশালী ব্যক্তিত্বৰ অধিকাৰী।\n(২) এওঁলােক শাৰীৰিকভাৱে সবল প্রকৃতিৰ।\nপ্রঃ মানসিক স্বাস্থ্য বিজ্ঞানৰ সংৰক্ষণমূলক কার্যাৱলী বুলিলে তুমি কি বুজা?\nউ : সুস্থ মানসিক স্বাস্থ্য অবিহনে ব্যক্তিগত জীৱন প্রক্রিয়া তথা সামাজিক জীৱন প্রক্রিয়াৰ উন্নতি কেতিয়াও সম্ভৱ নহয়। মানসিক স্বাস্থ্য বিজ্ঞানৰ সংৰক্ষণমূলক কার্যকলাপে মানসিক স্বাস্থ্যৰ গুৰুত্ব উপলব্ধি আৰু ইয়াৰ সংৰক্ষণৰ বাবে ল’ব লগা উপায়, কৌশল আৰু প্রক্রিয়াসমূহৰ বিষয়ে প্রণালীবদ্ধ জ্ঞান প্রদান কৰে। মানৱ জীৱন আৰু মানৱ সমাজৰ কল্যাণ সাধন কৰাটোৱে মানসিক স্বাস্থ্য বিজ্ঞানৰ সংৰক্ষণমূলক কার্যৰ মূল লক্ষ্য।\nপ্রঃ মানসিক স্বাস্থ্য বুলিলে কি বুজা? শিক্ষার্থী মানসিক স্বাস্থ্য ৰক্ষা কৰাত বিদ্যালয়ৰ ভূমিকা সম্পর্কে আলােচনা কৰা। (F-2017/20)\nউঃমানসিক স্বাস্থ্য হৈছে কোনাে বেমাৰ আজাৰৰ পৰা মানসিকভাৱে মুক্ত হৈ থকা এটা বিশেষ আৱস্থা। মানসিক স্বাস্থ্যৰ দ্বাৰা এগৰাকী ব্যক্তিৰ বেমাৰ অথবা আঘাতহীন মানসিক অৱস্থাৰ কথাকে বুজোৱা হয়। আনহাতে, জীৱনত বিভিন্ন পৰিৱেশ, কার্যকলাপৰ মুখামুখি হােৱাৰ সময়ত মানসিকভাৱে স্বাস্থ্যৱান লােক এজনে কোনাে অস্বাভাৱিকতা প্রদর্শন নকৰে। এনে লােকসকল ব্যক্তিত্ব সমাযােজনৰ কোনাে গুৰুতৰ সমস্যাৰ দ্বাৰা আক্রান্ত নহয়। শিক্ষার্থীৰ মানসিক স্বাস্থ্য ৰক্ষাৰ ক্ষেত্ৰত বিদ্যালয়ে তলত দিয়া ভূমিকাসমূহ পালন কৰিব লাগে—\n(১) মানসিক জীৱনৰ সমস্যাবোৰ জনাৰ ক্ষেত্ৰত সহায় কৰা।\n(২) বিদ্যালয়ে মানৱ শিশুক মনােদৈহিক শক্তি সামর্থ আৰু গুণাৱলীৰ বিকাশৰ ক্ষেত্ৰত সহায় আগবঢ়োৱা।\n(৩) সুস্থ মানসিক স্বাস্থ্যৰ মূল্য উপলব্ধিত সহায় কৰা।\n(৪) ব্যক্তিত্বৰ গুণাৱলী আৰু শক্তি সামর্থৰ বিকাশত সহায় কৰা।\n(৫) সকলাে লােককে আৱেগিকভাৱে শক্তিশালী কৰি তােলাত সহায় আগবঢ়োৱা।\nপ্রঃ মানসিকভাৱে সুস্থ এজন ব্যক্তিৰ এটা সামাজিক ব্যক্তিৰ এটা সামাজিক গুণ উল্লেখ কৰা।\nউঃ সুস্থ সামাজিক সমাযােজন।\nপ্র : “মানসিক স্বাস্থ্য এক আপেক্ষিক ধাৰণা” যুক্তি দর্শোৱা।\nউঃ মানুহৰ জীৱন-যাপন প্রণালী, বিজ্ঞান আৰু প্রযুক্তিবিদ্যাৰ অগ্ৰগতিৰ প্ৰতি লক্ষ্য ৰাখি মানসিক স্বাস্থ্যবিজ্ঞানক মানসিক অশান্তিসমূহৰ দূৰীকৰণত আবদ্ধ নাৰাখি ইয়াৰ পৰিসৰ বিভিন্ন দিশলৈ বিস্তাৰিত কৰা প্রয়ােজন কিয়নাে মানুহৰ মানসিক অৱস্থা মানুহভেদে বেলেগ বেলেগ। সেয়েহে মানুহৰ মানসিক স্বাস্থ্য ৰক্ষাৰ নতুন নতুন কৌশল উদ্ভাৱন কৰা, মানসিক ৰােগ নিৰাময় আৰু প্ৰতিৰােধ কৰা, মানসিক স্বাস্থ্যবিজ্ঞানৰ দৰকাৰী দিশসমূহ ত গৱেষণা কৰা আদি বিষয়ে মানসিক স্বাস্থ্যবিজ্ঞানৰ পৰিসৰৰ অন্তর্ভুক্ত হৈছে। মানুহৰ মানসিক স্বাস্থ্য মানুহৰ মনৰ ওপৰত নিৰ্ভৰশীল আৰু মন সদায় ধাৰণাৰ বশৱৰ্তী। মানুহৰ মন আৰু ধাৰণাৰ কোনাে নির্দিষ্ট সীমাৰেখা নাই। গতিকে মানুহভেদে মানসিক স্বাস্থ্য বেলেগ বেলেগ হয়। সেয়েহে মানসিক স্বাস্থ্য এক আপেক্ষিক ধাৰণাহে বুলি কোৱা হয়।\nপ্রঃ মানসিক স্বাস্থ্য আৰু দৈহিক স্বাস্থ্যৰ মাজত থকা সম্পর্ক ব্যাখ্যা কৰা।\nউঃ মানসিক স্বাস্থ্য মনৰ লগত জড়িত। মানসিক স্বাস্থ্যৰ নীতিসমূহ মূলত এটা ভাল জীৱন যাপনৰ বাবে শাৰীৰিকভাৱে যােগ্য কৰি ৰখাৰ কাৰণে প্রয়ােজনীয় নীতি নিয়ম মনি চলা আৰু অনুশাসন বজাই ৰখাৰ প্ৰক্ৰিয়াৰ লগত জড়িত। মানসিক স্বাস্থ্য আৰু দৈহিক স্বাস্থ্যৰ নিবিড় সম্বন্ধ আছে। কিয়নাে শাৰীৰিক সুস্থতাৰ ওপৰত ব্যক্তিৰ মানসিক সুস্থতা বহুখিনি নির্ভৰ কৰে। আনহাতে, দার্শনিক এৰিষ্টটলৰ মতে সুস্থ দেহতহে সুস্থ মনৰ সৃষ্টি হ’ব পাৰে। যদিহে এজন ব্যক্তি শাৰীৰিকভাৱে দুর্বল হয় তেতিয়াহ’লে তেওঁ মানসিকভাৱেও দুর্বল হৈ পৰে। মুঠতে আমি ক’ব পাৰাে যে মানসিক স্বাস্থ্য আৰু দৈহিক স্বাস্থ্য ইটোৰ লগত সিটোৰ নিবিড় সম্পর্ক আছে।\nSee also শিক্ষণ Class 12 Education শিক্ষা (প্রশ্নোত্তৰ) অধ্যায় 4\nClass 12 Education Chapter7Assamese\nপ্র : মনােৰােগৰ চিকিৎসা মানসিক স্বাস্থ্যবিজ্ঞানৰ প্রতিকাৰমূলক কার্য।\nপ্রঃ মানসিক স্বাস্থ্য বিজ্ঞানৰ প্ৰতিৰােধমূলক কার্যাৱলী সম্পর্কে আলােচনা কৰা। F-13\nমানসিক স্বাস্থ্য বিজ্ঞানৰ প্ৰতিৰােধমূলক কার্য কি?\nউঃ: মানসিক স্বাস্থ্যবিজ্ঞানৰ মূল কাম হৈছে মানসিক অসুস্থতা, ব্যক্তিত্বৰ বিকাৰ আৰু সমাযােজনৰ সমস্যাসমূহ নিবাৰণ কৰা। মানসিক স্বাস্থ্যবিজ্ঞানে মানৱ শিশুৰ মানসিক অসুস্থতাৰ কাৰণবােৰ, ব্যক্তিত্বৰ বিকাৰ আৰু সমাযােজনৰ সমস্যাসমূহৰ বিষয়ে বুজি পােৱাৰ ক্ষেত্ৰত সহায় আগবঢ়োৱা। উপযুক্ত পুষ্টিসাধন, কিশােৰ-কিশােৰীসকলৰ বাবে পূর্বৱর্তী শিক্ষাৰ ব্যৱস্থা কৰা, আৱেগিক আৰু সামাজিক প্রয়ােজনীয়তা বিকাশ ঘটোৱা, বৃত্তীয় সমাযােজন আদি মানসিক বিকাৰ প্রতিৰোধৰ কিছুমান উপায় উদ্ভাৱন কৰা। উপযুক্তভাৱে জীৱন নির্বাহৰ পদ্ধতিৰ বিষয়ে প্রশিক্ষণ প্রদানাে এই প্ৰতিৰােধৰ অন্তৰ্গত।\nপ্রঃ এজন মানসিকভাৱে স্বাস্থ্যবান ব্যক্তিৰ চাৰিটা বৈশিষ্ট্য বর্ণনা কৰা। (F-2012/14)\nউ: মানসিকভাৱে স্বাস্থ্যৱান ব্যক্তিৰ চাৰিটা বৈশিষ্ট্য হল—\n(১) মানসিকভাৱে স্বাস্থ্যবান ব্যক্তিসকলে সমাযোজন প্রক্রিয়াত কোনাে সমস্যাৰ সন্মুখীন নহয়।\n(২) এই ব্যক্তিসকল মানসিক ৰােগ, অশান্তি আদিৰ পৰা মুক্ত থাকে।\n(৩) শাৰীৰিকভাৱে সবল প্ৰকৃতিৰ হয়।\n(৪) এওঁলােক অতি শক্তিশালী প্রনােদনমূলক শক্তিৰ অধিকাৰী হয়।\nপ্ৰঃ পৰামৰ্শ দান মানসিক স্বাস্থ্য বিজ্ঞানৰ সংৰক্ষণমূলক কার্য।\nপ্র: মানসিক স্বাস্থ্য আমাৰ প্ৰয়ােজনীয়তাসমূহৰ উপযুক্ত পৰিতৃপ্তিৰ ওপৰত নিৰ্ভৰ কৰে’ বুজাই লিখা।\nউঃমানুহ হৈছে এক প্রতিক্রিয়াশীল জীৱ। প্রতিজন লােকৰে নিজস্বভাৱে কেতবােৰ দেহ মানসিক প্রয়ােজন থাকে। জৈৱিক বিবেচনাৰে মানুহক জীৱশ্রেষ্ঠ বুলি গণ্য কৰা হয়।মানুহ দেহমানসিক প্রয়ােজনবােৰ হৈছে সূক্ষ্ম,বহুমুখী আৰু অধিক জটিলতাপূর্ণ। মৌলিক প্রয়ােজনবােৰ পূৰণৰ উপৰিও বৌদ্ধিক, আবেগিক, সামাজিক, নৈতিক আৰু আধ্যাত্মিক আদি প্রয়ােজন পূৰণ হৈ উঠিব লাগে। এইকথাৰ পৰা স্পষ্ট হৈ উঠে যে ব্যক্তিৰ মানসিক স্বাস্থ্য তেওঁৰ বিবিধ প্রয়ােজনসমূহ পূৰণৰ ওপৰত নিৰ্ভৰ কৰে।\nপ্রঃ শিশুৰ মানসিক স্বাস্থ্য সমস্যাবােৰ ৰােধ কৰিবৰ বাবে পৰিয়ালত গ্ৰহণ কৰিব পৰা ব্যৱস্থাসমূহ উল্লেখ কৰা। (F-2013)\nউঃ শিশুৰ মানসিক স্বাস্থ্যৰ সমস্যাবোৰ ৰােধ কৰিবৰ বাবে পৰিয়ালত গ্ৰহণ কৰিব পৰা ব্যৱস্থাসমূহ হল—\n(১) শিশুক উপযুক্তভাৱে মৰম আৰু ভালপােৱা প্ৰদান কৰিব লাগে।\n(২) শিশুক সততে সমালােচনা কৰিব নালাগে বা আনৰ লগত তুলনা কৰিব নালাগে।\n(৩) শিশুৰ ভৱিষ্যৎ সম্পর্কে অত্যধিক উদ্বিগ্ন হ’ব নালাগে।\n(৪) গৃহ পৰিৱেশ সদায় গণতান্ত্রিক বিধৰ হ’ব লাগে।\n(৫) শিশুৰ যুক্তিসংগত প্রয়ােজনসমূহ যথাসম্ভৱ পূৰণ কৰিব লাগে।\n(৬) শিশুৰ মনত আত্মবিশ্বাসৰ ভাৱ গঢ়ি তুলিব লাগে।\nপ্রঃ মানসিক স্বাস্থ্যবিজ্ঞানৰ তিনিটা গুৰুত্বপূর্ণ কাৰ্যৰ বিষয়ে লিখা। (F-2012)\nউ: মানসিক স্বাস্থ্যবিজ্ঞানৰ তিনিটা কার্য হ’ল\n(১) প্রতিবােধমূলক কার্য: মানসিক অসুস্থতা আৰু ব্যক্তিৰ বিকাৰ সমাযােজন সম্পর্কীয় সমস্যাসমূহৰ প্ৰতিৰােধ কৰাই হৈছে মানসিক স্বাস্থ্যবিজ্ঞানৰ মূল কাৰ্য।\n(২) প্ৰতিকাৰমূলক কার্য: মানসিক বিকাৰ, ৰােগসমূহৰ পৰা হাত সৰাৰ বাবে প্ৰতিকাৰমূলক ব্যৱস্থা লােৱাও হৈছে মানসিক স্বাস্থ্যবিজ্ঞানৰ কার্য।\n(৩) সংৰক্ষণমূলক কার্য: ব্যক্তি আৰু সমাজৰ বাবে মানসিক স্বাস্থ্যৰ সংৰক্ষণ বিশেষভাৱে গুৰুত্বপূর্ণ। এই মানসিক স্বাস্থ্যবিজ্ঞানৰ আন এক কার্য হৈছে মানসিক স্বাস্থ্যৰ গুৰুত্ব উপলব্ধি সংৰক্ষণৰ বাবে ল’ব লগা উপায়, কৌশল আৰু প্রক্রিয়াসমূহৰ বিষয়ে প্রণালীবদ্ধ উদ্ভাৱন কৰা আৰু প্রক্রিয়াসমূহৰ বিষয়ে প্রণালীবদ্ধ জ্ঞান আদিৰ উদ্ভাৱন কৰা।\nপ্রঃ শিক্ষা আৰু মানসিক স্বাস্থ্যবিজ্ঞান সম্পর্ক দেখুওৱা দুটা দিশ উল্লেখ কৰা?\nউ : শিক্ষা আৰু মানসিক স্বাস্থ্যবিজ্ঞানৰ দুটা সম্পর্ক হ’ল-\n(১) শিক্ষাই সুস্থ মানসিক স্বাস্থ্যৰ মূল্য উপলব্ধিত সহায় কৰে।\n(২) শিক্ষাই ব্যক্তিত্বৰ গুণাৱলী আৰু শক্তিৰ সামৰ্থৰ বিকাশত সহায় কৰে।\nপ্ৰঃ এজন মানসিকভাৱে সুস্থ ব্যক্তিকো মানসিকস্বাস্থ্যবিজ্ঞানৰ প্ৰয়ােজন হয়’-কাৰণ দৰ্শোৱা। (F-2016)\nউঃ সকলাে ব্যক্তিৰ বাবে মানসিক স্বাস্থ্যবিজ্ঞানৰ বিশেষ প্রয়ােজন আছে। সুস্থ মানসিক স্বাস্থ্য অবিহনে কোনাে মানুহেই শান্তিপূর্ণ আৰু সুখী-জীৱন যাপন কৰিব নােৱাৰে। গতিকে মানসিক স্বাস্থ্য বিজ্ঞানত, গুৰুত্ব উপলব্ধি কৰাৰ বাবে মানসিক স্বাস্থ্য বিজ্ঞানৰ জ্ঞান আমাৰ সকলােৰে বাবে প্রয়ােজন। সাধাৰণতে তলত দিয়া কাৰণসমূহৰ বাবে মানসিক স্বাস্থ্য বিজ্ঞান অতি প্রয়ােজনীয় হৈ পৰিছে।\n(১) নিজকে মানসিকভাৱে স্বাস্থ্যৱান কৰি ৰখাত কৌশলসমূহ জনাত সহায় কৰে।\n(২) মানসিকভাৱে স্বাস্থ্যৱান লােকসকলৰ বৈশিষ্ট্যাৱলীৰ বিষয়ে জনাত সহায় কৰে।\n(৩) মানসিক স্বাস্থ্যবিজ্ঞানে মানসিক স্বাস্থ্যৰ গুৰুত্ব উপলব্ধি কৰাত সহায় কৰে।\n(৪) মানসিক সমস্যাসমূহৰ পৰা হাত সৰাৰ উপায় মানসিক স্বাস্থ্য বিজ্ঞানে দাঙি ধৰে। সমান্তৰালভাৱে মানসিক স্বাস্থ্য বিজ্ঞানৰ জ্ঞানে আমাক তলত দিয়া কথাবােৰ উপলব্ধি কৰাত সহায় কৰে-\n(১) মানসিক ৰােগসমূহ কম বেছি পৰিমাণে বংশানুক্রমিকভাৱে হস্তান্তৰিত হয়।\n(২) মানসিক ৰোগ কেতিয়াও জীৱনৰ’ কোনাে বেয়া কামৰ ফল হিচাপে উদ্ভৱ নহয়।\n(৩) উপযুক্ত চিকিৎসাৰ সহায়ত মানসিক ৰােগসমূহ নিৰাময় কৰিব পাৰি।\n(৪) মানসিক ৰােগসমূহে মানুহক অস্বাভাৱিকভাৱে আচৰণ কৰিবলৈ বাধ্য কৰায়।\n(৫) মানসিক ৰােগসমূহৰ চিকিৎসা সম্ভৱ।\n(৬) পূর্ব-লক্ষণ হিচাপে এনে ৰােগৰ সৃষ্টি নহয়।\nপ্রঃ মানসিকভাৱে স্বাস্থ্যৱান লােক এজনৰ থাকিবলগীয়া চাৰিটা বৈশিষ্ট্য আলােচনা কৰা।\nউ : মানসিকভাৱে স্বাস্থ্যৱান লােকসকলৰ থাকিবলগীয়া বিশেষ কিছুমান বৈশিষ্ট্য আছে। তাৰে বৈশিষ্ট্য চাৰিটা হৈছে —\n(১) এওঁলােক শক্তিশালী ব্যক্তিত্বৰ অধিকাৰী আৰু মানসিক ৰােগমুক্ত।\n(২) এওঁলােক শাৰীৰিকভাৱে সবল প্রকৃতিৰ;\n(৩) এওঁলােকৰবিশেষ কোনাে সমাযোজনৰ সমস্যা নাই;\n(৪) এওঁলােক অতি শক্তিশালী প্ৰনােদনমূলক শক্তিৰ অধিকাৰী।।\nHS 2nd Year Education Chapter7Question Answer In Assamese\nখালী ঠাই পূর্ণ কৰা:\nপ্রঃ মানসিক স্বাস্থ্য বিজ্ঞান হৈছে ব্যক্তিৰ মানসিক স্বাস্থ্য ৰক্ষা প্রক্রিয়া।\nপ্রঃ Hygiene শব্দটো গ্রীক শব্দ hygiene শব্দৰ পৰা আহিছে।\nপ্র: এখন সুন্দৰ আৰু সমতাপূর্ণ সমাজৰ বাবে মানসিক স্বাস্থ্যৰ প্ৰয়ােজনীয়তা আছে।\nপ্রঃ আমাৰ শাৰীৰিক যােগ্যতা সাধাৰণতে মানসিক যােগ্যতাৰ ওপৰত নিৰ্ভৰশীল।\nপ্রঃ বিশ্বস্বাস্থ্য সংস্থা মতে স্বাস্থ্য কি?\nউ : স্বাস্থ্য হৈছে এগৰাকী ব্যক্তিৰ সম্পূৰ্ণ দৈহিক, মানসিক আৰু সামাজিক সমৃদ্ধিৰ বিশেষ অৱস্থা আৰু ই কেতিয়াও একমাত্র ৰোগ বা দুর্বলৰ অনুপস্থিতি নহয়।\nSee also অগতানুগতিক শিক্ষা Class 12 (প্রশ্নোত্তৰ) Education Chapter 2\nপ্রঃ বিদ্যালয়ত মানসিক স্বাস্থ্য সমস্যাৰোধ কৰিবৰ বাবে বিদ্যালয়ে গ্রহণ কৰিব পৰা এটা ব্যৱস্থা উল্লেখ কৰা। (F-2012)\nউ : সুস্থ মানসিক স্বাস্থ্যৰ মুল্য উপলব্ধিত সহায় কৰিব লাগে।\nপ্রঃ মানসিক স্বাস্থ্যৰ সংজ্ঞা দিয়া। (F-2012)\nউঃ বিভিন্ন সময়ত মানসিক স্বাস্থ্যবিজ্ঞান সম্পর্কে বহু মনােবিজ্ঞানীয়ে বিভিন্ন সংজ্ঞা আগবঢ়াইছে। তাৰ ভিতৰত, ক্রো আৰু ক্ৰোৰ মতে, মানসিক স্বাস্থ্যবিজ্ঞান হৈছে এনে এটা বিজ্ঞান যিয়ে মানৱ কল্যাণৰ সৈতে জড়িত আৰু মানুহৰ সম্পৰ্কৰ সকলাে ক্ষেত্রকে সামৰি লয়। হেফিল্ডৰ মতে, মানসিক স্বাস্থ্য-বিজ্ঞান মানসিক স্বাস্থ্যৰ ৰক্ষা কৰা আৰু মানসিক বিকাৰ নিবাৰণ কৰা প্ৰক্ৰিয়াৰ সৈতে জড়িত বিজ্ঞান।\nপ্রঃ ছাত্ৰ-ছাত্ৰীৰ মানসিক স্বাস্থ্য সমস্যা প্রতিৰােধৰ বাবে বিদ্যালয় এখনে ল’ব পৰা চাৰিটা ব্যৱস্থা লিখা।\nউ : ছাত্র-ছাত্রীৰ মানসিক স্বাস্থ্য সমস্যা প্রতিবােধৰ বাবে বিদ্যালয়ে ল’ব পৰা চাৰিটা ব্যৱস্থা হ’ল-\n(১) সমাজ সংস্কাৰ: সমাজত থকা কু-প্রথাবোৰ দূৰ কৰি বিদ্যালয়ে সমাজসংস্কাৰৰ ক্ষেত্ৰত পথ-প্রদর্শক হ’ব পাৰে।\n(২) শিক্ষক আৰু অভিভাৱকৰ সম্পর্কঃ সুস্থ মানসিক স্বাস্থ্যৰ বাবে বিদ্যালয়সমূহত শিক্ষক আৰু অভিভাৱকৰ মাজত আলােচনাসভা আয়ােজন কৰিব লাগে। এই আলোচনাই ছাত্র- ছাত্রীৰ মানসিক সমস্যাসমূহ সমাধান কৰিব পাৰে।\n(৩) শিক্ষক আৰু শিক্ষার্থীৰ সম্পর্ক: বিদ্যালয়ৰ ভিতৰত সামাজিক সুস্থ বাতাবৰণৰ বাবে শিক্ষক আৰু শিক্ষর্থীৰ মাজত ঘনিষ্ঠ সম্পর্ক থাকিব লাগে। এই সম্পর্কই ছাত্ৰ-ছাত্ৰীৰ মানসিক স্বাস্থ্য সমস্যা কৰে।\n(৪) শিক্ষণ ব্যৱস্থাঃ প্রচলিত শিক্ষণ ব্যৱস্থা সংস্কাৰ কৰিলেহে ছাত্র-ছাত্রীৰ মানসিক স্বাস্থ্য সমস্যা দূৰ হ’ব। ইয়াৰ বাবে শিক্ষা ব্যৱস্থাৰ সংস্কাৰ সাধন কৰিলেহে ছাত্ৰ-ছাত্ৰীৰ মানসিক স্বাস্থ্য ৰক্ষা হ’ব।\nপ্র: মানসিক স্বাস্থ্য বিজ্ঞানৰ তিনিটা দিশ আছে- প্রতিৰোধমূলক, প্রতিকাৰমূলক আৰু সংৰক্ষণমূলক। (F-16/14)\nপ্র : মানসিক স্বাস্থ্যৰ সমস্যা ৰােধ কৰিবৰ বাবে বিদ্যালয়ে গ্ৰহণ কৰিব পৰা দুটা ব্যৱস্থা উল্লেখ কৰা।F-14\nউঃ মানসিক স্বাস্থ্য সমস্যা ৰােধ কৰিবৰ বাবে বিদ্যালয়ে গ্ৰহণ কৰিব পৰা দুটা ব্যৱস্থা হ’ল–\n(১) সুস্থ মানসিক স্বাস্থ্যৰ মূল্য উপলব্ধিত সহায় কৰা।\n(2) শান্তিপূর্ণ জীৱন যাপনৰ বাবে সকলাে প্ৰকাৰৰ মূল্যবােধৰ মূল্য উপলব্ধিত সহায় আগবাঢ়োৱা।\nপ্রঃ মানসিক স্বাস্থ্যৰ ধাৰণাটো লিখা। (F- 2013/14)\nউঃ এগৰাকী লােকৰ নিৰােগী মানসিক অৱস্থা এটাকে মানসিক স্বাস্থ্য বুলি কোৱা হয়। আনহাতে এগৰাকী ব্যক্তিৰ বেমাৰ আজাৰহীন বা আঘাটহীন মানসিক অৱস্থাকে মানসিক স্বাস্থ্য বুলি কোৱা হয়। মানসিকভাৱে স্বাস্থ্যৱান লােক এজনে স্বাভাৱিক প্ৰদৰ্শন কৰিব পাৰে। তদুপৰি মানসিকভাৱে স্বাস্থ্যৱান লােক এজনে সহজে পৰিৱেশৰ লগত সমাযােজন কৰিব পাৰে।\nপ্রঃ মানসিক স্বাস্থ্যৰ সংজ্ঞা দিয়া।


আৰবত আশ্ৰয় লৈছে আফগানিস্তানৰ ৰাষ্ট্রপতিয়ে ! -\nHomeআন্তঃৰাষ্ট্ৰীয়আৰবত আশ্ৰয় লৈছে আফগানিস্তানৰ ৰাষ্ট্রপতিয়ে !\nআৰবত আশ্ৰয় লৈছে আফগানিস্তানৰ ৰাষ্ট্রপতিয়ে !\nকাবুল: আফগানিস্তানত তালিবানে চলোৱা বৰ্বৰতাৰ পাছতে আৰবত আশ্ৰয় লৈছে আফগানিস্তানৰ ৰাষ্ট্রপতিয়ে৷ নিৰৱতা ভংগ কৰি আশ্ৰফ গনিয়ে এক ভিডিঅ’ বাৰ্তাযোগে মতপ্ৰকাশ কৰে৷ দেশত্যাগ নকৰা হ’লে প্ৰৱল ৰক্তপাত হ’লহেঁতেন বুলিও উল্লেখ কৰে বাৰ্তাত৷\nৰাষ্ট্রপতিগৰাকীয়ে দেশৰ পৰা পলায়ন কৰাক লৈ অৱস্থানক লৈ ৰহস্যৰ সৃষ্টি হৈছিল৷ ভিডিঅ’ৰ জৰিয়তে ৰাষ্ট্রপতিগৰাকীয়ে কয় যে, যদিহে তেঁও দেশ ত্যাগ নকৰিলহেঁতেন তেন্তে তালিবানীয়ে আফগানীসকলক ‘হয়তো হত্যা কৰি লাইটপোষ্টত ওলমাই থ’লেহেঁতেন’৷\nদেওবাৰে দেশৰ পৰা পলাইছিল আশ্ৰফ গনিয়ে৷ শীঘ্ৰে আফগানিস্তানলৈ প্ৰত্যাৱৰ্তনৰ প্ৰতিশ্ৰুতি প্ৰদান কৰে গনিয়ে৷ বৰ্তমান আৰবত আশ্ৰয় লোৱাৰ কথা স্বীকাৰ কৰে দেশখনে৷ মানৱীয় দৃষ্টিৰে গনিক আশ্ৰয় দিয়া বুলি প্ৰকাশ কৰিছে ভিডিঅ’টোত৷\nPrevious articleছোৱাইন ফ্লুৰ সংহাৰৰ সময়তে জব্দ ৪৫টা গাহৰি পোৱালি\nNext articleবংগৰ নিৰ্বাচনোত্তৰ হিংসা : তদন্তৰ বাবে চিবিআইৰ বিশেষ গোট


সংকটৰ সময় এতিয়া!NEET,JEE MAIN হ’ব কেতিয়া? - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nকেতিয়া অনুষ্ঠিত হ’ব NEET-2020 পৰীক্ষা? আকৌ পিছুৱাব নেকি এই পৰীক্ষা? কি প্ৰভাৱ পৰিছে ছাত্ৰ-ছাত্ৰী আৰু অভিভাৱক সমাজত? অসমীয়া প্ৰতিদিনৰ ডিজিটেল ডেস্কৰ এক প্ৰতিবেদন।\nNEET আৰু JEE MAIN তথা JEE ADVANCE পৰীক্ষাসমূহ সময়মতে অনুষ্ঠিত হ’বনে? ইয়াকে লৈ ছাত্ৰ আৰু অভিভাৱক সমাজ চিন্তিত। কোৰোনা ভাইৰাছৰ সংক্ৰমণৰ বাবে ছাত্ৰ-ছাত্ৰীসকলৰ কেৰিয়াৰ দিশত অতি গুৰুত্বপূৰ্ণ এই প্ৰৱেশ পৰীক্ষাসমূহ অনুষ্ঠিত নোহোৱাত মেধাবী ছাত্ৰ-ছাত্ৰী সকলে এটা মূল্যবান বছৰ হেৰুৱাৰ উপক্ৰম হৈছে।\nগুজৰাটৰ অভিভাৱকসমাজে NEET পৰীক্ষা অহা ১৩ ছেপ্ৰেম্বৰত অনুষ্ঠিত কৰিবলৈ নিৰ্দেশ দিয়াৰ বাবে আৱেদন জনাই উচ্চতম ন্যয়ালয়ৰো কাষ চাপিছে। বাৰে বাৰে এই পৰীক্ষা অনুষ্ঠিত কৰাৰ তাৰিখ সলনি কৰি থকাত অনিশ্চয়তাত ভুগি স্নাতক শ্ৰেণীত বহু ছাত্ৰ-ছাত্ৰীয়ে নাম ভৰ্তি কৰিব লগা হৈছে।\nনতুন সূচী অনুসৰি NEET-2020 ৰ পৰীক্ষা ১৩ ছেপ্তেম্বৰ ২০২০ত অনুস্থিত হোৱাৰ কথা। এই পৰীক্ষাৰ ফলাফল ২০২০ৰ অক্টোবৰ প্ৰথম সপ্তাহত দিয়াৰ সম্ভাৱনা আছে যদিও এতিয়ালৈকে NEET পৰীক্ষাত অৱৰ্তীণ হ’বলৈ আৱেদন কৰা ছাত্ৰ-ছাত্ৰীসকলক প্ৰৱেশ পত্ৰ প্ৰদাণ কৰা নাই। আগষ্টৰ শেষ সপ্তাহত প্ৰৱেশ পত্ৰ প্ৰদাণ কৰাৰ সম্ভাৱনা আছে যদিও পৰীক্ষা সময়মতে অনুষ্ঠিত হ’বনে নাই তাক লৈ উদ্বিগ্ন ছাত্ৰ-ছাত্ৰীসকল। উল্লেখ্য যে নেছনেল টেষ্টিং এজেন্সি চমুকৈ এন টি এ অনুষ্ঠিত কৰা এই পৰীক্ষাত অৱৰ্তীৰ্ণ হ’বলৈ দেশৰ প্ৰায় ১৬.৮৪ লাখ ছাত্ৰ-ছাত্ৰীয়ে আৱেদন জনাইছে।\nলক্ষ্যনীয় যে NEET ত উত্তীৰ্ণ হৈয়েই ৮২৯২৬ গৰাকী ছাত্ৰ-ছাত্ৰীয়ে MBBS ২৬৯৪৯ গৰাকীয়ে BDSপাঠ্যক্ৰমত নামভৰ্তিৰ বাবে নিৰ্বাচিত হয়।\nকোৰোনা ভাইৰাছৰ বাবে অনুষ্ঠিত হোৱা নাই JEE MAIN পৰীক্ষাও। এই পৰীক্ষা নতুন সূচী অনুসৰি ১ ছেপ্তেম্বৰৰ পৰা ৬ ছেপ্তেম্বৰলৈ অনুষ্ঠিত হোৱাৰ কথা। একেদৰেই JEE ADVANCE ২৩ ছেপ্তেম্বৰ ২০২০ত অনুষ্ঠিত কৰিব বুলি সূচী প্ৰকাশ কৰিছে যদিও কোৰোনা সৃষ্ট পৰিৱেশৰ বাবে এয়া সম্ভৱ হয় নহয় সেয়া নিশ্চিত নহয়।\nএই প্ৰৱেশ পৰীক্ষা সমূহ অনুষ্ঠিত নোহোৱাৰ বাবে অসমৰো বহু ছাত্ৰ-ছাত্ৰীয়ে বিশেষকৈ বিজ্ঞান শাখাত স্নাতক শ্ৰেণীত নাম ভৰ্তি কৰিছে। উল্লেখযোগ্য যে কটন বিশ্ব বিদ্যালয় বি এছ চি শ্ৰেণীৰ পাঠ্যক্ৰমত জৈৱ প্ৰযুক্তি বিদ্যাত ৪৫ খন, উদ্ভিদ বিজ্ঞানত ৫০ খন, ৰসায়ন বিজ্ঞানত ৬৫ খন, গণিতত ৮০ খন পদাৰ্থ বিজ্ঞানত ৬৫ খন আৰু জীৱ বিজ্ঞানত ৬০খন আসন আছে।\nসীমিত সংখ্যক আসনত এই মেধাবী ছাত্ৰ-ছাত্ৰীসকলে নাম ভৰ্তি কৰাৰ বাবে বহু ভাল শিক্ষানুষ্ঠানত নামভৰ্তিৰ ক্ষেত্ৰত আন একাংশ মেধাবী ছাত্ৰ-ছাত্ৰী বঞ্চিত হ’ব লগা হৈছে। কেৱল কলেজ বা মহাবিদ্যালয়তে নহয় আন বৃত্তিগত শিক্ষাপ্ৰতিষ্ঠানসমূহতো কাট অৱ মাৰ্ক এইবাৰ যথেষ্ট বাঢ়িছে।\nNEET বা JEE উত্তীৰ্ণ হৈ এইসকল ছাত্ৰ-ছাত্ৰীয়ে নাম ভৰ্তি কৰা শিক্ষানুষ্ঠানসমূহৰ পৰা ইঞ্জিনিয়াৰিং নতুবা মে়ডিকেল কলেজত নামভৰ্তি কৰিলে পূৰ্বতে তেওঁলোকে নামভৰ্তি কৰা প্ৰতিষ্ঠানসমূহত এইবোৰ আসন বেছি পলম হ’লে খালী হৈয়েই ৰ’ব। এইদৰেই এতিয়া কোৰোনা ভাইৰাছৰ পৰিৱেশৰ মাজত অনিশ্চিত ভৱিষ্যতৰ কথা চিন্তা কৰি শংকিত হৈ পৰিছে মেধাবী ছাত্ৰ-ছাত্ৰীসকল।


শিশুবোৰ ফুলৰ দৰে ( দহজনে পাৰে যিটো )\nবাস্তৱ , চাওঁ এইফালে আহাঁ\nবাস্তৱ বেঞ্চৰ পৰা উঠি আহি ছাৰৰ কাষত ঠিয় হ'ল।\nছাৰ--- বাস্তৱ ।\nবাস্তৱ--- ছাৰ ।\nছাৰ-- মই যোৱাকালি বুজাই দিয়া কবিতাটোৰ প্রথম দহশাৰী মুখস্থ মাতা ।\nবাস্তৱ--- ছাৰ, মই মাতিব নোৱাৰিম মুখস্থ হোৱা নাই।\nছাৰ-- কিয় নোৱাৰা তুমি ?\nবাস্তৱ মনে মনে থাকিল । শিক্ষকে এইবাৰ বিদিশাক মাতিলে ।\nবিদিশা--- ছাৰ ।\nছাৰ--- আহা , তুমি মাতাহি ।\nবিদিশা নিজৰ ঠাইৰ পৰা উঠি আহিল আৰু ছাৰৰ ওচৰত ঠিয় হৈ কবিতাটো মাতি যাবলৈ ধৰিলে ।\nনোৱাৰোঁ কথাটি হেৰা বেয়া কথা বৰ ,\nকদাপি নহয় সিটো কথা মানুহৰ ।।\nএলেহুৱা যিটো হয় নোৱাৰোঁ সিটোৱে কয় ,\nতেনেহ'লে তুমি কিয় নোৱাৰোঁ বুলিবা ,\nএলেহুৱা হৈ কিয় জীৱন ধৰিবা ।।\nভাল নাম পাবলৈ যদি কৰা মন ,\nতেনেহ'লে তুমি কিয় নোৱাৰো বুলিবা\nএকেবাৰে নোৱাৰিলে এশবাৰে কৰা\nএনেদৰে এজন এজনকৈ প্রায় কেইজন ছাত্ৰ/ ছাত্ৰীয়ে শিক্ষকৰ নিৰ্দেশ মৰ্মে কবিতা মুখস্থ মাতিলে।বাস্তৱ শিক্ষকৰ ওচৰত ঠিয় হৈ থাকিল ।এইবাৰ শিক্ষকে বাস্তৱক ক'লে দেখিলানে বাস্তৱ , আজি তোমাৰ সন্মুখতে তোমাৰ বন্ধু/ বান্ধৱীসকলে কবিতা মুখস্থ মাতিলে আৰু তুমি ভাল ল'ৰা হৈও মাতিব নোৱাৰিলা । মই ভাবি আছিলো বাস্তৱে পাৰিবই ।কিন্তু তুমি নোৱাৰিলা ।তাৰমানে এইটো নহয় যে তুমি নোৱাৰা ।মই ভাৱিছো , কবিতাটো তুমি পঢ়িবলৈ চেষ্টা কৰা নাই ।সেয়েহে তুমি পৰা নাই।একো কথা নাই বাস্তৱ , আজি পৰা নাই তুমি কালিলৈ পাৰিবা । হয়নে নহয় ?\nবাস্তৱ-- ছাৰ , হয় ।\nবাস্তৱে ছাৰক সঁচা কথা ক'লে ।\nছাৰ কালি ৰাতি মই কবিতাটো পঢ়িব নোৱাৰিলো ।\nছাৰ-- কিয় নপঢ়িলা ? তুমি সঁচা কথা কোৱা বাবে মই তোমাক ভাল পাইছোঁ ।মই জানো তোমাৰ ক্ষেত্ৰত ক'ৰবাত কিবা এটা হৈছে । কিবা গণ্ডগোল হৈছে ।নহ'লে তুমি নোৱাৰাৰ কথা নাই ।বাৰু কোৱাচোন তুমি কিয় পঢ়িব নোৱাৰিলা ।\nবাস্তৱ--- ছাৰ কালি ৰাতি মাৰ খুউব জ্বৰ ,মই মাৰ ওচৰত বহি থাকি কপালত কাপোৰৰ পটী দি আছিলো , তাৰোপৰি ৰাতি কাৰেণ্ট নাছিল , বিল দিব নোৱাৰাৰ বাবে ঘৰৰ কাৰেণ্টৰ কানেকঞ্চন কাটি দিছে ।\nছাৰ--- অ' হয় নেকি ? বাৰু যোৱা তুমি বহাগৈ ।\nতাৰ পিছত ছাৰে সকলোকে উদ্দেশ্যি ক'বলৈ ধৰিলে।ছাত্ৰ/ ছাত্ৰীসকল , আজি তোমালোকে দেখিলা , তোমালোকৰ বন্ধু বাস্তৱে কবিতাটো মুখস্থ মাতিব নোৱাৰিলে । কথাটো বেয়া হৈছে , নহয় জানো ?কিন্তু তথাপিও মই বাস্তৱক একো নকলো , শাস্তিও নিদিলো । কিয় জানানে ? কাৰণ বাস্তৱে মোক সঁচা কথা কৈছে ।মিছা মতা নাই ।যোৱা ৰাতি বাস্তৱে মাকক শুশ্ৰূষা কৰিছে ।মাকৰ অসুখ , ঘৰত কাৰেণ্ট নাই , তাৰ ফলত সি কিতাপ পঢ়িব পৰা নাই।সেইকাৰণে কবিতাটো তাৰ মুখস্থ নহ'ল ।গতিকে ছাত্র/ছাত্ৰীসকল সদায় সঁচা কথা ক'বা । তেতিয়া কষ্ট নোপোৱা ।মিছা মাতিলে বেয়া । মিছা মাতি ধৰা পৰিলে শাস্তিও পাবা আৰু আনে তোমাক মিছলীয়া বুলিব ।\nতাৰোপৰি কিবা এটা কাম আমি এবাৰত কৰিব নোৱাৰাটো ডাঙৰ কথা নহয় । তাৰবাবে চেষ্টা এৰি দিব নালাগিব ।যদি এবাৰতে আমি হাৰ মানো তেতিয়া কামটো আৰু কোনোদিনে হৈ নুঠিব।তাৰবাবে চেষ্টা অব্যাহত ৰাখিব লাগিব । এলেহুৱাইহে কাম কৰিব নোৱাৰোঁ বুলি কয় । বাকী দহজনে যদি এটা কাম কৰিব পাৰে তুমি কিয় কৰিব নোৱাৰিবা ।এবাৰত নোৱাৰা\nকাম বাৰে বাৰে চেষ্টা কৰা । তুমি সফল হ'বাই ।ইংৰাজীত কয় Try Try Again .\nআজিৰ দিনটোৰ বিশেষত্ব187\nনীলা খামৰ চিঠি72\nসংৰক্ষণাগাৰ November (188) October (258) September (296) August (329) July (357) June (267) May (204) April (156) March (158) February (130) January (163) December (161) November (174) October (196) September (259) August (352) July (311) June (279) May (337) April (235) March (227) February (78) January (118) December (2)\nড° ৰুণুমী দত্ত ডেকা2\nনিজৰা বৰ্মন ডেকা21\nবৰ্ণালী বৰা বৈশ্য1\nবিটুমনি ভূঞা কোছ22\nসংগীতা মাইনা ডেকা2


Oxipod in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nOxipod in Assamese\nसामग्री / साल्ट: Cefpodoxime (100 mg/5ml)\nOxipod के प्रकार चुनें\nOxipod 100 Oral Suspension\nOxipod 50 Dry Syrup\nOxipod 200 Tablet\nOxipod 25 Oral Drop\nOxipod 50 Tablet Dt\nOxipod 100 Tablet Dt\nOxipod ৰ লাভ আৰু ব্যৱহাৰসমূহ - Oxipod Benefits & Uses in Assamese- Oxipod ar laabh aaru byavaharsamuh\nOxipod ৰ পালি আৰু সেয়া কেনেদৰে ল'ব - Oxipod Dosage & How to Take in Assamese - Oxipod ar paali aaru xeya kenedore lobo\nOxipod ৰ পাৰ্শ্চক্ৰিয়াসমূহ - Oxipod Side Effects in Assamese- Oxipod ar parshwakriyasamuh\nOxipod সংক্ৰান্ত সতৰ্কতাবাণীসমূহ - Oxipod Related Warnings in Assamese- Oxipod xonkranta xatarkatabanisamuh\nঅইন দৰৱৰ সৈতে Oxipodৰ গুৰুতৰ ক্ৰিয়া-প্ৰতিক্ৰিয়া - Severe Interaction of Oxipod with Other Drugs in Assamese- Oinor xoite Oxipod ar gurutor kriya-pratikriya\nOxipod মতভেদসমূহ - Oxipod Contraindications in Assamese- Oxipod nishedhsamuh\nOxipod ৰ বিষয়ে সততে সোধা প্ৰশ্নসমূহ - Frequently asked Questions about Oxipod in Assamese- Oxipod ar bikhoye satate xodha prashnasamuh\nখাদ্য আৰু মদৰ সৈতে Oxipod ক্ৰিয়া-প্ৰতিক্ৰিয়া - Oxipod Interactions with Food and Alcohol in Assamese- khadya aaru modor xoite Oxipod kriya-pratikriya\nOxipod ৰ লাভ আৰু ব্যৱহাৰসমূহ - Oxipod Benefits & Uses in Assamese - Oxipod ar laabh aaru byavaharsamuh\nOxipod তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nOxipod-ৰ উপাদানসমূহ - Oxipod Active Ingredients in Assamese - Oxipod-ar upadaansamuh\nOxipod ৰ পাৰ্শ্চক্ৰিয়াসমূহ - Oxipod Side Effects in Assamese - Oxipod ar parshwakriyasamuh\nগৱেষণাৰ ভিত্তিত, Oxipod ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nOxipod সংক্ৰান্ত সতৰ্কতাবাণীসমূহ - Oxipod Related Warnings in Assamese - Oxipod xonkranta xatarkatabanisamuh\nOxipod-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাৰ ক্ষেত্ৰত Oxipodৰ পাৰ্শ্ব-প্ৰতিক্ৰিয়া অতি সীমিত।\nOxipod-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nOxipod এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Oxipod কি প্ৰভাৱ দেখা গৈছে?\nOxipod গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Oxipod কি প্ৰভাৱ দেখা গৈছে?\nOxipod গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Oxipod ৰ কি প্ৰভাৱ দেখা গৈছে?\nOxipodৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Oxipodৰ গুৰুতৰ ক্ৰিয়া-প্ৰতিক্ৰিয়া - Severe Interaction of Oxipod with Other Drugs in Assamese - Oinor xoite Oxipod ar gurutor kriya-pratikriya\nOxipod তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nOxipod মতভেদসমূহ - Oxipod Contraindications in Assamese - Oxipod nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Oxipod লোৱা অনুচিত যাতে -\nOxipod ৰ বিষয়ে সততে সোধা প্ৰশ্নসমূহ - Frequently asked Questions about Oxipod in Assamese - Oxipod ar bikhoye satate xodha prashnasamuh\nএই Oxipod-এ অভ্য়াস বা নিচাৰ সৃষ্টি কৰে নেকি?\nনহয়, Oxipod লোৱাটোৱে কোনো আসক্তিৰ সৃষ্টি নকৰে।\nOxipod য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, Oxipod লোৱাৰ কোনো পাৰ্শ্চক্ৰিয়া নাই।\nনহয়, Oxipodয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Oxipod ক্ৰিয়া-প্ৰতিক্ৰিয়া - Oxipod Interactions with Food and Alcohol in Assamese - khadya aaru modor xoite Oxipod kriya-pratikriya\nখাদ্য আৰু Oxipodৰ ক্ৰিয়া-প্ৰতিক্ৰিয়া\nখাদ্যৰ সৈতে Oxipod লোৱাটোৱে একো সমস্যাৰ সৃষ্টি নকৰে।\nমদ আৰু Oxipodৰ মাজৰ প্ৰতিক্ৰিয়া\nগৱেষণাৰ অভাৱত, Oxipod লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।


সেউজীয়া শাক-পাচলিও হ’ব পাৰে কেনচাৰৰ দৰে মহাব্যাধিৰ কাৰক – প্ৰথম খবৰ\nHome/ বিজ্ঞান/সেউজীয়া শাক-পাচলিও হ’ব পাৰে কেনচাৰৰ দৰে মহাব্যাধিৰ কাৰক\nসেউজীয়া শাক-পাচলিও হ’ব পাৰে কেনচাৰৰ দৰে মহাব্যাধিৰ কাৰক\nগৱেষণাত পোহৰলৈ আহিছে এই ভয়ংকৰ তথ্য\nহিল্লোল জ্যোতি, প্ৰথম খবৰ: সেউজীয়া শাক-পাচলিৰে এতিয়া বজাৰ পয়োভৰ৷ দৈনন্দিন জীৱনৰ খাদ্যাভ্যাসত সেউজীয়া শাক-পাচলিৰ ভূমিকাও গুৰুত্বপূৰ্ণ৷ কিন্তু দৈনন্দিন খাদ্যাভ্যাসত সেউজীয়া শাক-পাচলি গ্ৰহণেৰে আমি প্ৰকৃততে কি আহৰণ কৰিছো? পুষ্টি নে কিবা দুৰাৰোগ্য ব্যাধিৰ কাৰক? কেনেকৈনো সেউজীয়া শাক-পাচলিৰ নামত আমি প্ৰতিনিয়ত নিজৰ দেহত আহৰণ কৰি আহিছো কেনচাৰৰ দৰে মহাব্যাধিৰ কাৰক, এই সন্দৰ্ভত প্ৰথম খবৰৰ এক বিশেষ প্ৰতিবেদন৷\nবৈজ্ঞানিক পদ্ধতিৰে উৎপাদনৰ হাৰ বৃদ্ধিৰ বাবে খেতিপথাৰত এতিয়া বহুলভাৱে প্ৰয়োগ হৈ আহিছে কীটনাশক অথবা ৰাসায়নিক সাৰৰ৷ কীটনাশক বা ৰাসায়নিক সাৰৰ প্ৰয়োগে নিশ্চয়কৈ উৎপাদনৰ হাৰ বৃদ্ধি কৰিছে, কিন্তু সেই কৃষিজাত সামগ্ৰীৰ গুণগুত মানদণ্ড কিমান সেইটোহে এতিয়া ডাঙৰ প্ৰশ্ন৷ অধিক মাত্ৰাত কীটনাশক বা ৰাসায়নিক সাৰ প্ৰয়োগেৰে পুষ্টিকৰ সেউজীয়া শাক-পাচলিৰ ৰূপত আমি এতিয়া দৈনিক গ্ৰহণ কৰিছো কেৱল কেনচাৰৰ দৰে মহাব্যাধিৰ কাৰকহে৷ এই ভয়ংকৰ তথ্য পোহৰলৈ আহিছে এক গৱেষণাত৷ বৰপেটাৰ মাধৱ চৌধূৰী মহাবিদ্যালয়ৰ প্ৰাণী বিজ্ঞানৰ সহযোগী অধ্যাপক ৰণজিৎ হাজৰিকাই খেতিপথাৰত কীটনাশক-ৰাসায়নিক সাৰ প্ৰয়োগ আৰু ইয়াৰ পাদুৰ্ভাৱৰ ওপৰত বিগত দুবছৰ ধৰি চলাই আছে এক গৱেষণামূলক অধ্যয়ন৷\nএই গৱেষণাত পোহৰলৈ আহিছে যে কৃষিক্ষেত্ৰত অত্যাধিক মাত্ৰাত কীটনাশক-ৰাসায়নিক সাৰ প্ৰয়োগৰ ফলত খাদ্যসামগ্ৰী সমূহতো সেই কীটনাশক-ৰাসায়নিক সাৰৰ প্ৰভাৱ থাকি যায়৷ সেই খাদ্যসামগ্ৰীসমূহৰ জৰিয়তে বৰবিহ লেখীয়া সেই ৰাসায়নিক উপাদানসমূহ মানুহৰ শৰীৰত প্ৰৱেশ কৰে আৰু লাহে লাহে ই মানৱ দেহত ৰাসায়নিক ক্ৰিয়া কৰিবলৈ আৰম্ভ কৰে৷ যাৰ ফলত মানৱ দেহৰ জেনেটিক বিসংগতি হ’বলৈ আৰম্ভ কৰে আৰু পিছলৈ ইয়েই বহু দুৰাৰোগ্য মহাব্যাধিৰ কাৰক হিচাপে গা কৰি উঠে৷ গৱেষক ৰণজিৎ দাসে এই ভয়ংকৰ তথ্য উপস্থাপন কৰি কয় যে অত্যাধিক মাত্ৰাত প্ৰেষ্টিচাইড খাদ্যসামগ্ৰী গ্ৰহণ কৰিয়েই এতিয়া আমি তিল তিলকৈ আসন্ন মৃত্যুৰ ফালে আগুৱাই গৈ আছো৷ পুষ্টিৰ নামত আমি এতিয়া খাই আহিছো কেৱল বৰবিহ৷ প্ৰেষ্টিচাইড খাদ্যসামগ্ৰীয়ে এতিয়া জনস্বাস্থ্যৰ প্ৰতি তীব্ৰ ভাবুকি কঢ়িয়াই আনিছে৷ ইয়াৰ দ্বাৰা ক্ষতিগ্ৰস্ত হৈছে সৰ্বসাধাৰণ৷\nইয়াৰোপৰি এই গৱেষণাৰ ক্ষেত্ৰভিত্তিক অধ্যয়নত ওলাই পৰিছে যে ভাৰত চৰকাৰৰ অনুমোদন নথকা বহুতো প্ৰেষ্টিচাইড এতিয়াও বজাৰত অবাধে চলি আহিছে৷ কেৱল মুনাফা লাভৰ বাবেই এচাম অসাধু ব্যৱসায়ীয়ে BHC ৰ দৰে ভয়াৱহ প্ৰেষ্টিচাইড সাধাৰণ কৃষক ৰাইজৰ ওচৰত বিক্ৰী কৰি আহিছে৷ এইসমূহ প্ৰেষ্টিচাইডে কৃষকসকলে খেতিপথাৰত ব্যৱহাৰ কৰি আহিছে আৰু দৈনন্দিন জীৱনৰ খাদ্যসামগ্ৰীতো ইয়াৰ বিৰূপ প্ৰভাৱ পৰিছে৷ ইপিনে এই বিষয়ত চৰকাৰৰ ভূমিকা এতিয়াও নিৰ্লিপ্ত হৈ আছে৷ সতেজ শাক-পাচলিৰ ৰূপেৰে এতিয়া বজাৰত কেৱল মহাব্যাধিৰ বৰবিহ৷ বৈজ্ঞানিক পদ্ধতিৰ নামত অতিমাত্ৰা প্ৰেষ্টিচাইড ব্যৱহাৰ কৰা কৃষকসকলক এতিয়া বুজাব কোনে? জনস্বাস্থ্যৰ প্ৰতি তীব্ৰ ভাবুকি কঢ়িয়াই অনা এই বিষয়টো সন্দৰ্ভত চৰকাৰৰ ভৱিষ্যৎ কাৰ্যপন্থা কি হ’ব সেয়া এতিয়া ডাঙৰ প্ৰশ্ন হৈ পৰিছে৷\nচাচাজী উচ্চ মাধ্যমিক বিদ্যালয়ত কম্পিউটাৰ শিক্ষাৰ বঁটা বিতৰণ\nডিএনএ ৰিপ’ৰ্ট লাগে ইৰাকত নিহত ভাৰতীয়ৰ পৰিয়ালক\nমোদীয়ে মুকলি কৰিলে ধলা-শদিয়া সেতু\nওৰাঙত সৰ্প দংশনত কিশোৰৰ মৃত্যু


জাপানৰ পৰা মহাবাহুলৈ ৪ - Mahabahu.com\n-ডাঃ সুকৃতি চৌধুৰী\n-ডাঃ সুকৃতি চৌধুৰী |\nএই সময়ত জাপানৰ সৰ্বাধিক চৰ্চিত বিষয় হ’ল জাপানৰ নতুন সম্ৰাট কোন হ’ব?\nজাপান চৰকাৰে ৬ জনীয়া পেনেল বনাই দি নতুন সম্ৰাটৰ অনুসন্ধান কৰিবলৈ দিছে৷\nআচলতে জাপানৰ বৰ্তমান সম্ৰাট নাৰিহিতো লাহে লাহে বৃদ্ধ হৈ আহিছে৷ তেওঁৰ কোনো পুত্ৰ সন্তান নাই৷ একমাত্ৰ সন্তান হ’ল ৰাজকুমাৰী আই-কো৷ ২৬০০ বছৰ পুৰণি এই ৰাজপৰিয়ালৰ সদস্য সংখ্যা ১৮ জন৷ তেওঁলোকৰ অধিক সংখ্যকৰ বয়স ০৭ বছৰৰ পৰা ৩০ বছৰ৷ নতুন প্ৰজন্মত ছোৱালীৰ সংখ্যাই বেছি৷ সম্ৰাট নাৰিহিতোৰ ভায়েকৰ ১৪ বছৰীয়া পুত্ৰ আচিহিতোয়েই হ’ল একমাত্ৰ ল’ৰা৷ ১৯৬৫ চনৰ পৰা আচিহিতোৰ জন্মলৈকে, মানে ২০০৬ চনলৈকে জাপানৰ ৰাজপৰিয়ালত কোনো ল’ৰা-সন্তান জন্ম হোৱা নাছিল৷\nপ্ৰশ্ন উঠে যে জাপানৰ দৰে বিশ্বৰ উন্নত দেশখনত নাৰী-পুৰুষৰ সম-অধিকাৰ কিয় স্থাপন নহ’ব? কিয় ৰাজকুমাৰী আই-কো ক সাম্ৰাজ্ঞী নিৰ্বাচন কৰা নহ’ব? আই-কো ৰ সমৰ্থনত জাপানৰ ৮৫% নাৰী ওলাই আহিছে৷ ৭০% পুৰুষেও সমৰ্থন কৰিছে৷ ছ’চিয়েল মিডিয়াকে ধৰি সৰ্বস্তৰতে আই-কোৰ সমৰ্থনত আৰু শাসনৰ ক্ষেত্ৰত নাৰী-পুৰুষৰ সম-অধিকাৰৰ বাবে ব্যাপক মতামত গঠন হৈছে৷ উদাহৰণ দি কোৱা হৈছে যে ইয়াৰ আগতে ১৭৬২ চনৰ পৰা ১৭৭১ চনলৈকে মহাৰাণী চাকুৰামাচিয়ে দেশ শাসন কৰিছিল৷ তেনেহ’লে আই-কো কিয় সাম্ৰাজ্ঞী হ’ব নোৱাৰিব?\nদৰাচলতে দ্বিতীয় বিশ্বযুদ্ধত পৰাজিত হোৱাৰ পিছৰ দিনবোৰত আমেৰিকাকে ধৰি পশ্চিমীয়া শক্তিৰ ষড়যন্ত্ৰত জাপানত কেতবোৰ এনে নিয়ম বনোৱা হৈছিল যিবোৰৰ দ্বাৰা অ’তি চতুৰালি কৰি জাপানী সকলক পদদলিত কৰিবলৈ চেষ্টা কৰা হৈছিল যেন অনুভৱ হয়৷ এই নতুন আইনবোৰৰ আলমতে ১৯৪৭ চনত এনে আইন কৰা হয় যে কোনো নাৰী জাপানৰ সাম্ৰাজ্ঞী হ’ব নোৱাৰিব৷ অথচ ইয়াৰ আগতে এই নিয়ম নাছিল৷\nদ্বিতীয় বিশ্বযুদ্ধৰ পিছত ৰাজপৰিয়ালৰ একাংশ লোকৰ ৰাজকীয় উপাধি কাঢ়ি লৈ খেদি দিয়া হৈছিল৷ এতিয়া একাংশ লোকে মত প্ৰকাশ কৰিছে যে এই খেদা খোৱা লোক সকলক পুনৰ সংগঠিত কৰি আদৰি আনক আৰু এওঁলোকৰ মাজৰ পৰায়েই কোনো সুপুৰুষ নতুন সম্ৰাট হওক৷\nআনহাতে এনে নিয়মো বান্ধি দিয়া হৈছিল যে যদিহে কোনো ৰাজকুমাৰীয়ে সাধাৰণ লোকক বিয়া কৰায়, তেনেহ’লে সেই মুহুৰ্তৰে পৰা সেই নাৰীৰ ৰাজকীয়ত্ব লোপ পাব৷ কিন্ত ৰাজকুমাৰে যদি সাধাৰণ ঘৰৰ পৰা বিয়া কৰায় তেনেহ’লে এই নিয়ম নাখাটে৷ মানে তেওঁ য’ৰে পৰা বিয়া নকৰাওক কিয়, ৰাজকুমাৰ হৈয়েই ৰ’ব৷ ইয়াৰ ফলত ৰাজকীয়ত্ব লোপ পোৱাৰ ভয়তে ছয় গৰাকী ৰাজকুমাৰী এতিয়ালৈ বিয়াই নহ’ল৷\nইতিমধ্যে শাসনাধিষ্ঠিত এল ডি পি পাৰ্টিৰ সাংসদ সকলে দ্বিতীয় বিশ্বযুদ্ধৰ পিছত খেদাখোৱা ৰাজপৰিয়ালৰ ঠাল-ঠেঙুলিবোৰক পুনৰ ৰাজকীয়ত্ব প্ৰদান কৰিব লাগে বুলি জাপানৰ সংসদত/ডায়েটত বিল উত্থাপন কৰিছেই৷ ইয়াৰ উদ্দেশ্য হ’ল কোনো উপযুক্ত পুৰুষক যাতে জাপানৰ ভৱিষ্যত সম্ৰাট হ’বলৈ বিচাৰি উলিওৱাত সহজ হয়৷\nজাপানৰ প্ৰধানমন্ত্ৰী য়ুচিহিদে চুগাই মত প্ৰকাশ কৰিছে এজন উপযুক্ত পুৰুষেই জাপানৰ সম্ৰাট হোৱা উচিত৷\nআনহাতে টেম্পল ইউনিভাৰ্চিটিৰ ট’কিও কেম্পাছৰ ৰাজনীতি বিজ্ঞান বিভাগৰ অধ্যাপিকা হিৰোমী মুৰাকামীয়ে নাৰীক ৰাজপাট নিদিয়াৰ প্ৰতিবাদত ব্যাপক মতামত গঠনত আগভাগ লৈছে৷ দেশখনৰ ৮৫% নাৰী হিৰোমীৰ সপক্ষে থিয় দিছে৷\nপিছে সমগ্ৰ বিষয়টো চালি-জাৰি চাই বৰ্তমান সম্ৰাটৰ ১৪ বছৰীয়া ভতিজাক আচিহিতোয়েই ভৱিষ্যতৰ সম্ৰাট হ’ব যেন মোৰ মনে ধৰে৷ ফুকুই প্ৰিফেকচু্ৰেল ইউনিভাৰ্চিটিৰ অধ্যাপক য়ুইচি চিমাদাই কৈছে যে ৬ জনীয়া পেনেল বনোৱাটো ভেকোভাওনাহে৷ হয়তোবা আই-কোক বঞ্চিতা কৰাৰ সুৰুঙাহে বিচৰা হৈছে৷\nসৰ্বগুণসম্পন্না আৰু অ’তি প্ৰতিভাশালী বুলি ৰাজকুমাৰী আই-কোৰ বিষয়ে কেইবাটাও লেখা পঢ়াৰ পিছত কিয় জানো মোৰ ভাৱ হৈছে যে মই যেন ৰেজিয়া চুলতানাৰ ঐতিহাসিক ঘটনাক্ৰম নতুন ধৰনে ৰাজকুমাৰী আই-কোক কৰা বঞ্চনাৰ মাজত দেখা পাইছো৷\nTags: নাৰীৰ অধিকাৰ


দৰঙত পাঁচেতি উৎসৱ, কোনে প্ৰতিষ্ঠা কৰিছিল ‘খটৰা সত্ৰ’? -\nHomeআঞ্চলিকদৰঙত পাঁচেতি উৎসৱ, কোনে প্ৰতিষ্ঠা কৰিছিল ‘খটৰা সত্ৰ’?\nদৰঙত পাঁচেতি উৎসৱ, কোনে প্ৰতিষ্ঠা কৰিছিল ‘খটৰা সত্ৰ’?\nগুৱাহাটী: পাঁচেতি উৎসৱ হৈছে দৰঙৰ সৰ্বাতোকৈ পুৰণি তথা ঐতিহাসিক উৎসৱ৷ ভাদ আৰু আহিন মাহৰ সংক্ৰান্তিৰ দিনা ‘খটৰা সত্ৰ’ত পাঁচেতি উৎসৱ পালন কৰা হয়। ৪৫২ বছৰীয়া পৰম্পৰাৰে চলিছে এইবৰ্ষৰ পাঁচেতি উৎসৱ৷ এই উৎসৱত ভক্তৰ সমাগমেৰে লোকাৰণ্য হৈ পৰে ঐতিহাসিক ‘খটৰা সত্ৰ’ৰ বাকৰি৷ মহাপুৰুষ মাধৱদেৱৰ শিষ্য গোবিন্দ আতাই ১৫৬৮ চনত খটৰা সত্ৰ প্ৰতিষ্ঠা কৰিছিল।\nগোবিন্দ আতা জন্ম হৈছিল ৰঙিয়াৰ লেচাকোনা নামে গাঁৱত। গোবিন্দ আতাই মাধৱদেৱৰ সান্নিধ্যলৈ আহি বৈষ্ণৱ ধৰ্ম প্ৰচাৰ আৰু প্ৰসাৰৰ বাবে আত্মোৎসৰ্গ কৰিছিল। তেওঁৰ কৰ্মদক্ষতাত সন্তুষ্ট হৈ মাধৱদেৱে তেওঁক ধৰ্ম প্ৰচাৰৰ বাবে সত্ৰ প্ৰতিষ্ঠা কৰিবলৈ দৰঙলৈ যাবলৈ আজ্ঞা দিছিল। সৰ্বশেষত দৰঙলৈ আহি দীপিলাত ‘খটৰা সত্ৰ’ স্থাপন কৰে৷ ধৰ্ম প্ৰচাৰৰ বাবে গোবিন্দ আতাই খটৰা সত্ৰত পোনপ্ৰথমে পাঁচেতি আৰু দধিমথন উৎসৱৰ পৰম্পৰা আৰম্ভ কৰিছিল।\nআৰু সেইমৰ্মেই প্ৰতিবছৰে আজি দিনটোত পালন কৰা হয় এই পাঁচেতি উৎসৱ৷ এই উৎসৱত দধিমথনৰ কৃষ্টি, নাম-প্ৰসংগ, পালনাম, লোকগীত, বিভিন্ন ধৰণৰ লোকনৃত্য অনুষ্ঠিত কৰা হয়। দধিমথনত শিশু কৃষ্ণৰ লীলাসমূহ নৃত্য-গীতৰ জৰিয়তে প্ৰদৰ্শন কৰা হয়। ক’ভিডৰ নতুন এছঅ’পি অনুসৰি কেৱল ধৰ্মীয় ৰীতি-নীতিৰে এই বৰ্ষত পাঁচেতি উৎসৱ কিছু অনুষ্ঠুপীয়াকৈ পালন কৰা হয়।\npaseti festival 2021\nPrevious articleগ্ৰাহকক ৰামঠগন! অনলাইনযোগে ক্ৰয় কৰা সামগ্ৰীত কোনে কৰিলে প্ৰবঞ্চনা?\nNext articleআগেয়ে পোছাক পৰীক্ষা তাৰ পাছতহে জ্ঞানৰ পৰীক্ষা… হাফপেণ্ট বিতৰ্কই উত্তাল কৰিছে ছ’চিয়েল মিডিয়া, আপোনাৰ মত কি?


জোক-গীতাৰ্থী গোস্বামী – ফটাঢোল\nলেউপেউকৈ ঘাঁহে-বনে নাচোন দি থাকি এপাকত সুবিধা বুজি কাৰোবাৰ আঙুলিৰ ফাঁকত কামোৰ মাৰি ৰৈ যোৱা সেই প্ৰাণীবিধৰ কথা ভাবিলেও মোৰ গাৰ নোম ডাল ডাল হৈ যায়। সাপলৈকো মোৰ ইমান ভয় নালাগে। ইনফেক্ট গাৰ কাপোৰৰ ভিতৰত এদিন চকৰী ফেঁটীৰ পোৱালী এটা সোমাই থাকোঁতেও মোৰ ইমান ভয় লগা নাছিল। আচলতে ৰঞ্জু হাজৰিকাদেৱে ‘জোক’ নাম দি এখন কিতাপ লিখিছিল। সৰুতে ৰঞ্জু হাজৰিকাৰ কিতাপ পালেই গোগ্ৰাসে গিলোঁতে এই ‘জোক’খনো আন কিতাপৰ লগত পেটত সোমাল। সোমালহে সোমাল, পিচে বদহজম হ’ল। তেতিয়াৰ পৰা জোক দেখিলেই মই জিকাৰ খাই উঠা হ’লোঁ। মানে এফালে জোক আৰু এফালে বাঘ থাকিলে মই নিৰ্ঘাত বাঘ থকা ফালেহে দৌৰিম।\nজোক কেইবাপ্ৰকাৰৰো আছে। চেনী জোক, ম’হজোক, চেলাপতি জোক আদি। চেনীজোক সাধাৰণতে ঘৰৰ বাৰী-বননিতে থাকে। পাতল, লাহি শৰীৰটো নচুৱাই চিকাৰলৈ বাট চাই থাকে। ম’হজোকে ম’হৰ শৰীৰৰ তেজ খায়। চেলাপতিবোৰহে বেছি ভয়ানক। দ পথাৰত সিহঁতে পানীৰ লগত হালি জালি থাকি ৰোৱনীৰ ভৰিত খামোচ মাৰি ধৰে। প্ৰায় এবেগেতীয়া এই জোকডালে ৰোৱনীৰ কোমল ভৰিত এনেকৈ মৰমেৰে সাৱতি ধৰে যে অলপধতুৱা ৰোৱনীৰ হাৰ্ট এটেক হোৱাৰ উপক্ৰম হয়। তেনে ৰোৱনীৰ কথক নাচ বহুত দেখিছোঁ আমি। সাহসী ৰোৱনীসকলে চূণে চাদাই খোৱা তামোলখনৰ পিক এথোপা জোকডালৰ গাত পেলাই দিয়ে। তেনে কৰিলে সেই মহাপৰাক্ৰমী প্ৰাণীবিধ লেউসেউ হৈ পানীত সৰি পৰে।\nঅলপতে মোৰ পিতৃৰ দেহাৱসান হ’ল। শ্মশানৰ যাৱতীয় কাম কৰি ঘূৰি আহি গা ধুবলৈ লওঁতেই দেখিলোঁ ভৰিৰ বুঢ়া আঙুলিটোৰ তলতে ক’লা কিবা এটা। ভৈয়াই ঐ, এঘণ্টাৰ ওপৰ মোৰ তেজ খাই লোদোৰ পোদোৰ হোৱা, গোটা জোকডাল ভৰিৰ পৰা এৰুৱাই অনাৰ পাছত, পিতৃহাৰা হোৱাৰ শোকৰ লগতে ৰক্তহাৰা হোৱাৰ দুখে মোক হেঁচা মাৰি ধৰিলে। ম্ৰিয়মান হৈ পৰিলোঁ।\nদুদিনমানৰ পাছত সেই ভৰিৰ বুঢ়া আঙুলিটোৰ তলত খজুৱতি আৰম্ভ হ’ল। অসঞ্জাতি সেই সৰু প্ৰাণীটোৰ ইমান দম! প্ৰথমতে একেবাৰে শৰণ খেৰৰ কুটাডালতকৈ সৰু সেইজনাই কেনেবাকৈ কাৰোবাৰ মঙহত থিতাপি লৈ ৰক্তশোষণ কৰিব পাৰিলেই অলপ সময়তে কোদো বাহটোৰ দৰে লোদোৰ পোদোৰ হৈ যায়। কিযে আচৰিত!\nআজি পুৱা আকৌ এবাৰ বাঁহনিৰ মাজৰ দেউতাৰ শ্মশানখন পৰিদৰ্শন কৰিবলৈ গ’লোঁ। বোকাময় বাঁহনিত খোজ দিওঁতে চেণ্ডেলযোৰ জোতাতকৈও গধুৰ হ’ল। পথাৰৰ পানীৰে ঘঁহি ঘঁহি চেণ্ডেলযোৰ ধুই ঘৰলৈ আহিলোঁ। ঘৰ আহি পাই ভালকৈ ভৰি দুখন ধোওঁ বুলি চেণ্ডেলযোৰ খুলি মোৰ মৰি যাবলৈকে মন গ’ল। প্ৰতিটো আঙুলিৰ ফাঁকত এডালকৈ জোক। চূণ ঢালি ঢালি এৰুৱালোঁ যদিও এতিয়া এনে লাগি আছে যেন মোৰ সৰ্বশৰীৰতে লিকলিকাই এসোপা জোক বগাই আছে! চুলিৰ পৰা ভৰিৰ নখলৈকে যেন এজাক ৰক্তপিপাসুৱে সুহি আছে মোৰ ৰক্ত! কাণৰ, নাকৰ ভিতৰলৈ যেন ক্ৰমান্বয়ে বগাই বগাই গৈ আছে সিহঁত! মুঠতে এই অকণমানি জীৱটোৱে মোকযে দুদিনমানলৈ লটিঘটি কৰিব সেয়া বুজি পালোঁ।\nহে ভগৱান, এই প্ৰাণীবিধক কিয় সৃষ্টি কৰিলা বাৰু? বাঘ, সিংহ, সাপ – এন্দুৰ সকলোতকৈ ভয়ানক, দেখিলেই ভূত দেখা যেন লগা এই জোকবোৰ সমুলঞ্চে শেষ হৈ যোৱা হ’লে! কৰ’নাতকৈও মোৰ জোকলৈহে ভয় লাগে। মাস্কখন পাৰিলে ভৰিতহে পিন্ধো বুলি ভাবিছোঁ আৰু দেই!\n« এই কাল বিপৰীত কাল-নাজিয়া হাচান\nসৰ্বমঙ্গল মাঙ্গল্যে-ৰক্তাভ কুমাৰ »\nঅগতানুগতিক ৰস পালোঁ লেখাটোত৷


চিঠি (সুব্ৰত গগৈ) - সাহিত্য ডট অৰ্গ\nচিঠি (সুব্ৰত গগৈ)\nসৰু থাকোঁতে কিতাপৰ দোকানত বহি কিতাপ পঢ়ি থকা এটা অভ্যাস আছিল । ডেকাল’ৰা কিছুমানে প্রায়ে এখন কিতাপ বিছাৰি অহা লক্ষ্য কৰিছিলোঁ … ” নীলা খামৰ চিঠি ” । গড় হিছাপত দৈনিক এখন কিতাপ বিক্রী হৈছিল বুলিয়ে কব পৰা যায়।যিমানদূৰ মনত পৰে, কিতাপখনৰ বেটুপাতৰ ৰঙো আছিল আকাশী নীলা। ভৰ দুপৰীয়া চাইকেল চলাই চলাই আহি বহু ডেকাই সুধিছিল ” নীলা খামৰ চিঠি আছে নেকি ” ? মোৰ আক’ এটা অভ্যাস আছিল … কিতাপ দেখিলেই পঢ়ি চোৱা। প্রথমমানত থাকোঁতে বছৰেকীয়া পৰীক্ষাৰ ছবিৰ বিষয়ত এবাৰ এখন বন্ধকিতাপ আঁকিবলৈ দিলে। কিতাপখন আঁকি বেটুপাতত লিখি থৈ আহিলোঁ “বিপ্লৱী নেতা মাও চে তুঙ” ( কিছুমানৰ বাবে শক্তিমান, কিছুমানৰ বাবে ফেন্টম; কিন্তু মোৰ বাল্যকালৰ হিৰ’ আছিল মাও চে তুঙ ) । পৰীক্ষক মহোদয়ে কি বুজিলে গম নাপালো। একেটা আগ্রহৰ বাবেই “নীলা খামৰ চিঠি ” খনো তুলি ললোঁ, কিনো আছে চাওঁ বুলি । যিমানদূৰ মনত পৰে কিতাপখন আছিল কিছুমান পদ্য আৰু গদ্যৰ সমাহাৰ। সৰু আছিলো কাৰনে কিতাপখন “কি, ক’ত, কিয় বিখ্যাত” বুজি পোৱা নাছিলোঁ। পঢ়িও বৰ ভাল নাপালো। ক’ত বা এইবোৰ কথা ব্যৱহাৰ কৰা হয়, সেইয়াও বোধগম্য নহ’ল ।\nদ্বিতীয় শ্রেণীলৈ প্রমোচন পোৱাৰ এমাহ মানৰ পাচতে এগৰাকী ছাত্রীৰ আগমন ঘটিল প্রথমমানলৈ। মোৰ জুনিয়ৰ ! তাইক দেখিয়েই বুকুৰ মাজত কিবা এটা হোৱা যেন পালোঁ … মোৰ অন্তৰত আখৈ ফুটিছিল ছাগে। ফিৰিঙ্গী ভাষাত যে কয় “love at first sight”, সেয়াই হৈছিল । চিনেমাৰ কায়দাত খুন্দা এটা মাৰি চিনাকি হৈ আহিলোঁ। কিন্তু তেতিয়াও ” নীলা খামৰ চিঠি ” নামৰ সেই সময়ৰ ব্রক্ষ্মাষ্ত্ৰটিৰ মোল বুজি পোৱা নাছিলোঁ। সুবিধা পালেই তেখেতক চাই আহোঁ … ক্লাছত কি কৰি আছে বুলি। এদিনটো তেখেতক লৈ সপোনেই দেখিলোঁ । সেই দ্বিতীয় শ্রেণীত দেখা সপোনটো আজিও মোৰ মনত আছে !\nতৃতীয় শ্রেণীলৈ প্রমোচন পোৱাৰ পাচত কাগজৰ টুকুৰাত এদিন কিবা অকণমান লিখি নিছিলোঁ, দিবলৈ সাহস নহ’ল। ডাঙৰ হোৱাৰ পাছত বুজি পালোঁ, সেয়াই মোৰ প্রথম বগা কাগজত লিখা ” নীলা খামৰ চিঠি ” আছিল। চতুৰ্থ শ্রেণীৰ পাছত মোৰ বেলেগ বিদ্যালয়ত আৰু তেখেতৰ বেলেগ বিদ্যালয়ত নাম ভর্তি কৰোৱা হ’ল। তেতিয়া নিজেই সিন্ধান্ত ল’ব পৰা ক্ষমতা আমাৰ হাতত দিয়া হ’লে হয়তো ময়ো তেখেতৰ বিদ্যালয়তে নাম ভর্তি কৰিলোহেতেন। পিছে সেইটি নেছেল। মোৰ নতুন বিদ্যালয়ত ছাত্রীক নামভর্তি কৰিবলৈ দিয়া হোৱা নাছিল। সেয়া এক বৰ দুখৰ কাহিনী।\nমোৰ পূ্ৰ্বৰ কন্যাগৰাকীৰ লগতো বেছি কথা আগ নাবাঢ়িল। ইয়াৰ হয়তো দুটা কাৰণ আছিল …\nপ্রথমতে তেওঁ সম্ভৱতঃ “নীলা খাম” কি বস্তু সেয়া বুজি পোৱা নাছিল; দ্বিতীয়তে “নীলা খাম” কি বস্তু সেয়া মই বয়সতকৈ সোনকালে বুজি পাইছিলো কিন্তু কেনেকৈ তাৰ মোকাবিলা কৰা যায়, সেইটো জনা নাছিলো।\nতিনিবছৰমানৰ আগতে এবাৰ দেখা হ’ল তেওঁৰ লগত। আমাৰ ঘৰলৈ বায়েকৰ লগত আহিছিল আৰু সৌভাগ্যবশতঃ মই ঘৰত আহি আছিলোঁ। তেওঁৰ বিয়াৰ নিমন্ত্রণ দিবলৈ আহিছিল। নিমন্ত্রণ ৰক্ষা কৰাৰ প্রতিশ্রুতি আদায় কৰি তেওঁ গ’লগৈ।\nসেই যে প্রথম ” নীলা খামৰ চিঠি ” লিখিলোঁ, তাৰ পাচত আৰু থমকি ৰোৱা নাই। অষ্টম শ্রেণীত বুদ্ধি কৰি সহশিক্ষা থকা বিদ্যালয় এখনলৈ বদলি হৈ ললোঁ। আকাশী নীলা বেটুপাতৰ ” নীলা খামৰ চিঠি ” খন দোকানৰ পৰা নিকিনিলোঁ যদিও নিজেই গদ্য-পদ্য মিহলি কৰি নিজৰ নগতে সহপাঠীৰ বাবে নীলা ৰঙৰ চর্চা অব্যাহত ৰাখিলোঁ।\nচিঠিৰ সতে জড়িত এটা আমোদজনক ঘটনাও ঘটিছিল মোৰ জীৱনত।\n২০০০ চনৰ প্রথম বিস্ময় খনৰ পত্রবন্ধু শিতানৰ প্রথম নামটি এগৰাকী কন্যাৰ আছিল। মোৰ ৰূমমেটে চেলেঞ্জ দিলে … কোন চিঠি লিখাত পাকৈত দেখা যাওক। আমি দুয়ো চিঠি লিখিম তেওঁলৈ। কালৈ তেওঁৰ উত্তৰ আহে তাতেই গম পোৱা যাব কোন পাকৈত। মোৰো মনত ভাৱ হ’ল শতিকাটো স্মৰণীয় কৰি ৰাখিবলৈ বগা খামৰ চিঠি এখন দি বন্ধুত্ব স্থাপন কৰি লওঁ। ৰং পাছত সলনি হয় নে নহয় দেখা যাব। কথা মতেই কাম। ১৫ দিনৰ পাছত মোলৈ ফোন আহিল কন্যাগৰাকীৰ পৰা। ৰূমমেটে খঙতে কটাৰী লৈ খেদি ফুৰিছিল মোক। খঙত একোনাই হৈ সি ” নীলা ৰঙৰ চিঠি ” বুলি কথাটো মোৰ ঘৰত কাণ ছোৱালে। ময়ো সিমানতে এই অধ্যায়ৰ যৱনিকা পেলালোঁ। কন্যাগৰাকীয়ে কি বা বুজিলে !\n( ফে’চবুক’ত তেওঁক মই বিছাৰি পোৱা নাই। যদি এই গ্রুপত তেওঁ আছে আৰু এই লেখাটো পঢ়িছে, প্লীজ প্লীজ ই-চিঠি এখন দিবা বুলি\nকাতৰে অনুৰোধ থাকিল )\nচিঠিৰ কথা কৈ থাকিলেও ওৰকে নপৰে। ম’বাইল ফোন বোৰ হোৱা আগতে চিঠিয়েইটো আছিল প্রধান বার্তাবাহক।\nএবাৰ বিয়া ঘৰত চিগাৰেটৰ বাহত কিবা অকণমান লিখি চকুৰ চিনাকি কন্যাক কোনেও নেদেখাকৈ হাতৰ টিপতে দি আহিছিলোঁ । তেতিয়া মানুহে গম পালে কি ভাবিব বুলি ভাৱ এটা আহিছিল যদিও এতিয়া লাগিছে যেন সেয়া ভালেই কৰিছিলোঁ। কাৰণ এতিয়া ম’বাইল ফোনৰ যুগত তেনে সুবিধা আৰু নহ’ব। বেয়াই হওক বা ভালেই হওক অভিজ্ঞতা এটাটো পালোঁ।\nআজিও সুবিধা পালেই মই চিঠিৰ ব্যৱহাৰ কৰোঁ। পিছে আগতে যেনেকৈ চিঠিৰ উত্তৰ পাবলৈ বহু দিন অপেক্ষা কৰিব লাগিছিল, আজিকালি তেনে নহয়। ম’বাইলটো কাণত লৈ এটা মূৰত চিঠি পঢ়ি থকা যায়। চিঠি লিখাজনে গম পাই থাকে সিটো মূৰত তেখেতে কোনটো বাক্য পঢ়ি আছে।\nবহুতে আক’ চিঠিখন পদ্যৰে ভৰাই পেলায়। ময়ো যত্ন নকৰা নহয় তেনে কৰিবলৈ। পিছে অন্তৰৰ সঁচা মৰম নাথাকিলে পদ্যবোৰ উলিয়াই অনা কঠিন।কন্যাৰ মন জুৰাব পৰা এটা ভাল পদ্যৰ জন্ম দিবলৈ বহু দেৰী কলম কামোৰিব লাগে।\nমাথোঁ মৰমৰ … সাজিম এটি সৰু ঘৰ ।\nপোণাটিও আহিব … নালাগিব সৰহপৰ ।।\nসোণমইনাৰ হাঁহিৰে ভৰি যাব এই সংসাৰ …\nতুমি হ’বা মা\nমই দেউতা ।\nএই পদ্যটি মোৰ তেনে এটি সৃষ্টি । কেইবাগৰাকী কন্যা ইয়াৰ জৰিয়তে মোৰ নামত ৰেজিষ্টাৰ কৰিছিলোঁ। সফলতাৰ হাৰ দেখি পাচত ইয়াৰ লগত সুৰ সংযোগো ঘটোৱা হ’ল। মোৰ দৰে বৰলা সমাজৰ বাবে সহায় হ’ব পাৰে বুলিয়ে ইয়াত তুলি দিলোঁ। ইয়াৰ প্রয়োগ কৰি চাব পাৰে। বৰ সণ্মোহিনী গুণসম্পন্ন এইফাঁকি মন্ত্র ।\nপিছে কিছুমান বহুলভাবে ব্যৱহৃত পদ্যও পোৱা যায়। যেনে\nআঙুৰ লাগে লোমালোমে … ডালিম লাগে ডালত ।\nচিঠিৰ মাজত চুমা দিছো … লগাই লবা গালত ।।\n← শূন্যতা (মীনাক্ষী বৰপাত্ৰগোঁহাই)\nৰিদিপ কুমাৰ নাথৰ ৰংদেউ (১) →\n৩০ অক্টোবৰ, গণেশগুৰি আৰু পিঠা-চাহ বিক্ৰী কৰা মানুহজনৰ কথাৰে..(ধ্ৰুৱজ্যোতি শৰ্মা)\nশৰত কালি, আজি আৰু কালিলৈ (ৰক্তিম গোস্বামী)\nনাম (দেৱাংগ পল্লৱ শইকীয়া)


'শান্ত আহোমক জোকাই ন'লবি- পৰিণতি ভয়ংকৰ হ'ব' : সদৌ টাই আহোম ছাত্ৰ সন্থা\n‘বাঘৰ নেজেৰে কাণ নখজুৱাবি, জুইৰ লগত খেলা নকৰিবি’ বুলি কাক সকীয়ালে আটাছুৱে?\nশিৱসাগৰ , February 10, 2019 9:41 am\n‘বাঘৰ নেজেৰে কাণ নখজুৱাবি, জুইৰ লগত খেলা নকৰিবি আৰু শান্ত আহোমক জোকাই ন’লবি- পৰিণতি ভয়ংকৰ হ’ব। এইদৰে সদৌ তাই আহোম ছাত্ৰ সন্থা, শিৱসাগৰ জিলা সমিতিয়ে এক প্ৰেছ বিবৃতিৰ জৰিয়তে আদিত্য খাকলাৰী এণ্ড কোম্পানীক সকীয়নি প্ৰদান কৰে।\nআটাছুৱে শনিবাৰে এক প্ৰেছ বিবৃতিৰ জৰিয়তে কয় যে অসমৰ ছয় জনগোষ্ঠীক তাই আহোম, মৰাণ, মটক, চুতীয়া, কোঁচ ৰাজবংশী আৰু চাহ জনগোষ্ঠীক জনজাতিকৰণ কৰাৰ নামত কেন্দ্ৰীয় চৰকাৰ আৰু ৰাজ্য চৰকাৰে চৰম প্ৰতাৰণা কৰি আহিছে। যাৰ ফলশ্ৰুতিত কেইবা দশক ধৰি আন্দোলন কৰিবলগীয়া হৈছে এই ছয় জনগোষ্ঠীয়ে।\nশেহতীয়া কৈ বৰ্তমানৰ বিজেপি চৰকাৰে বিষয়টো সমাধানৰ বাবে সংসদত উত্থাপন কৰিছে যদিও বিষয়টো এতিয়াও সন্দেহৰ আৱৰ্তত। কিন্তু মন কৰিব লগীয়া যে জনজাতিকৰণ বিষয়টোৰ সন্দৰ্ভত ট্ৰাইবেল সংঘৰ নেতা তথা ৰাজনৈতিক দালাল আদিত্য খাকলাৰী এণ্ড কোম্পানীয়ে বিভিন্ন সময়ত ছয় জনগোষ্ঠীক জনজাতিকৰণৰ বিৰোধিতা কৰাৰ লগতে এই ভূ খণ্ডত বসবাস কৰা জাতি-জনজাতিৰ মাজত বিভেদ সৃষ্টি কৰা দেখিবলৈ পোৱা গৈছে, যি কাৰ্য্যক সদৌ তাই আহোম ছাত্ৰ সন্থা শিৱসাগৰ জিলা সমিতিয়ে তীব্ৰ ধিক্কাৰ দিয়াৰ লগতে এনে কাৰ্যৰ পৰা আদিত্য খাকলাৰীক বিৰত থাকিবলৈ প্ৰেছ বিবৃতিৰ জৰিয়তে অন্তিম বাৰৰ বাবে সকীয়াই দিয়ে।\nসংগঠনটোৱে লগতে উল্লেখ কৰে যে তাই আহোমকে ধৰি ছয় জনগোষ্ঠীৰ জনজাতিকৰণৰ যি দাবী সেইয়া এক ন্যায্য দাবী আৰু ছয় জনগোষ্ঠীৰ জন্মগত অধিকাৰ। এই ক্ষেত্ৰত আটাছুৱে কেতিয়াও আপোচ নকৰে। নিজকে জনজাতিৰ স্বয়ম্ভু নেতা বুলি ভৱা আদত্য খাকলাৰীক আটাছুৱে প্ৰশ্ন কৰে জনজাতিকৰণ তেওঁৰ পৈতিক সম্পতি নেকি?\nআনহাতে আটাছুৰ মুখ্য উপদেষ্টাক আদিত্য খাকলাৰীৰ কোনো আজ্ঞাবাহী ভৃত্যই প্ৰদান কৰা সকিয়নীক হাস্যকৰ বুলি আখ্যা দিয়ে আটাছুৱে। লগতে স্পষ্ট কৰি দিয়ে যে পূৰ্বৰ সিদ্ধান্ত অনুসৰি খাকলাৰীক শিৱসাগৰত প্ৰৱেশ নিষিদ্ধ ঘোষণাত আটল সংগঠনটো।


Tramad in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Tramad ar byavahar, ppali, parshwakriya, upkaar, kriya-pratikriya aaru satarkatabani\nTramad ৰ মূল্য আৰু পেকৰ চাইজ - Tramad Price and Pack Size in Assamese - Tramad ar mulya aaru pakor size\nTramad की जानकारी\nTramad ৰ লাভ আৰু ব্যৱহাৰসমূহ- Tramad Benefits & Uses in Assamese- Tramad ar laabh aaru byavaharsamuh\nTramad ৰ পালি আৰু সেয়া কেনেদৰে ল'ব- Tramad Dosage & How to Take in Assamese - Tramad ar paali aaru xeya kenedore lobo\nTramad ৰ পাৰ্শ্চক্ৰিয়াসমূহ- Tramad Side Effects in Assamese- Tramad ar parshwakriyasamuh\nTramad সংক্ৰান্ত সতৰ্কতাবাণীসমূহ- Tramad Related Warnings in Assamese- Tramad xonkranta xatarkatabanisamuh\nঅইন দৰৱৰ সৈতে Tramadৰ গুৰুতৰ ক্ৰিয়া-প্ৰতিক্ৰিয়া- Severe Interaction of Tramad with Other Drugs in Assamese- Oinor xoite Tramad ar gurutor kriya-pratikriya\nTramad মতভেদসমূহ- Tramad Contraindications in Assamese- Tramad nishedhsamuh\nTramad ৰ বিষয়ে সততে সোধা প্ৰশ্নসমূহ- Frequently asked Questions about Tramad in Assamese- Tramad ar bikhoye satate xodha prashnasamuh\nখাদ্য আৰু মদৰ সৈতে Tramad ক্ৰিয়া-প্ৰতিক্ৰিয়া- Tramad Interactions with Food and Alcohol in Assamese- khadya aaru modor xoite Tramad kriya-pratikriya\nTramad ৰ লাভ আৰু ব্যৱহাৰসমূহ - Tramad Benefits & Uses in Assamese - Tramad ar laabh aaru byavaharsamuh\nTramad তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTramad ৰ পালি আৰু সেয়া কেনেদৰে ল'ব - Tramad Dosage & How to Take in Assamese - Tramad ar paali aaru xeya kenedore lobo\nTramad-ৰ উপাদানসমূহ - Tramad Active Ingredients in Assamese - Tramad-ar upadaansamuh\nTramad ৰ পাৰ্শ্চক্ৰিয়াসমূহ - Tramad Side Effects in Assamese - Tramad ar parshwakriyasamuh\nগৱেষণাৰ ভিত্তিত, Tramad ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTramad সংক্ৰান্ত সতৰ্কতাবাণীসমূহ - Tramad Related Warnings in Assamese - Tramad xonkranta xatarkatabanisamuh\nTramad-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Tramadএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Tramad পুনৰাই গ্ৰহণ নকৰিব।\nTramad-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nTramad প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Tramad কি প্ৰভাৱ দেখা গৈছে?\nTramadৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Tramad কি প্ৰভাৱ দেখা গৈছে?\nকলিজা ৰ বাবে Tramad কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Tramad ৰ কি প্ৰভাৱ দেখা গৈছে?\nTramadৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Tramadৰ গুৰুতৰ ক্ৰিয়া-প্ৰতিক্ৰিয়া - Severe Interaction of Tramad with Other Drugs in Assamese - Oinor xoite Tramad ar gurutor kriya-pratikriya\nTramad তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTramad মতভেদসমূহ - Tramad Contraindications in Assamese - Tramad nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Tramad লোৱা অনুচিত যাতে -\nTramad ৰ বিষয়ে সততে সোধা প্ৰশ্নসমূহ - Frequently asked Questions about Tramad in Assamese - Tramad ar bikhoye satate xodha prashnasamuh\nএই Tramad-এ অভ্য়াস বা নিচাৰ সৃষ্টি কৰে নেকি?\nহয়, Tramadসেৱনৰ এটা অভ্যাস গঢ় লৈ উঠিব পাৰে। এয়া লোৱাৰ আগেয়ে ডাক্তৰৰ সৈতে কথা পাতক।\nTramad লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Tramadয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু Tramad লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Tramadয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Tramad ক্ৰিয়া-প্ৰতিক্ৰিয়া - Tramad Interactions with Food and Alcohol in Assamese - khadya aaru modor xoite Tramad kriya-pratikriya\nখাদ্য আৰু Tramadৰ ক্ৰিয়া-প্ৰতিক্ৰিয়া\nখাদ্যৰ সৈতে Tramad লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Tramadৰ মাজৰ প্ৰতিক্ৰিয়া\nTramadৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nTramad ৰ অনুকল্প - Substitutes for Tramad in Assamese\nআপুনি বা আপোনাৰ পৰিয়ালৰ কোনোবাই Tramad লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Tramad ব্যৱহাৰ কৰিছিল নেকি?\nআপুনি কিমান পৰিমাণে Tramad সেৱন কৰিছিল?\nআপুনি Tramad ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Tramad সেৱন কৰে?


বয়সৰ জোখেৰে ৩০ৰ দেওনাও পাৰ হোৱা নাই, কিন্তু কান্ধত গুৰু দ্বায়িত্ব। অসমৰ অন্যতম বৃহৎ তথা জনপ্ৰিয় সংবাদ প্ৰতিষ্ঠান সাদিন- প্ৰতিদিন গোষ্ঠীৰ সঞ্চালকৰ গুৰু দ্বায়িত্ব। ক’ব খুজিছো এটা জনপ্ৰিয় অসমীয়া নিউজ চেনেল প্ৰতিদিন টাইমক সন্মুখৰ পৰা নেতৃত্ব দি অহা সঞ্চালক স্মৃতাক্ষী বি. গোস্বামীৰ কথা। ২৭ বছৰ বয়সতে নিউজ চেনেলৰ এনে এটা গুৰুত্বপূৰ্ণ পদৰ দ্বয়িত্ব লোৱা স্মৃতাক্ষী বি. গোস্বামীৰ ওপৰত আছে জনপ্ৰিয় তথা সৰ্বাধিক চাৰ্কুলেশ্বন হোৱা অসমীয়া বাতৰি কাকত ‘অসমীয়া প্ৰতিদিন’ৰো বহু দ্বায়িত্ব।\nস্মৃতাক্ষীৰ জন্ম অসমীয়া ভাষা, সাহিত্য, সংস্কৃতি তথা সংবাদ জগতখনত প্ৰভুত অৱদান আগবঢ়াই অহা এটা পৰিয়ালত। অসমীয়া ভাষাৰ ওজা তথা ‘হেমকোষ’ প্ৰণেতা হেমচন্দ্ৰ বৰুৱাৰ পৰিনাতি স্মৃতাক্ষী। সাদিন-প্ৰতিদিন গোষ্ঠীৰ সত্বাধিকাৰ জয়ন্ত বৰুৱাৰ জী স্মৃতাক্ষী বৰুৱা। কিন্তু সেই সুবাদতে সংবাদ গোষ্ঠীটোৰ এনে এটা গুৰু দ্বায়িত্ব স্মৃতাক্ষীৰ ওপৰত পৰা নাই। দুখনকৈ প্ৰতিষ্ঠিত বাতৰি কাকত সাদিন আৰু প্ৰতিদিনৰ উত্থান দেখি ডাঙৰ হোৱা স্মৃতাক্ষীয়ে সংবাদ গোষ্ঠীটোৰ সৈতে ২০১০ চনৰ পৰা জড়িত হৈ ইতিমধ্যেই নিজৰ দক্ষতাৰ পৰিচয় দিছে। কম সময়তে সংবাদ জগতখনত নিজ দক্ষতাৰ পৰিচয় দিব পাৰিছে; কাৰণ সৰুৰে পৰা ঘৰুৱা পৰিবেশত সংবাদ গোষ্ঠীটোৰ কাম কাজ প্ৰত্যক্ষ কৰাৰ লগতে কিন্তু স্মৃতাক্ষীয়ে চিনাকী পৰিবৃত্তৰ আঁতৰত থাকিহে সম্পূৰ্ণ কৰিছে আনুষ্ঠানিক শিক্ষা।\nষষ্ঠ শ্ৰেণীতে গুৱাহাটীৰ ঘৰ খনৰ পৰা বহু নিলগত মছৌৰী ইন্টাৰনেচনেল স্কুলত নাম ভৰ্তি কৰালেগৈ স্মৃতাক্ষী বৰুৱাৰ। মছৌৰীত থকা ৬টা বছৰত বিশ্বৰ ভিন্ন প্ৰান্তৰ শিক্ষাৰ্থীৰ সৈতে একেলগে শিক্ষা গ্ৰহণ কৰাৰ সময়চোৱাতে স্মৃতাক্ষীয়ে নিজকে সাজু কৰি তুলিলে প্ৰতিযোগিতামূলক পৃথিৱীখনত নিজকে খাপ খুৱাই আগুৱাই যাবলৈ। ঘৰতে এটা সংবাদ প্ৰতিষ্ঠান থকাৰ পিছত কেৰিয়াৰ নিৰ্বাচনৰ বাবে স্মৃতাক্ষীৰ বৰ বেছি চিন্তা কৰিব লগীয়া কথা নাছিল। নয়ডাৰ এমিতি ইউনিভাৰচিটিৰ পৰা স্মৃতাক্ষীয়ে জাৰ্ণেলিজিম এণ্ড মাছ কমিউনিকেশ্বনত স্নাতক ডিগ্ৰী ল’লে। ‘টেলিভিচন পাথৱেজ’ বিষয়ত স্নাতকোত্তৰ শিক্ষা গ্ৰহণ কৰিলে লণ্ডনৰ ইউনিভাৰচিটি অৱ আৰ্টচৰ পৰা।\n২০১০ চনত স্মৃতাক্ষীয়ে পিতৃৰ সাদিন-প্ৰতিদিন গোষ্ঠীত যোগদান কৰিলে। তেতিয়াৰে পৰা সংবাদ মাধ্যমৰ সৈতে ওতঃপ্ৰোত ভাবে জড়িত হৈ আছে স্মৃতাক্ষী। প্ৰতিদিন কাকতখনত পৰীক্ষামূলক ভাবে বহু কেইটা কাম কৰি সফলতা লাভ কৰিছে স্মৃতাক্ষীয়ে। অসমীয়া বাতৰি কাকতত পোন প্ৰথমবাৰৰ বাবে ব্যৱসায়ৰ খবৰেৰ ‘ব্যৱসায় বাণিজ্য’ নামৰ এটা পৃষ্ঠা, শিক্ষা তথা কেৰিয়াৰ সম্পৰ্কীয় বাতৰিৰে ‘আৰোহণ’ আদি প্ৰতিদিন কাকত খনত আৰম্ভ হৈছে স্মৃতাক্ষী বৰুৱা গোস্বামীৰ পৰিকল্পনাৰে। অসমীয়া প্ৰতিদিন কাকত খনৰ অসমৰ লগতে দাঁতি কাষৰীয়া ৰাজ্য কেইখনতো কিছু চাৰ্কুলেচন থকাৰ প্ৰতি লক্ষ্য ৰাখি তেওঁৰ পৰিকল্পনাতে অসমীয়া প্ৰতিদিন কাকতখনত শেহতীয়াকৈ প্ৰতি সোমবাৰে সংযোজন ঘটিছে উত্তৰ পূৰ্বাঞ্চলৰ খবৰেৰে এটা বিশেষ পৃষ্ঠাৰ।\n২০১৩ চনত স্মৃতাক্ষী বৰুৱা গোস্বামী জড়িত হৈ পৰে সংবাদ গোষ্ঠীটোৰ নতুন সংযোজন নিউজ চেনেলৰ সৈতে। ইতিমধ্যে উল্লেখ কৰি অহাৰ দৰে ‘টেলিভিচন পাথৱেজ’ বিষয়তে স্নাতকোত্তৰ ডিগ্ৰী লোৱা স্মৃতাক্ষী নিউজ চেনেলটোত আৰম্ভণীৰ পৰাই সন্মুখৰ পৰা নেতৃত্ব দি আহিছে।\n“মই জন্মৰে পৰা সাদিনৰ উত্থান দেখিছো, প্ৰতিদিনৰ উত্থান দেখিছো। টেলিভিচন মিডিয়াৰ সৈতে সাদিন-প্ৰতিদিন গোষ্ঠী জড়িত হৈ পৰাৰ সময়ত মই আৰম্ভণিৰ পৰাই আছো। টেলিভিচন মিডিয়াতেই মই মোৰ কেৰিয়াৰটো আগবঢ়াই লৈ যাব বিচাৰিছিলো, সেইবাবেই মই মাষ্টাৰ্ছো কৰিছিলো ‘টেলিভিচন পাথৱেজ’তে। এতিয়া মোৰ লক্ষ্য এটাই এই চেনেলটো অঞ্চলটোৰ ভিতৰত এক নম্বৰৰ চেনেল হ’ব লাগিব। এক নম্বৰৰ চেনেল মানে টিআৰপি বা বাৰ্ক ৰেটিং অনুসৰিয়েই নহয়, মানুহৰ মনৰ মাজত এক নম্বৰৰ চেনেল হ’ব লাগিব। কোনো পক্ষ নোলোৱাকৈ, কোনো ৰাজনৈতিক উদ্দেশ্য নথকাকৈ আমি মানুহৰ বাবে কাম কৰি যাব বিচাৰোঁ। সাদিন-প্ৰতিদিন গোষ্ঠীৰ সাদিন, প্ৰতিদিন দুখনকৈ সংবাদ পত্ৰৰ লগতে আলোচনী নন্দিনী আৰু সাতসৰী কোনোখনেই আজিলৈ ৰাজনৈতিক বা আন কোনো পক্ষৰ চাপত পৰি কোনো কাম কৰা নাই, প্ৰতিদিন টাইম চেনেলটোৱেও যাতে সেই পথেৰেই সদায় আগবাঢ়িব পাৰে, চেনেলটোৰ সঞ্চালক হিচাপে মই তাকেই বিচাৰোঁ আৰু সেই উদ্দেশ্য আগত লৈয়ে কাম কৰি আহিছো।” প্ৰতিদিন টাইম সম্পৰ্কত এনেদৰে ক’লে স্মৃতাক্ষী বৰুৱা গোস্বামীয়ে।


বাঙ্গালুৰুৰ ‘কাল্ট’এ সলনি কৰিছে ভাৰতৰ ‘ফিটনেচ’ৰ দৃশ্যপট…\nধৰিলওক নতুন বছৰৰ আৰম্ভণীতে আপুনি আন বহু সংকল্পৰ লগতে স্বাস্থ্যৰো যত্ন লোৱাৰ মানসেৰে চহৰৰে অত্যাধুনিক ‘জিম’ এটাত এডমিশ্ব্যন ল’লেগৈ৷ তাৰপিছত প্ৰথম কেইদিনমান আপোনাৰ উদ্যম ঠিকেই থাকিল৷ কিন্তু দুমাহ বা তিনিমাহৰ পিছত কি হ’ব জানেনে? লাহে লাহে আপোনাৰ বিৰক্তি লাগিবলৈ আৰম্ভ কৰিব, ‘জিম’লৈ যোৱাটো এটা একঘেয়ামি কাম যেন লগা হ’ব আৰু শেষত বিভিন্ন অজুহাতত এদিন আপোনাৰ ‘জিম’লৈ যোৱাৰ নতুনকৈ গঢ়ি উঠা অভ্যাসটোৰ অন্ত পৰিব৷ ফলত কি হ’ব? আপোনাৰ ক্ৰমে বাঢ়ি অহা শৰীৰটোৰ সৈতে পেটটোও দ্ৰুত গতিত বাঢ়িবলৈ ল’ব আৰু আপুনি অসহায় হৈ এইসকলোবোৰ সহি থকাৰ বাহিৰে আৰু একো গত্যন্তৰ নাথাকিব৷ এয়া যে অকল আপোনাৰে ক্ষেত্ৰত হৈছে সেইটো নহয়৷ চহৰৰ আধুনিক জীৱন যাত্ৰাত অভ্যস্ত প্ৰায় সকলো মানুহেই এইটো সমস্যাত ভোগে৷ এই সমস্যাৰ পৰা আপোনাক, মোক আৰু আন বহুজনক সকাহ দিয়াৰ উদ্দেশ্যেই ২০১৫ ৰ ডিচেম্বৰ মাহত বাঙ্গালুৰুৰ দুই যুৱক ‘দিপক পডুৱেল’ আৰু ‘ৰিষভ টেলেঙ’ এ কোনো যন্ত্ৰপাতিৰ সহায় নোলোৱাকৈ শৰীৰচর্চা কৰাৰ ‘কাল্ট- দ্যা ৱর্ক ষ্টেচন’ নামেৰে এক অভিযানৰ সূচনা কৰিছে৷\nকাল্টে আাপোনাক কি দিব? ই আপোনাক দিব ‘সমৰ কলা’, যোগ অভ্যাস আৰু শৰীৰ চর্চাৰ আন কিছু সামান্য জ্ঞান৷ ইয়াত কোনো ট্ৰেডমিল বা আন জাকজমকীয়া যন্ত্ৰপাতিৰ ব্যৱস্থা নাই আছে কেৱল এটা বক্সিং ৰিং, বক্সিং বেগ, স্কিপিং কৰাৰ বাবে এডাল ৰছী, টায়াৰ কেইটামান, পলিমেট্ৰক বাকচ আৰু আন কিছু সা-সজুলি৷\nৰিষভৰ মতে, “কাল্টত সাধাৰণতে ‘জিম’ত যোৱা মানুহৰ হ’ব পৰা বিভিন্ন আঘাত জনিত সমস্যাবোৰ হোৱাৰ সম্ভাৱনা একেবাৰেই নাথাকে৷ আমি কোনো ধৰণৰ চাপ্লিমেণ্ট, পাউডাৰ আৰু ঔষধো নিদিওঁ৷ বিপৰীতে আমি সদস্যসকলক চাফচিকুন পৰিবেশত এটা ৰুচিসম্পন্ন খাদ্য আৰু জীৱন প্ৰণালী গ্ৰহণ কৰাৰহে উপদেশ দিওঁ৷ তাৰউপৰিও আমি মাজে মাজে তেওঁলোকক, চাইকেল চলোৱা, সাঁতোৰা, দৌৰা আৰু বিভিন্ন খেলা ধুলাত অংশগ্ৰহন কৰিবলৈ লৈ যাওঁ৷\n৩৪ বছৰীয়া দিপকে ‘উইপ্ৰ’ৰ চাকৰিয়াল হিচাপে সদায় লগ পাই থকা বৃহৎ উদ্যোগী ব্যক্তিৰ পৰা প্ৰায়েই সফল আৰু ব্যর্থ উদ্যোগৰ বিষয়ে নতুন নতুন কথা শুনিছিল৷ এইবোৰ দেখি শুনিয়ে তেওঁ ২০১০ চনত জীৱনৰ প্ৰথমটো ষ্টার্টআপ ‘টেনজিৱল এক্সপেৰিয়েঞ্চ’ আৰম্ভ কৰিলে৷ ভাৰতৰ লগতে ইউৰোপ, আমেৰিকা আৰু মধ্যপ্ৰাচ্যৰ কেইবাখনো দেশত প্ৰযুক্তিবিদ্যা সম্পর্কীয় ষ্টার্টআপ ‘টেনজিৱল এক্সপেৰিয়েঞ্চ’এ ইয়াৰ ব্যৱসায়ৰ পৰিধি বিস্তৃত কৰিবলৈ সক্ষম হৈছিল৷ আৰু কিছুদিনৰ ভিতৰতে এওঁলোকে ‘লজিষ্টিক টেকন’লজি’ বিষয়ক অন এক ষ্টার্টআপৰ আৰম্ভনি কৰিবলৈ আগবাঢ়িছে৷\nদিপকে কর্ণাটকৰ ভি.টি.ইউ.ৰ পৰা কম্পিউটাৰ চাইঞ্চত ইঞ্জিনিয়াৰিঙৰ স্নাতক ডিগ্ৰি লোৱাৰ পিছত চিমবায়চিচ, পুণাৰ পৰা এম.বি.এ. ৰ ডিগ্ৰি লয়৷ এণ্টাৰপ্ৰিনেয়িঅৰ হিচাপে নিজকে প্ৰতিষ্ঠা কৰাৰ আগতে তেওঁ উইপ্ৰ’ টেকন’লজিৰ, খুছুৰা আৰু উপভোক্তা সামগ্ৰীৰ বিপণন বিভাগৰ ‘গ্লৱেল হেড’ হিচাপে কার্যনির্বাহ কৰিছিল৷\nআনহাতে দিপকৰ ভনীজোঁৱায়েক ৩০ বছৰ বয়সীয়া ৰিষভ আন্তঃৰাষ্ট্ৰীয় পর্যায়ৰ খেলুৱৈৰ সৈতে ট্ৰেইন কৰাৰ অভিজ্ঞতা থকা এগৰাকী শৰীৰচর্চাবিদ হোৱাৰ লগতে তেওঁ উইপ্ৰ’ টেকন’লজিৰ উপৰিও এফ.এম.চি.জি.ৰ এক বৃহৎ কম্পেনী ‘ৰেকিট বেনকাইজাৰ’ৰ সৈতে জড়িত আছিল৷ শিক্ষাগত অর্হতাৰ ফালৰ পৰা ৰিষভে পুণেৰ বি.আই.এম.এম. ৰ পৰা এম.বি.এ. ডিগ্ৰী গ্ৰহণ কৰিছিল৷\nকোনো যন্ত্ৰ-পাতি অবিহনে মানুহক শৰীৰচর্চাৰ বিষয়ে বুজুৱা কথাটোৱেই তেওঁলোক দুজনৰ বাবে আটাইতকৈ ডাঙৰ প্ৰত্যাহ্বান আছিল৷ তাৰোপৰি বাঙ্গালুৰুৰ চর্জাপুৰ পথত অৱস্থিত তেওঁলোকৰ ৱেৰহাউচ সদৃশ জিমটো অগতানুগতিক সামগ্ৰী আদিৰে সজাই তোলাটোও প্ৰথমাৱস্থাত এটা প্ৰত্যাহ্বান আছিল৷\n৭৫ লাখ টকা ব্যয়ৰে আৰম্ভ কৰা ‘কাল্ট’ৰ প্ৰথমজন সদস্য লেক এটাত দিপক আৰু ৰিচভৰ শশীৰচর্চাৰ ব্যৱস্থা দেখি আকর্ষিত হৈছিল আৰু এনেকৈয়ে তেওঁলোকৰ বিষয়ে কিছু লোকৰ মূখ বাগৰি ‘কাল্ট’ৰ কথা বাঙ্গালুৰু চহৰত বিয়পি পৰিছিল৷ সেইদৰেই কাল্টে এতিয়ালৈকে তেওঁলোকৰ সদস্যভর্তি কৰি আগবাঢ়ি যাব পাৰিছে৷ ৯ জন প্ৰশিক্ষকৰ সৈতে কাল্টে বিগত ছমাহত ইয়াৰ সদস্যসংখ্যা প্ৰায় ২০০ জনলৈ বঢ়াবলৈ সক্ষম হৈছে৷ উল্লেখযোগ্য যে কাল্টত বছৰেকীয়া আৰু ছমহীয়া সদস্যভুক্তিৰ ব্যৱস্থা আছে৷ আনহাতে কাল্টৰ ফেচবুকৰ পেজটোত লাইকৰ সংখ্যাই ইতিমধ্যে ২০০০০ ৰ সীমা অতিক্ৰম কৰি গৈছে৷ কাল্টৰ সদস্য সমূহৰ কিছুমানে নিজৰ শৰীৰটোৰ যত্ন ল’বলৈ সদস্যভুক্তি হোৱাৰ বিপৰীতে আন কিছুমানে আকৌ নিজকে এজন এথেলেট হিচাপে গঢ়ি তুলিবলৈ ইয়াৰ অন্তর্ভূক্ত হৈছে৷\nধন আহৰণৰ প্ৰক্ৰিয়া\nকাল্টে ইয়াৰ বছৰেকীয়া গ্ৰাহকৰ পৰা বছৰি ৩০০০০ আৰু দুবছৰীয়া গ্ৰহকৰ পৰা দুবছৰৰ বাবে ৪৮০০০ টকা বৰঙণি লয়৷ সদস্য সকলে কাল্টে আগবঢ়োৱা বহুবোৰ ট্ৰেইনিং ক্লাছৰ ভিতৰৰে নিজৰ পছন্দ অনুযায়ী যিকোনো ক্লাছ এটা বাছি ল’ব পাৰে৷ ইয়াত মূখ্যতঃ ষ্ট্ৰেংথ এণ্ড কন্ডিশ্বনিং, মুৱাই থাই, বক্সিং, ব্ৰাজিলিয়ান জু-জিটচু, যোগ অভ্যাস, শক্তি বর্ধক বিভিন্ন ব্যায়াম আৰু মুকলিত বিভিন্ন শাৰিৰীক অনুশীলন কৰাৰ ব্যৱস্থা আছে৷\nআনহাতে প্ৰতিযোগীতামূলক খেলা-ধূলাত অংশ ল’ব খোজা পেছাদাৰী শৰীৰ চর্চাৰ খেলুৱৈ সকলৰ বাবে কাল্টত বিশেষ ধৰণৰ প্ৰশিক্ষনৰ ব্যৱস্থা আছে৷\nৰিষভৰ মতে কাল্টৰ ব্যৱসায় যথেষ্ট ভালেই হৈছে কিয়নো তেওঁলোকে ইয়াৰ ৯ গৰাকী প্ৰশিক্ষকৰ বাহিৰে আন কোনো বিষয়ত ধন খৰচ কৰিব লগা নহয়৷ কিয়নো কাল্টে আজিলৈকে বিপণনৰ নামত এটকাও খৰচ কৰি পোৱা নাই অৰু ইয়াত যন্ত্ৰ-পাতিৰ মেৰামতিৰ নামতো এপইছাও খৰছ নাই৷\nকাল্টে কর্পৰেটৰ ব্যস্ত কর্মচাৰী সকলৰ বাবে সময়ে সময়ে বিভিন্ন স্বাস্থ্য বিষয়ক কর্মশালা আদি অনুষ্ঠিত কৰি অহাৰ লগতে শৰীৰ চর্চাৰ উপকাৰীতাৰ বিষয়েও এই লোকসকলক আন কিছু ব্যৱস্থাৰে সজাগ কৰি তোলাৰ প্ৰচেষ্টা হাতত লৈছে৷ এনেবোৰ কার্যৰ বাবে কাল্টে কর্পৰেটৰ সৈতে জড়িত লোকসকলৰ পৰা বিশেষভাৱে পূঁজি সংগ্ৰহ কৰে৷\nইয়াৰ উপৰিও কাল্টে ডেকাথলনৰ সহযোগত মাৰাথন এটাৰ আগত আৰু পিছত কৰিবলগা বিভিন্ন অনুশীলনৰ ব্যৱস্থা কৰে৷ লগতে বাঙ্গালুৰুৰ ৬০ বছৰ অতিক্ৰম কৰা ব্যক্তিৰ বাবে চহৰখনৰ বহু প্ৰতিষ্ঠিত ডাক্তৰ আৰু কাল্টৰ ফিটনেচ বিশেষজ্ঞ সকলৰ সহযোগত বিভিন্ন কেম্প অনুষ্ঠিত কৰি বয়সীয়াল লোকসকলৰ মাজতো শাৰিৰীক সক্ষমতাৰ বিষটোৰ প্ৰচাৰৰ লগতে নিজৰ ব্যৱসায়ৰো পৰিসৰ ক্ৰমাৎ বঢ়াই নিছে৷\nফ্ৰেনচাইজি আর্হিৰ লৈ ব্যৱসায়ৰ পৰিসৰ বৃদ্ধিৰ চেষ্টা\nকাল্টে এই বর্ষৰ ফেব্ৰুৱাৰী মাহৰ ভিতৰত ফ্ৰেনচাইজি আর্হি লৈ বাঙ্গালুৰুৰ আন দুঠাইত ইয়াৰ আন দুটা শাখা স্থাপন কৰিবলৈ আগবাঢ়িছে৷ তেওঁলোকে ফ্ৰেনচাইজি খুলিব খোজা বহুতৰ মাজৰ পৰা এই দুজনক বাছি লৈছে আৰু বাছি লোৱাৰ পিছত নিজাববীয়াকৈ তেওঁলোকে সেই দুঠাইৰ সমস্ত দিশৰ চোৱাচিতা কৰাৰ দ্বায়িত্ব লৈছে৷ ফ্ৰেনচাইজি প্ৰদান কৰাৰ ক্ষেত্ৰ কাল্টে যথেষ্ট সতর্কতাৰে আগবাঢ়িছে৷\n২০১৫ চনৰ নবেম্বৰ মাহতে কাল্টক ‘কাল্ট ফিটনেচ প্ৰাইভেট লিমিটেড’ হিচাপে গঢ়ি তোলা হৈছিল৷ বাঙ্গালুৰুৰ পিছত তেওঁলোকে এতিয়া ভাৰতৰ আন আন টায়াৰ-দুই ৰ অন্তর্ভূক্ত চহৰসমূহত তেওঁলোকৰ শাখা খোলাৰ পৰিকল্পনা কৰিছে৷ ৰাজহ সংগ্ৰহৰ ক্ষেত্ৰত তেওঁলোকে ২০১৬ চনৰ শেষত ২.৫ কোটি টকা আর্জনৰ লক্ষ্য বান্ধি লৈছে৷\nয়’ৰ ষ্ট’ৰীৰ পর্যবেক্ষণ\nভাৰতবর্ষৰ ক্ৰমবর্ধমান চহৰাঞ্চলৰ বিস্তৃতিলৈ চাই এই শৰীৰ চর্চাৰ উদ্যোগটোৰ ভবিষ্যৎ বহু উজ্জল বুলি ন দি ক’ব পাৰি৷ তাৰোপৰি আজিকালি মানুহৰ জীৱনপ্ৰণালী আৰু খাদ্যঅভ্যাসৰ সলনিৰ লগে লগে প্ৰায় সকলোৱে ইয়াৰ প্ৰয়োজনীয়তা অনুভৱ কৰিবলৈ লৈছে৷ পৰৱর্তী কেইবছৰ মানত ইয়াৰ বিকাশ ২০ ৰ পৰা ৩০ শতাংশ বাঢ়িব বুলি আমি নিশ্চিত ভাৱে ক’ব পাৰো৷\nবর্তমানে মূলতঃ ওজন কমোৱা আৰু সৌন্দর্য চর্চাৰ দিশটোতে বছৰি প্ৰায় ভাৰতীয় টকাৰ হিচাপত ৪৯০ বিলিয়ন টকাৰ ব্যৱসায় হৈ আছে৷ এখন প্ৰতিবেদনে উনুকিয়াছে যে কেৱল মুম্বাই, দিল্লী আৰু বাঙ্গালুৰু চহৰত শাৰীৰিক অনুশীলনৰ প্ৰতি আগ্ৰহী অতি কমেও ৪.৮ মিলিয়ন লোক আছে৷\nঅনহাতে আমি আলোচনা কৰি থকা ‘কাল্ট’ৰ ব্যৱসায়টো মূলতঃ য্ন্ত্ৰ-পাতি অবিহনে শৰীৰ চর্চা কেন্দ্ৰিক হোৱা বাবে ই আন সকলো শৰীৰ চর্চাৰ ব্যৱসায়তকৈ একক আৰু অনন্য ৰূপত জিলিকি আছে৷ লগতে কাল্টৰ বিশ্ব মানত ট্ৰেইনাৰ সকলে ইয়াৰ প্ৰসাৰত অৰিহনা যোগাইছে৷


HSLC, HS RESULTS 2021: ৰণোজ পেগুক সাক্ষাৎ অসম জাতীয়তাবাদী যুৱ ছাত্ৰ পৰিষদৰ, কি ক'লে শিক্ষামন্ত্ৰীক?– News18 assam\nHSLC, HS RESULTS 2021: ৰণোজ পেগুক সাক্ষাৎ অসম জাতীয়তাবাদী যুৱ ছাত্ৰ পৰিষদৰ, কি ক'লে শিক্ষামন্ত্ৰীক?\nশিক্ষাৰ্থীক মানসিক শাস্তি দিয়া বুলি অভিযোগ তোলে অসম জাতীয়তাবাদী যুৱ ছাত্ৰ পৰিষদে।\nLast Updated : July 04, 2021, 17:31 IST\nৰাজ্যৰ শেহতীয়া উচ্চ আৰু উচ্চতৰ মাধ্যমিক পৰীক্ষাৰ বিশেষজ্ঞ কমিটীয়ে দাখিল কৰা প্ৰতিবেদনৰ ভিত্তিত শিক্ষামন্ত্ৰী ৰণোজ পেগুৱে হাইস্কুল আৰু উচ্চতৰ মাধ্যমিক পৰীক্ষাৰ ফলাফলক লৈ ৰাজহুৱা কৰিছে কিছু কথা ৷ আনহাতে এই প্ৰতিবেদনৰ ভিত্তিতে স্থিৰ কৰিছে উক্ত নপতা পৰীক্ষাৰ মূল্যাংকন ৷ পিছে এই মূল্যাংকন ব্যৱস্থাৰে শিক্ষা বিভাগৰ টেট পৰীক্ষাত অৱতীৰ্ণ হোৱাৰ সুযোগ হেৰুৱাব প্ৰাৰ্থীসকলে ৷ কিয়নো চলিত বছৰত এই মূল্যাংকন ব্যৱস্থাত উত্তীৰ্ণ প্ৰাৰ্থীসকলে সকলো চৰকাৰী চাকৰি লাভ কৰিব যদিও শিক্ষকৰ যোগ্যতা নিৰ্ণয়ৰ পৰীক্ষাত বহিব নোৱাৰিব বুলি স্পষ্ট কৰিছে ৷\nৰাজ্য চৰকাৰ তথা শিক্ষা বিভাগৰ এই ঘোষণাৰ পিছতে স্বাভাৱিকতে প্ৰতিক্ৰিয়াৰ সৃষ্টি হৈছে চৌদিশে ৷ দেওবাৰে ৰাজ্যৰ শিক্ষামন্ত্ৰী ৰণোজ পেগুক সাক্ষাৎ কৰে অসম জাতীয়তাবাদী যুৱ ছাত্ৰ পৰিষদৰ এটা সঁজাতী দলে ৷ দলটোৱে শিক্ষামন্ত্ৰীক সাক্ষাৎ কৰি স্পষ্ট কৰি দিছে যে পৰীক্ষা পাতিলে সোনকালে অনুষ্ঠিত কৰক, অন্যথা মূল্যাংকন কৰা এখন মাৰ্কশ্বীটৰ ভিত্তিত চাকৰিৰ ক্ষেত্ৰত প্ৰযোজ্য নীতি প্ৰৱৰ্তন কৰক ৷ নহ'লে এইসকল প্ৰাৰ্থীৰ ক্ষেত্ৰত প্ৰভেদ কৰা হ'ব ৷ কিয়নো কোনো কাৰণতে বাকী প্ৰাৰ্থীৰ লগত এইলোক পৃথক নহয় ৷ মাথোঁ পৰিৱেশ–পৰিস্থিতিৰ বাবে পৰীক্ষাত অৱতীৰ্ণ হ'ব নোৱাৰিলে তেওঁলোকে ৷ তেন্তে প্ৰাৰ্থীসকলৰ দোষ ক'ত? মিছাতে চৰকাৰে শিক্ষাৰ্থীক মানসিক শাস্তি দিয়া বুলি অভিযোগ তোলে অসম জাতীয়তাবাদী যুৱ ছাত্ৰ পৰিষদে।\nFirst published: July 04, 2021, 17:31 IST\nAJYCPHSLC and HS Results 2021\nকংগ্ৰেছৰ বিধায়িনী দলৰ বৈঠক, শ্বেৰমান আলী আহমেদ আৰু শশীকান্ত দাসৰ শাস্তিৰ লগতে ৪ গুৰুত্বপূৰ্ণ সিদ্ধান্ত